



**BESZÁMOLÓ2024.**

**Szombathelyi Egyesített Bölcsődei Intézmény**



**Sebestyén Bianka Intézményvezető**

2025. január 31.

Tartalom

[Az Intézmény és a tagintézmények adatai 4](#_Toc189047421)

[A Szombathelyi Egyesített Bölcsődei Intézmény szervezeti felépítése 9](#_Toc189047422)

[Helyzetkép 11](#_Toc189047423)

[2024. évi normatíva elszámolása 13](#_Toc189047424)

[Az intézmény személyi feltételei 14](#_Toc189047425)

[2023. évi LII. törvény a pedagógusok új életpályájáról 21](#_Toc189047426)

[Gyakornoki rendszer működtetése, mentorok feladatai, minősítő vizsgák 21](#_Toc189047427)

[Az intézmény tárgyi feltételeit érintő változások 23](#_Toc189047428)

[A nevelési év céljainak, feladatainak megfogalmazása 29](#_Toc189047429)

[A bölcsődei nevelés 29](#_Toc189047430)

[Képzések, továbbképzések megvalósulása a feladatok tükrében 32](#_Toc189047431)

[Továbbképzések megvalósulása 34](#_Toc189047432)

[Munkakörhöz kötött továbbképzések szervezése az intézményben 35](#_Toc189047433)

[Képzések 37](#_Toc189047434)

[Terepintézményi feladatok 38](#_Toc189047435)

[Bázisintézményi feladatok 39](#_Toc189047436)

[Beszámoló a Magyar Bölcsődék Egyesületének IX. Regionális Értekezletéről 44](#_Toc189047437)

[Pályázati tevékenységek 46](#_Toc189047438)

[Programok a bölcsődékben 51](#_Toc189047439)

[Tagbölcsődék kiemelt programjai 51](#_Toc189047440)

[Intézményi programok 56](#_Toc189047441)

[Csiribiri Kórus működése 60](#_Toc189047442)

[SNI gyermekek ellátása az intézményben 60](#_Toc189047443)

[A konduktor és a gyógypedagógus feladatai a bölcsődében 61](#_Toc189047444)

[Bölcsődék létszámadatainak alakulása 66](#_Toc189047445)

[Ügyeletet igénybevevő gyermekek a nyári lezárás idején 68](#_Toc189047446)

[Ellenőrzések a régióban 70](#_Toc189047447)

[A bölcsődében fizetendő térítési díjakra vonatkozó rendelkezések 70](#_Toc189047448)

[Gondozási díjak alakulása 2024. évben /átlag/ 71](#_Toc189047449)

[Gyermekétkeztetés térítési díja 73](#_Toc189047450)

[Szombathelyi Bölcsődék ellátási területe 75](#_Toc189047451)

[Kistérségekből érkező gyermekek a Szombathelyi Egyesített Bölcsődei Intézményben 76](#_Toc189047452)

[Kistérségből érkező gyermekek száma 2024. évi adatok alapján 77](#_Toc189047453)

[Az intézményben működő szolgáltatások 78](#_Toc189047454)

[Gyermekvédelmi tevékenység az intézményben 81](#_Toc189047455)

[Egyesített Bölcsődei Intézmény Gyermekeiért Egyesület működése 84](#_Toc189047456)

[Arculatformálás az intézményben 85](#_Toc189047457)

[Családbarát szolgáltatóhely- Családbarát munkahely 86](#_Toc189047458)

[Kapcsolatok 87](#_Toc189047459)

[Esélyegyenlőségi Beszámoló a 2024. évről 89](#_Toc189047460)

[Az esélyegyenlőségi célok megvalósítása a munkavállalókra vonatkozóan 90](#_Toc189047461)

[Munkavállalók munkakörülményeire és egészségük megőrzésére irányuló intézkedések 91](#_Toc189047462)

[Munkakörülmények javítása 92](#_Toc189047463)

[A képzési programokhoz való egyenlő hozzáférést ebben az évben is biztosítottuk. 95](#_Toc189047464)

[Az esélyegyenlőségi célok megvalósulása az ellátottakra vonatkozóan 96](#_Toc189047465)

[A Szombathelyi EBI Központi Élelmezése 2024-ben 97](#_Toc189047466)

[Központi Mosoda és Varroda működése 105](#_Toc189047467)

[Gazdasági Hivatal feladatai a 2024. évben 106](#_Toc189047468)

[Ellenőrzések a Bölcsődékben 113](#_Toc189047469)

[A szülői elégedettség mérésének eredményei 115](#_Toc189047470)

[A dolgozói elégedettség mérésének eredménye 119](#_Toc189047471)

[Szakmai célkitűzés 124](#_Toc189047472)

[Táblázatok jegyzéke 127](#_Toc189047473)

Az Intézmény és a tagintézmények adatai

**Intézmény adatai**

**Intézmény elnevezése:** Szombathelyi Egyesített Bölcsődei Intézmény

**Férőhelyek száma:**  *2024. január 1-december 16-ig*

586 fő Bölcsőde

14 f ő Mini Bölcsőde

*2024. december 16-tól a Szedreskert Bölcsőde nyitása után*

**626 fő Bölcsőde**

**14 fő Mini Bölcsőde**

**Intézmény székhelye:** 9700 Szombathely, Bem J. u. 33.

**Intézményvezető:** Sebestyén Bianka

**Elérhetősége:**  Telefon: 94/501 - 551

email: [sebestyen.bianka@ebi.szombathely.hu](mailto:sebestyen.bianka@ebi.szombathely.hu)

honlap: [www.bolcsodeszombathely.hu](http://www.bolcsodeszombathely.hu)

facebook: Szombathelyi Bölcsődék

**Jogállás:** önálló jogi személy

**Gazdálkodási jogköre:** önálló gazdálkodói jogkörrel rendelkező költségvetési

szerv

**Szakágazati besorolása:** 889101 Bölcsődei ellátás

**Fenntartó szerv:**  Szombathely Megyei Jogú Város Önkormányzata

9700 Szombathely, Kossuth L. u. 1-3.

**Elérhetősége**: Telefon: 94/520 - 100

**Illetékessége, működési köre:** Szombathely Megyei Jogú Város, valamint

Gencsapáti, Torony, Ják, Nárai,

települések.

**Alapítás időpontja:** 1987. január 1.

**Alapító okirat kelte, száma**: 2024.november 14. 26127-39/2024.

**Irányító, felügyeleti szervek**: Szombathely Megyei Jogú Város Közgyűlése

* Egészségügyi és Közszolgálati Osztály
* Közgazdasági és AdóOsztály

Vas Vármegyei Kormányhivatal

Gyámügyi és Igazságügyi Főosztály - Szociális és

Gyámügyi Osztály

Kulturális és Innovációs Minisztérium

**Közérdekű Önkéntes Tevékenység**: Nyilvántartási száma: 2703

Tevékenységi körök: nyári szünidő alatt gyermekfelügyelet, udvarrendezés, ételadagolás, szünidei gyermekétkeztetés

Az Intézmény Alapító Okiratában meghatározott alaptevékenység

**Működési Alapelvek:**

* A Szombathelyi EBI feladatait a mindenkori hatályos jogszabályok, a szervezeti és működési szabályzat, a gyermekek védelméről és a gyámügyi igazgatásról szóló 1997. évi XXXI. tv. a 15/1998. (IV. 30.) NM. rendelet, a személyes gondoskodást nyújtó gyermekjóléti-, gyermekvédelmi intézmények, valamint személyek szakmai feladatairól és működési feltételeiről, a Bölcsődei Nevelés-Gondozás Országos Alapprogramja, valamint az ágazati minisztérium szakmai és szervezési irányelvei alapján köteles végezni.

**Tevékenység forrása:**

* A felügyeleti szervtől a feladatok ellátásához folyósított költségvetési támogatás.
* Az intézmények működési bevételei, a rendeltetésszerű működéssel összefüggő befolyt összegek.
* Egyéb sajátos bevételek: a működés során keletkező, előre általában nem tervezhető megtérülés jellegű bevételek.
* Pályázati források (EU-s pályázatok, illetve a Szombathelyi EBI Gyermekeiért Egyesület, mint civil szervezet pályázati tevékenységének bevételei)

**Alapfeladat:**

* (1) A bölcsődei ellátás keretében - ha e törvény kivételt nem tesz - a három éven aluli gyermekek napközbeni ellátását kell biztosítani.

Bölcsődei ellátást biztosíthat a bölcsőde, a mini bölcsőde.

* Bölcsődei ellátás keretében az Nktv. 4. § 25. pontja szerinti sajátos nevelési igényű gyermek nevelése és gondozása is végezhető.

A bölcsődei ellátás keretében az (1) bekezdés szerinti ellátáson túl - szolgáltatásként - speciális tanácsadás, időszakos gyermekfelügyelet, gyermekhotel működtetése vagy más gyermeknevelést segítő szolgáltatás is biztosítható. Ezeket a szolgáltatásokat a gyermek hatodik életévének betöltéséig lehet igénybe venni. /1997. XXXI. tv. 42. § (1)

* 2) Ha a gyermek harmadik életévét betöltötte, de testi vagy értelmi fejlettségi szintje alapján még nem érett az óvodai nevelésre, és óvodai jelentkezését az orvos nem javasolja, bölcsődei ellátás keretében gondozható, nevelhető a gyermek negyedik életévének betöltését követő augusztus 31-éig.
* (3) A bölcsődei ellátásban a sajátos nevelési igényű gyermek annak az évnek az augusztus 31. napjáig vehet részt, amelyben a hatodik életévét betölti. /1997. XXXI. tv. 42. §/

**A bölcsődei nevelés alapelvei:**

* A család rendszerszemléletű megközelítése
* A koragyermekkori intervenció szemléletének befogadása
* A családi nevelés elsődleges tisztelete
* A kisgyermeki személyiség tisztelete
* A kisgyermeknevelő személyiségének meghatározó szerepe
* A biztonság és a stabilitás megteremtése
* Fokozatosság megvalósítása
* Egyéni bánásmód érvényesítése
* Gondozási helyzetek kiemelt jelentősége
* A gyermeki kompetenciakésztetés támogatása

**Ellátandó tevékenység**

* Az érzelmi biztonságot nyújtó kapcsolat kialakítása a csecsemővel és a kisgyermekkel
* A környezethez való alkalmazkodás, az alapvető kultúrhigiénés szokások és viselkedési szabályok megtanulásának segítése
* A személyiség kibontakozásának és az önállósulás fejlődésének támogatása
* Az önálló aktív tevékenység támogatása
* Derűs légkör biztosítása, a bölcsődébe kerüléssel járó nehézségek lehetőség szerinti megelőzése, illetve csökkentése, a gyermek segítése az átállás nehézségeinek feldolgozásában
* Egészséges, korszerű táplálkozás biztosítása
* Családtámogató szolgáltatások működtetése
* Képzési, továbbképzési feladatok ellátása
* Pénzügyi-, számviteli-, műszaki feladatok ellátása
* Munka- és bérügyi feladatok
* Bérgazdálkodási jogkör /bérfejlesztés, jutalmazás/ gyakorlása
* Beszámolók és jelentések készítése
* Költségvetési gazdálkodás keretében az intézményvezető a gazdasági vezetővel közösen dönt a szakmai és egyéb anyagok beszerzéséről
* A Szombathelyi Egyesített Bölcsődei Intézmény megszervezi és végrehajtja a gyermekek ellátásával összefüggő feladatokat
* A Szombathelyi Egyesített Bölcsődei Intézmény elősegíti a hátrányos helyzetű és sajátos nevelési igényű gyermekek nevelését, gondozását.
* Módszertani feladatok ellátása a nyugat-dunántúli régióban
* Foglalkoztatási jogviszony: Az intézménynél foglalkoztatottak jogviszonyára a közalkalmazottak jogállásáról szóló 1992. évi XXXIII. tv az irányadó, egyéb foglalkoztatás esetén a PTK irányadó.

**Az intézmény jogszabályban meghatározott közfeladata:**

**104031 Gyermekek bölcsődében és mini bölcsődében történő ellátása**

A családban nevelkedő – 20 hetes – 3 éves korú gyermekek napközbeni ellátása, szakszerű nevelése és gondozása, egészséges testi fejlődés elősegítése:

* Bölcsődei ellátás
* Mini bölcsőde működtetése
* érzelmi fejlődés és szocializáció segítése
* megismerési folyamatok fejlődésének segítése
* egészséges és korszerű táplálkozás biztosítása
* HH – HHH gyermekek integrált nevelése
* fogyatékos gyermekek, korai fejlesztésre szoruló gyermekek nevelése és gondozása

Szülői igény esetén – térítés ellenében – bölcsődei szolgáltatások nyújtása:

* bölcsődei fejlesztő szolgáltatások (babamuzsika, pöttöm torna (TSMT torna), bölcsi jóga), német/angol nyelvű játékok
* egyéb bölcsődei szolgáltatások (játszóház, sóterápia, nyári testvértábor)

**Az intézmény vagyon feletti rendelkezési joga**

Szombathely Megyei Jogú Város Önkormányzata vagyonáról, a vagyontárgyak feletti tulajdonosi jogok gyakorlásáról szóló 29/2014. (XII. 23.) számú önkormányzati rendeletében foglaltak szerint.

Az intézmény igazgatási és szolgáltatási szervezete útján biztosítja az alaptevékenység és kiegészítő tevékenység szakszerű ellátásának személyi és tárgyi feltételrendszerét, a racionális és a gazdaságos működtetést, gondoskodik a bölcsődék, mini bölcsődék és szervezeti

egységeinek zavartalan működéséről.

# A Szombathelyi Egyesített Bölcsődei Intézmény szervezeti felépítése

**Szervezeti egységek:**

**Bölcsődék, telephelyek:**

**Bokréta Bölcsőde** 9700 Szombathely, Barátság u. 22.

Férőhelyek száma: 78 fő

Gyermekcsoportok száma: 6

**Csicsergő Bölcsőde** 9700 Szombathely, Bem J. u. 9.

Férőhelyek száma: 46 fő

Gyermekcsoportok száma: 4

**Csodaország Bölcsőde** 9700 Szombathely, Szűrcsapó u. 43/A

Férőhelyek száma: 94 fő (104 fő)

Gyermekcsoportok száma: 7 - (8)

**Kuckó Bölcsőde** 9700 Szombathely, Hadnagy u. 2/B.

Férőhelyek száma: 38 fő

Gyermekcsoportok száma: 3

**Meseház Bölcsőde** 9700 Szombathely, Fogaras u. 6

Férőhelyek száma: 90 fő

Gyermekcsoportok száma: 7

**Napraforgó Bölcsőde** 9700 Szombathely, Bem J. u. 33.

Férőhelyek száma: 78 fő

Gyermekcsoportok száma: 6

**Százszorszép Bölcsőde** 9700 Szombathely, Váci M. u. 5.

Férőhelyek száma: 104 fő

Gyermekcsoportok száma: 8

**Városligeti Bölcsőde** 9700 Szombathely Esterházy A. u. 5.

Férőhelyek száma: 48 fő

Gyermekcsoportok száma: 4

**Babóca Mini Bölcsőde** 9700 Szombathely, Hadnagy u. 2/B.

Férőhelyek száma: 7 fő

**Manócska Mini Bölcsőde** 9700 Szombathely, Szűrcsapó u. 43/A

Férőhelyek száma: 7 fő

**Szedreskert Bölcsőde** 9700 Szombathely, Szent István Király u. 119.

(2024. december 16-tól)

Férőhelyek száma: 40 fő

**Gazdasági Hivatal** 9700 Szombathely, Váci M. u. 5.

**Élelmezési csoport** 9700 Szombathely, Váci M. u. 5.

**Központi Mosoda** 9700 Szombathely, Barátság u. 22.

**Főzőkonyhák:** Bokréta Bölcsőde

Csodaország Bölcsőde

Napraforgó Bölcsőde

**Tálalókonyhák:** Kuckó Bölcsőde

Csicsergő Bölcsőde

Százszorszép Bölcsőde

Meseház Bölcsőde

Városligeti Bölcsőde

Szedreskert Bölcsőde

# Helyzetkép

Szombathelyen a 3 év alatti gyermekek napközbeni ellátását a Szombathelyi Egyesített Bölcsődei Intézmény (továbbiakban Szombathelyi EBI) biztosítja. Az intézmény székhelye a Derkovits városrészen a Bem József utca 33. szám alatt található. A fenntartói jogokat Szombathely Megyei Jogú Város Önkormányzata gyakorolja.

Az intézmény **2024. december 16-ig 8 bölcsődében 586 férőhelyen,** valamint **2 mini bölcsődében 14 férőhelyen**, a Szedreskert Bölcsőde nyitása után **2024. december 16-tól 9 tagbölcsődében 626 férőhelyen**, valamint **2 mini bölcsődében 14 férőhelyen** biztosítja a 3 év alatti gyermekek napközbeni ellátását a szombathelyi gyermekek, valamint a Szombathelyi Megyei Jogú Város Önkormányzatával kötött feladatellátási szerződés alapján a környező települések számára. **A szentkirályi városrészen december 16-án átadásra került Szedreskert Bölcsőde 40 férőhellyel járul hozzá az intézmény által fogadható kisgyermekek számához**.

**A kilencedik bölcsőde megnyitása után a Szombathelyi Bölcsődei Intézmény egy 640 férőhelyes intézményhálózattá bővült.**

A szombathelyi családok nagy érdeklődéssel fogadták a korszerű, magas szintű szakmai elvárásoknak, valamint a fenntartható környezet elvárásainak megfelelő 3 csoportos új bölcsődét.

A Szedreskert Bölcsőde megnyitásának előkészítése komoly szervezési és tervezési munkát igényelt a bölcsődékben dolgozó munkavállalóktól is.

Szombathelyi gyermekek mellett fogadunk a **környéken található településekről** is gyermekeket. Azon települési önkormányzatok, akik nem tudják biztosítani a bölcsődéskorú gyermekek ellátást az adott településen, minden év április 15-ig felmérik, hogy hány család venné igénybe a bölcsődei ellátást. Amennyiben szülői igény felmerül, a szülő jelzi a lakhely szerinti illetékes önkormányzatnál szándékát. Ebben az esetben az adott település feladatellátási megállapodást köt Szombathely várossal, így a Szombathelyi EBI tudja fogadni a szerződéssel rendelkező településről érkező vidéki gyermekeket a szerződésben foglalt létszámig. A fent említett településekről érkező szülők a lakhelyük szerinti illetékes helyi önkormányzat által ellenjegyzett bölcsődei igényfelmérési nyilatkozat kitöltésével jelzik igényüket a felvételi kérelem mellett a bölcsődei ellátásra. 2024-ben négy településsel volt megállapodása Szombathely Megyei Jogú Város Önkormányzatának, ezek Torony, Gencsapáti, Ják és Nárai.

A **szakmai munka** a 1997. évi XXXI. tv. a gyermekek védelméről és a gyámügyi igazgatásról, a 15/1998. (IV.30.) NM rendelet, valamint a 2024. évben módosításra került *Bölcsődei Nevelés- Gondozás Országos Alapprogramja,* A Magyar Bölcsődék Egyesülete által kiadott *A bölcsődei, mini bölcsődei ellátás szabályai és feltételei* című módszertani útmutató, valamint a *Tudástár* kiadványok által előírt szabályozás szerint folyik.

A Szombathelyi EBI rendelkezik az intézmény összes bölcsődéjére vonatkozó, egységes Szakmai Programmal, emellett a tagbölcsődék saját célkitűzéseiket, sajátosságaikat a saját

Szakmai Programjukban fogalmazzák meg, így az egységesség mellett megjelenik az egyediség a szakmai munkában, amely színesíti az ellátást és választási lehetőséget jelent a családok számára.

A gyermekek napközbeni felügyeletét, jól felkészült, megfelelő tudással rendelkező, elhivatott kisgyermeknevelők végzik a bölcsődékben. A pályán dolgozó kisgyermeknevelők különböző korosztályból kerülnek ki. A kisgyermeknevelők több, mint 50%-a gyermekvállalás szempontjából aktív életkorban van és sokan a családalapítás előtt állnak. Ez okból az utóbbi 3 évben nagyobb a fluktuáció az intézményben. A szülési szabadságra távozó munkatársaink utánpótlása, helyettesítése, majd visszatérése a munka világába nagyobb szervezést igényel az intézmény részéről. Négy tagbölcsődénk terepintézményként is működik, duális képzőhelyként nagyobb a felelősségünk a kisgyermeknevelők képzésében, hiszen a duális képzés több gyakorlati órát jelent a tanulók számára. A középfokú képzések szervezése mellett az ELTE Savaria Egyetemi Központban 2024. szeptemberben diplomás kisgyermeknevelő képzés indult, melynek gyakorlati helyszínét intézményünk biztosítja. A gyakorlatok lebonyolítása a tanulói és hallgatói létszám növekedésével komoly koordinálást igényel. Lényeges, hogy szakmailag megfelelően felkészített, elkötelezett szakdolgozók vegyenek részt a gyermekek ellátásában és a leendő kisgyermeknevelők felkészítésében is.

A bölcsődében a nevelési év szeptemberben kezdődik. Május első hetében történik egy központi beiratkozás minden tagbölcsődében, de ettől függetlenül év közben folyamatosan van lehetőség a beiratkozásra a szabad férőhelyek függvényében. A családok 90%-a beadta a jelentkezését a fenti időpontig, de a nyár folyamán és az őszi hónapokban is érkeztek megkeresések az intézménybe a bölcsődei férőhely igénylése miatt. Lakhely változása, kistestvér születése miatt vagy a munkahely elvesztése miatt előfordul, hogy néhány család lemond a bölcsődei ellátásról, ezek a férőhelyek folyamatosan betöltésre kerülnek. Amennyiben az intézmény férőhely hiányában nem tudja a gyermeket fogadni, a gyermek várólistára kerül, és férőhely felszabadulása esetén a szülő kiértesítése késedelem nélkül megtörténik.

A bölcsődei felvételnél előnyben részesültek a munkavállaló szülők gyermekei, a rendszeres gyermekvédelmi kedvezményre jogosult, három vagy többgyermekes családban élő, az egyedülálló szülő által nevelt, a védelembe vett gyermekek, valamint, ha a védőnő vagy gyermekjóléti szolgálat javasolta a gyermek bölcsődei ellátását.

*Az elmúlt évben nagyobb hangsúlyt kapott a fenntarthatóság értékének közvetítése, az állatvédelem. Három bölcsőde nyerte el az „Állatbarát Bölcsőde” címet pályázat keretében. A gyermekek számára követendő példát nyújtottunk az állatokról való gondoskodással, jó gyakorlatokat gyűjtöttünk és dolgoztunk ki, amely a bölcsődék szakmai programjában is megjelent.*

# 2024. évi normatíva elszámolása

*2023. évi LV. törvény Magyarország 2024. évi központi költségvetéséről értelmében*

41.1. Az önkormányzatokat kötött felhasználású támogatás illeti meg az általuk fenntartott bölcsődék, mini bölcsődék kiadásaihoz.

41.2. Az ellátottak száma a tárgyév január 31-én beíratott gyermekek száma, vagy a bölcsőde, mini bölcsőde szolgáltatói nyilvántartásában szereplő férőhelyszám 80%-a közül kedvezőbb. Ha a bölcsőde, mini bölcsőde nem egész évben működik, a férőhelyszámot a működés megkezdését követő hónap 1-jétől, illetve megszűnése hónapjának utolsó napjáig időarányosan kell megállapítani. Ha tárgyév január 31-én és tárgyév november 30-án a beíratott gyermekek száma nem éri el az engedélyezett férőhelyszám legalább 50%-át, úgy a támogatást figyelembe véve a vehető ellátottak száma a bölcsőde, mini bölcsőde szolgáltatói nyilvántartásában szereplő férőhelyszám 50%-a.

41.2.1. A beíratott gyermekek létszáma a bölcsődei nevelési év közben – legfeljebb a bölcsődei nevelési év végéig – abban az esetben haladhatja meg a szolgáltatói nyilvántartásban szereplő férőszámot, ha a gyermek felvételére veszélyeztetettsége miatt kerül sor. A bölcsődei, mini bölcsődei csoportlétszám legfeljebb a bölcsődei nevelési év végéig túlléphető, ha a bölcsődei nevelési év közben állapítják meg a gyermek sajátos nevelési igényét, illetve korai fejlesztésre és gondozásra jogosultságát.

***A normatíva elszámolása a 2024. január 31-i gyermeklétszám alapján történt.***

1. táblázat Normatíva elszámolása a 2024-es évben

|  |  |  |  |  |
| --- | --- | --- | --- | --- |
|  | ***Bölcsőde*** | ***Mini bölcsőde*** | ***SNI*** | ***Összesen*** |
| ***2024. január 31.*** | ***551*** | ***14*** | ***12*** | ***577*** |

[Az intézmény személyi feltételei](#_Toc95122324)

**2024. január 1-én**

**Engedélyezett létszám: 189 fő**

Szakmai tevékenységet ellátók: (117+29=146) 146 fő

Ebből bölcsődei dajka 29 fő

Int. üzemeltetéshez kapcs.: 43 fő (ebből 1 fő 6 órás)

***Intézmény dolgozói létszáma: 189 fő***

**2024. december 1. napjától**

**Engedélyezett létszám: 202 fő**

Szakmai tevékenységet ellátók: (124+31=155) 155 fő

Ebből bölcsődei dajka 31 fő

In. üzemeltetés kapcs.: 47 fő (ebből 1 fő 6 órás)

***Intézmény dolgozói létszáma: 202 fő***

**2***. táblázat Intézmény dolgozóinak munkakör szerinti megoszlása*

|  |  |  |  |
| --- | --- | --- | --- |
|  | **2024.11.30.** | **2024.12.01.** |  |
| **Szakmai tevékenységet ellátók** | **146 Fő** | **155 fő** |  |
| Intézményvezető | 1 fő | 1 fő |  |
| Intézményvezető helyettes | 1 fő | 1 fő |  |
| Szaktanácsadó | 1 fő | 1 fő |  |
| Konduktor | 1 fő | 1 fő |  |
| Gyógypedagógus | 1 fő | 1 fő |  |
| Kisgyermeknevelők | 112 fő | 119 fő |  |
| Bölcsődei dajka | 29 fő | 31 fő |  |
| **Int. üzemeltetéshez kapcsolódó tevékenységet ellátók** | **43 fő** | **47 fő** |  |
| Szakácsnő | *6 fő* | 6 fő |  |
| Konyhai kisegítő | *13 fő* | 15 fő | *(1 fő konyhai kisegítő részmunkaidős)* |
| Szakmunkás | 3 fő | 3 fő |  |
| Gépkocsivezető | 2 fő | 3 fő |  |
| Udvari karbantartó | 6 fő | 7 fő |  |
| Élelmezésvezető | 2 fő | 2 fő |  |
| Mosónő | 2 fő | 2 fő |  |
| Varrónő | 1 fő | 1 fő |  |
| Gazdasági-ügyviteli dolgozó | 8 fő | 8 fő |  |
| **Összesen:** | **189 fő** | **47 fő** |  |

**Szakdolgozók iskolai végzettség szerinti megoszlása**

**Kisgyermeknevelők, Szaktanácsadó, Konduktor, Gyógypedagógus**

*3. táblázat Szakdolgozók iskolai végzettsége (kisgyermeknevelők, konduktor, gyógypedagógus)*

|  |  |  |  |
| --- | --- | --- | --- |
| **Szakdolgozók végzettsége** | **2024.11.30.** |  | **2024.12.01.** |
| **Egyetem (PED.)** | 3 fő | | 3 fő |
| **Főiskola (PED.)** | 59 fő | | 64 fő |
| **Szakgondozó (felsőfokú**  **szakképesítés)** | 51 fő | | 53 fő |
| **Csecsemő és gyermekgondozó (középfokú szakképesítés)** | 3 fő | | 3 fő |
| **Csecsemő és gyermekgondozó (szakiskolát végzett)** | 1 fő | | 1 fő |
| **Összesen:** | **117 fő** | | **124 fő** |

**Bölcsődei dajkák**

***4****. táblázat Szakdolgozók, bölcsődei dajkák besorolása*

|  |  |  |
| --- | --- | --- |
| **Besorolási kategória** | **2024.11.30.** | **2024.12.01.** |
| A | 5 fő | 6 fő |
| B | 11 fő | 11 fő |
| C | 4 fő | 5 fő |
| D | 9 fő | 9 fő |
| **Összesen (fő)** | **29 fő** | **31 fő** |

**Int. üzemeltetéshez kapcsolódó tevékenységet ellátók besorolása**

***5****. táblázat Az üzemeltetéshez kapcsolódó dolgozók besorolása*

|  |  |  |  |
| --- | --- | --- | --- |
| **Besorolási kategória** | **2024.11.30.**  **Fő** | **2024.12.01.**  **Fő** | **Egész évben**  **Részm. Fő** |
| A | 4 | 5 |  |
| B | 14 | 14 | 1 |
| C | 11 | 13 |  |
| D | 4 | 5 |  |
| E | 3 | 3 |  |
| F | 6 | 6 |  |
| Összesen (fő) | **42** | **46** | **1** |
| Összesen részmunkaidőssel: | **43** | **47** | **1** |

**Dolgozók besorolás szerinti megoszlása**

***6****. táblázat Az intézmény összes dolgozójának besorolása*

|  |  |  |  |
| --- | --- | --- | --- |
| **Besorolási kategória** | **2024.11.30.**  **Fő** | **2024.12.01.**  **Fő** | **Egész évben**  **Részm. Fő** |
| A | 9 | 11 |  |
| B | 25 | 25 | 1 |
| C | 16 | 19 |  |
| D | 16 | 17 |  |
| E | 54 | 56 |  |
| F | 6 | 6 |  |
| Pedagógus Életpálya | **62** | **67** |  |
| Összesen részmunkaidőssel: | **188** | **201** | **1** |

**Munkakörök az intézményben**

***7****. táblázat A dolgozók munkakörönként való megoszlása tagbölcsődéként 2024. decemberi létszám*

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Bölcsőde** | **Fő** | **Intézményvezető**  **és helyettes** | **Szaktanácsadó,**  **Konduktor, Gyógypedagógus** | **Bölcsődevezető**  **és helyettese** | **Kisgyermeknevelő** | **Bölcsődei dajka** | **Szakács** | **Konyhai**  **kisegítő** | **Gazdasági vezető**  **és helyettese** | **Ügyviteli**  **dolgozó** | **Élelmezés** | **Szakmunkás** | **Gépkocsivezető** | **Udvari karbantartó** | **Mosoda** |
| **VÁROSLIGETI** | **13** |  |  | 1 | 8 | 2 |  | 1 |  |  |  |  |  | 1 |  |
| **KUCKÓ** | **12** |  |  | 1 | 7 | 3 |  | 1 |  |  |  |  |  |  |  |
| **CSICSERGŐ** | **14** |  |  | 1 | 9 | 2 |  | 1 |  |  |  |  |  | 1 |  |
| **CSODAORSZÁG** | **28** |  |  | 2 | 16 | 5 | 2 | 2 |  |  |  |  |  | 1 |  |
| **BOKRÉTA**  **2024. december 1-től** | **29** |  |  | 2 | 14 | 4 | 2 | 3 |  |  |  | 1 |  | 1 | 2 |
| **NAPRAFORGÓ** | **30** | 2 | 3 | 2 | 13 | 4 | 2 | 2 |  | 1 |  |  |  | 1 |  |
| **MESEHÁZ** | **24** |  |  | 2 | 15 | 4 |  | 2 |  |  |  |  |  | 1 |  |
| **SZÁZSZORSZÉP** | **26** |  |  | 2 | 17 | 5 |  | 2 |  |  |  |  |  |  |  |
| **SZEDRESKERT**  **2024. december 1-től** | **11** |  |  | 1 | 6 | 2 |  | 1 |  |  |  |  |  | 1 |  |
| **GAZDASÁGI HIVATAL**  **2024. december 1-től** | **15** |  |  |  |  |  |  |  | 2 | 5 | 2 | 3 | 3 |  |  |
| **Összesen:** | **202** | **2** | **3** | **14** | **105** | **31** | **6** | **15** | **2** | **6** | **2** | **4** | **3** | **7** | **2** |

**2024.01.01-2024.12.31. közötti időszakban kilépett dolgozók száma**

***8****. táblázat 2024-ben kilépett dolgozók száma, kilépés okai*

|  |  |  |  |  |  |  |
| --- | --- | --- | --- | --- | --- | --- |
| **Megszűnés** | **Munkavállaló** | **Nyári Diákmunka program** | **Gyakorlati képzésen részvevők** | **Szakképzési munkaszerződéssel foglalkoztatott** | **Közfoglalkoztatott** | **Összesen:** |
| Határozott idő lejárt | 3 | 5 | 19 |  |  | **27** |
| Felmentéssel (nyugdíjazás nők 40 éves) | 4 |  |  |  |  | **4** |
| Áthelyezéssel | 1 |  |  |  |  | **1** |
| Azonnali hatállyal a próbaidő alatt (munkavállaló) | 0 |  |  |  |  | **0** |
| Azonnali hatállyal a próbaidő alatt (munkáltató) | 1 |  |  |  |  | **1** |
| Lemondással | 0 |  |  |  |  | **0** |
| Törvény erejénél fogva | 0 |  |  | 13 |  | **13** |
| Közös megegyezéssel | 4 |  |  | 1 |  | **5** |
| **Összesen:** | **13** | 5\* | 19\* | 14\* | **0\*** | **51** |

*\*A világos kék színnel és csillaggal jelöltek nem tartoznak az engedélyezett létszámba.*

**Munkaerőmozgások alakulása (az engedélyezett létszám alapján)**

Felvételi forgalom: 12,17 % (23 fő belépés)

Kilépési forgalom: 6,88 % (13 fő kilépés)

Munkaerő forgalom: **19,05 %**

A *fluktuáció* 2024. évben **6,88 százalékos** volt, ez **13** **fő** *távozását* jelentette:

**4 fő** *nyugdíjba vonult*, **4 fő** *közös megegyezéssel* távozott, **1 főnek** *próbaidő alatt szűnt meg*, **3** **főnek** *határozott idő lejárata miatt* szűnt meg, *áthelyezéssel* ***1 főnek***, *lemondás* nem történt.

**Nyári diákmunka program, Szakképzési munkaszerződéssel, Tanulószerződéssel, Együttműködési megállapodással foglalkoztatottak létszáma:**

A **Nyári diákmunka** program **keretében 5 fő** diák vett részt (saját munkavállalónk gyermeke).

**Szakképzési munkaszerződés keretében foglalkoztatottak**

**11. évfolyam** (PTE-SZESZI) **19 fő** tanuló (2024.01.08-2024.02.26.) évközi gyakorlatát végezte.

**14. évfolyam** (PTE-SZSZI) **6 fő** tanuló (2023.02.14-2024.05.03.) végezte gyakorlatát, 2024. június 5-6. sikeres szakmai vizsgát tettek.

**14. évfolyam** (PTE-SZESZI) **3 fő** képzésben részt vevő személy - Saját munkavállalóink (2023.02.16-2023.08.31.). Jogszabály változás miatt 2023.09.01-től Kinevezés módosítás készült, mely tartalmazza a Szakképzési munkaszerződés elemeit. 2024. június 5-6. sikeres szakmai vizsgát tettek.

**14. évfolyam** (PTE-SZESZI) **6 fő tanuló** (2023.10.09-2024.05.03.) vett részt képzésen, 2024. június 5-6. sikeres szakmai vizsgát tettek.

**14. évfolyam** (PTE-SZESZI) **1 fő** képzésben részt vevő személy (2023.10.26-2024.05.03.), 2024. június 5-6. sikeres szakmai vizsgát tettek.

2024. július hónapban, majd 2024. szeptember hónapban újabb tanulókkal, képzésben részt vevő személyekkel kötöttünk Szakképzési Munkaszerződést.

**14. évfolyam** (PTE-SZESZI) **3 fő** képzésben részt vevő személy (2024.07.01-2025.04.30.)

**14. évfolyam** (PTE-SZESZI) **1 fő** tanuló (2024.09.18-2025.04.30.)

**12/13. évfolyam** (PTE-SZESZI) **8 fő** tanuló (2024.08.05-2025.04.30.)

**11. évfolyam** (BSST) **8 fő** tanuló (2024.09.10-2025.06.13.)

**Együttműködési megállapodással foglalkoztatott 2024-ban az intézményben.**

**Eötvös Loránd Tudományegyetemmel** megkötésre került 2024.05.07-én **Együttműködési Megállapodás Bölcsődei Szakmai Gyakorlatról** a csecsemő- és kisgyermeknevelő szakos hallgatók bölcsődei szakmai gyakorlatának biztosítása tárgyában.

Együttműködési Megállapodás megkötésre kerül 2024.05.27-én Gubody Ferenc Technikum, Szakképző Iskola és Szakiskolával 1 fő szakmai gyakorlat befogadására (2024.08.05-2024.09.18. közötti időszakban).

**Együttműködési Megállapodás** megkötésére került sor 2024.10.17-én **a Soproni Egyetem**mel, 1 fő hallgató gyakorlati oktatása (2024.10.14-2024.10.18. időszak)

# [2023. évi LII. törvény a pedagógusok új életpályájáról](https://net.jogtar.hu/jogszabaly?docid=a2300052.tv)

*2023. szeptember 1-vel hatályos a pedagógusok új életpályájáról szóló 2023. LII. törvény, az úgynevezett „Púét törvény”.*

A jogszabály vonatkozik a bölcsődében pedagógus munkakörben foglalkoztatott kisgyermeknevelőre, szaktanácsadóra, pedagógusra, gyógypedagógusra, pszichológusra, konduktorra, illetve ezen munkakörök valamelyikére kinevezett vezetői megbízással (intézményvezető és helyettese, bölcsődevezető és helyettese) rendelkező dolgozóra.

Hatályba lépés ideje: 2023. szeptember 1.

Illetménymegállapítás: 2023. november 1.

Egyéb rendelkezések: 2024. január 1.

***A pedagógus életpálya intézményünkben 79 főre vonatkozik*, tájékoztatásuk az őket érintő változásokról, mint a minősítési és értékelési rendszer változásairól az elmúlt évben is folyamatos volt.**

# [Gyakornoki rendszer működtetése, mentorok feladatai, minősítő vizsgák](#_Toc95122325)

A gyakornoki rendszer működtetése az intézményben a Gyakornoki Szabályzat alapján történik, melyben a gyakornoki idő megállapításának feltételei, a gyakornokok és mentoraik feladatainak meghatározása, minősítő vizsgával kapcsolatos előírások, szükséges dokumentumok teszik lehetővé a tervszerű, átgondolt gyakornoki program működtetését.

A pedagógus életpálya modell *2016. január 1-től került kiterjesztésre a bölcsődei területen* dolgozó diplomával rendelkező szakképzett kisgyermeknevelőkre is. *A „Púét törvény” értelmében a gyakornokra nem vonatkozik a munkáltató által készített éves értékelés, az ő esetükben* a *pedagógus életpálya szerinti gyakornoki program, valamint minősítési eljárásrend alkalmazandó.*

*A 2011. CXC. a nemzeti köznevelésről című törvény 64§ (2) bekezdése alapján:*

(…) pedagógus-munkakörben foglalkoztatottakra a közalkalmazottak jogállásáról szóló törvény gyakornokra és gyakornoki időre, továbbá az előmeneteli és illetményrendszerre, minősítésre vonatkozó rendelkezései nem alkalmazhatóak.

*Különbséget kell tenni a közalkalmazottak jogállásáról szóló törvény szerint feladatot ellátó középfokú OKJ képesítéssel, vagy technikusi képesítéssel rendelkező kisgyermeknevelő gyakornoki idejének tervezése, valamint a főiskola végzettséggel rendelkező pedagógus munkakörben foglalkoztatott gyakornoki rendszerének működtetése között.*

***Gyakornokok és minősítési eljárások az intézményben a 2024-es évben***

**9**. táblázat Gyakornokok, gyakornoki vizsgák az intézményben

|  |  |  |  |  |  |  |
| --- | --- | --- | --- | --- | --- | --- |
| **Bölcsőde** | **Minősítési eljárás** | | | **Minősítés éve** | | |
| **Kjt. szer.** | **Ped.1.** | **Ped.2.** | **2024** | **2025** | **2026** |
| **Bokréta** |  |  |  |  |  |  |
| **Csicsergő** | 2 |  |  |  | 1 | 1 |
| **Csodaország** |  | 1 |  |  |  |  |
| **Kuckó** |  | 1 |  | 1 | 1 |  |
| **Meseház** | 1 | 2 |  | 1 | 2 |  |
| **Napraforgó** | 2 | 2 |  |  | 1 | 3 |
| **Százszorszép** |  | 1 |  |  |  | 1 |
| **Városligeti** | 1 |  |  |  | 1 |  |
| **Összesen:** | **6** | **7** |  | **2** | **6** | **5** |

Intézményünkben 6 fő kisgyermeknevelő KJT. szerinti gyakornok, 7 fő pedagógus életpálya szerinti gyakornok, 2024-ben 1 fő minősült a KJT szerinti gyakornoki vizsgán, 1 fő a pedagógus életpályamodell szerint. Minősítő vizsgán a jelenlegi gyakornokok közül 6 fő 2025-ben, 5 fő 2026-ban fog minősítő vizsgát tenni. Pedagógus 2. minősítési eljárás nem történt a 2024-es évben.

A gyakornokok mentorálására továbbra is nagy hangsúlyt kell fektetnünk, mivel az elmúlt évre is jellemző volt, hogy pályakezdő gyakornokok kerültek a nyugdíjba vonuló, vagy gyermeket vállaló munkatársaink helyére.

Intézményünkben mentor segíti a gyakornokot, nagy hangsúlyt fektetünk új munkatársaink szakmai kompetenciáinak fejlesztésére, beilleszkedésük segítésére, valamint a sikeres vizsgára való felkészítésére.

# Az intézmény tárgyi feltételeit érintő változások

**Napraforgó Bölcsőde**

*Intézményi forrásból valósult meg*

*Felújítás, korszerűsítés*

* Teljes tetőszigetelése
* Új lámpatestek felszerelése
* Az egész bölcsőde festése, (konyha és a hozzá tartozó helyiségek, csoportszobák, gyermekfürdők, gyermeköltözők, irodák, folyosók, szociális helyiségek) az ajtók, pelenkázóasztalok mázolása
* Az emeleti irodahelyiségek parkettázása
* II-es III-as egység négy csoportszobájának, két gyermeköltözőjének parkettázása
* II-es egység fürdőszobájának teljes felújítása (burkolatok, szerelvények cseréje, csövek cseréje)
* Két irodában elektromos redőny került felszerelésre

*Karbantartás*

* Páraelszívó szűrőcsere
* *Távhő által kivitelezett* régi fűtéscsövek cseréje érintette a II. egységhez tartozó udvarrészt, amelynek helyreállítása több hetet vett igénybe
* Udvar földdel való feltöltése, füvesítés

*Beszerzések*

* A II.es egység fürdőszobájához egy világítótorony formájú tárolószekrény beszerzése, törölközőtartók beszerzése
* Két komplex udvari játék került telepítésre
* Multifunkcionális fénymásoló beszerzése
* Madárbarát Munkahelyhez szükséges eszközök, madáretető, madárodú, itatók, memória tábla, egyéb eszközök

*Önkormányzati támogatásból valósult meg*

* Az irodákba 5 asztali számítógép, 3 laptop beszerzése.
* Karácsonyi ajándék 100 ezer Ft értékben, ebből takarítógép és konyhai eszközök beszerzése történt.

*Egyesületi támogatásból valósult meg*

* Az Egyesített Bölcsődei Intézmény Gyermekeiért Egyesület támogatta a bölcsődét, valamint az Egyesület számlájára érkezett *egy magánszemély részéről felajánlás a Napraforgó Bölcsőde számára*, melyből egy fém kisház került beszerzésre a II. egység udvarrészén, udvari játékok tárolása céljára.

**Kuckó Bölcsőde**

*Intézményi forrásból valósult meg*

*Felújítás, korszerűsítés*

* Konyhai vízvezeték rendszer cseréje, felújítása
* Szociális helyiségekben a vizes falak helyreállítása, festése

*Karbantartás:*

* Udvari játékok javítása
* Játszóudvar feltöltése földdel

*Beszerzések:*

* Villanybojler cseréje
* Vízmelegítő cseréje

*Önkormányzati támogatásból valósult meg:*

* Karácsonyi ajándék 100.000 Ft értékben, melyből kávéfőző, vízforraló és szőnyegek beszerzése történt.

*Egyesületi támogatásból valósult meg:*

* A Szombathelyi EBI Gyermekeiért Egyesület támogatta a bölcsődét melyből udvari játékok beszerzése történt.

*Szülői felajánlásból valósult meg:*

* Az Egyesület számlájára érkezett 30.000 Ft szülői felajánlásból udvari játék beszerzése történt.

**Bokréta Bölcsőde**

*Intézményi forrásból valósult meg*

*Felújítás, korszerűsítés*

* Tornaszoba kialakítása
* Mosoda, vasalóhelyiség átalakítása, hidegburkolatok cseréje, mennyezet felújítása
* Folyosó festése

*Beszerzések*

* Tornaszobához mozgásfejlesztő eszközök beszerzése
* Mosodába beépített szekrények anyagának beszerzése, elkészítése, vasalóasztalok beszerzése, ipari mosógép és szárító beszerzése

*Önkormányzati támogatásból valósult meg*

Karácsonyi ajándék 100 ezer Ft értékben, ebből 2 csoportszobába sötétítőfüggönyök és hozzá tartozó karnisok beszerzése történt.

*Egyesületi támogatásból valósult meg*

Az Egyesített Bölcsődei Intézmény Gyermekeiért Egyesület támogatta a bölcsődét, 2 csoportszobába szőnyegek beszerzése történt.

**Csodaország Bölcsőde**

*Intézményi forrásból valósult meg*

*Felújítás, korszerűsítés:*

* A IV-es egység, ahol 2023-ig az anyatejgyűjtő állomás működött, bontásra került, a
* bontási munkálatok folyamatban vannak
* Konyha festése megtörtént

*Karbantartás*

* Az udvari játékok karbantartása, festése

*Beszerzések:*

* Asztali számítógépből 2 db beszerzése
* Az udvarra 3 db császárfa telepítése

*Önkormányzati támogatásból valósult meg*

Karácsonyi ajándék 100 ezer Ft értékben, melyből konyhai gépek beszerzése történt az új dolgozói ebédlőbe.

*Egyesületi támogatásból valósult meg*

* Egyesített Bölcsődei Intézmény Gyermekeiért Egyesület támogatta a bölcsődét, melyből udvari játéktároló kisház került beszerzésre.

**Százszorszép Bölcsőde**

*Önkormányzati támogatásból valósult meg*

Karácsonyi ajándék 100 ezer Ft értékben,

*Egyesületi támogatásból valósult meg*

* Az Egyesített Bölcsődei Intézmény Gyermekeiért Egyesület támogatta a bölcsődét, melyből játékokat vásároltak a csoportok számára.

**Csicsergő Bölcsőde**

*Intézményi forrásból valósult meg*

*Felújítás, korszerűsítés*

* Udvari játékok helyreállítása, javítása, festése
* Kis faház, udvari padok lefestése, felületkezelés

*Karbantartás*

* Klíma karbantartása
* Riasztó rendszer karbantartása
* Tűzjelző rendszer karbantartása

*Beszerzések*

* Kombinált csúszda átadással másik tagbölcsődéből

*Szülői felajánlásból került beszerzésre*

* Szülői felajánlásból csoportszobákba játékszőnyeg, gyermekfürdőkbe, csúszásmentes szőnyegek kerültek beszerzésre
* Játék eszközök, gyermek könyvek és a bölcsőde díszítésére is érkezett szülői felajánlás

*Önkormányzati támogatásból valósult meg*

* Karácsonyi ajándék 100 ezer Ft értékben, ebből 1 db Kärcher takarítógép beszerzése történt.

*Egyesületi támogatásból valósult meg*

* Egyesített Bölcsődei Intézmény Gyermekeiért Egyesület támogatta a bölcsődét, Smogy Fun Center Multisport kültéri játék került beszerzésre.

**Meseház Bölcsőde**

*Intézményi forrásból valósult meg*

*Felújítás*

* Harmonika ajtó került beszerelésre a fekete mosogató helyiségbe

*Karbantartás*

* Lámpatestek és villanydugaljak
* Fűtési rendszer
* Internet hálózat

*Beszerzések*

* Három elemből álló udvari játék, vonat kocsikkal
* Asztali számítógépek (2 db)
* Mikrohullámú sütő
* Kärcher porszívó

*Önkormányzati támogatásból valósult meg*

Karácsonyi ajándék 100 ezer Ft értékben, 3 db szőnyeg került beszerzésre.

*Egyesületi támogatásból valósult meg*

* Egyesített Bölcsődei Intézmény Gyermekeiért Egyesület támogatta a bölcsődét, két nagymozgást fejlesztő udvari játék került beszerzésre a felajánlott összegből.

**Városligeti Bölcsőde**

*Garanciális javítások*

* Beázott kazánház és villamos fogadó javítása
* Hátsó bejárat előtti térkő javítása
* Hátsó bejárat fala és babakocsi tároló falának javítása beázás miatt
* Gerendák melletti falrészeken repedések javítása
* Nagyméretű nyílászárók melletti falrészek repedezésének javítása
* Gumiburkolat javítása
* Udvar feltöltése földdel talaj megsüllyedése miatt
* Elszáradt fák cseréje
* Párakapuk javítása

*Karbantartás (szerződés alapján)*

* Vaillant fűtési rendszer karbantartása
* Tűzjelző és riasztó rendszer karbantartása

*Önkormányzati támogatásból valósult meg*

A polgármesteri karácsonyi ajándék keretében, 100.000 Ft összegben szőnyeg-és kárpittisztító gép került beszerzésre.

*Szülői felajánlásból valósult meg*

* Részben szülői (200.000 FT) részben pedig intézményi forrásból (136.258 Ft) valósult meg a bejárati ajtó elektromos zárral való ellátása. A bölcsőde családok által használt bejárat ajtaja közvetlenül az utcára, úttesthez közel nyílik, így a biztonságos gyermekellátás érdekében került kialakításra a kapunyitó rendszer.
* Két darab napvitorla és két darab ventilátor került beszerzésre szülői felajánlásból.

*Szülői pályázatból valósult meg:*

* Hat darab facsemete került elültetésre a játszóudvaron.

# [A nevelési év céljainak, feladatainak megfogalmazása](#_Toc63061314)

A Bölcsődei nevelés-gondozás országos alapprogramjának (a továbbiakban: Alapprogram) célja, hogy keretet adjon a Magyarországon működő bölcsődei ellátást biztosító intézményben, szolgáltatásban folyó szakmai munkának. Az Alapprogram tartalma és szemlélete összhangban van Magyarország Alaptörvényével, a 3 év alatti korosztály ellátására és nevelésére-gondozására vonatkozó jogszabályokban foglaltakkal, a bölcsődei ellátás keretében végzett nevelés (a továbbiakban: bölcsődei nevelés) hagyományaival, felhalmozott értékeivel, a nemzeti sajátosságokkal, a legújabb koragyermekkori kutatások eredményeivel. Az Alapprogram fejezetei valamennyi bölcsődei ellátásra (bölcsődére, mini bölcsődére, munkahelyi bölcsődére, családi bölcsődére) vonatkoznak, az egyes ellátási formák sajátosságainak figyelembevételével.

A jogszabályi előírások, a szolgáltatást igénybe vevők szükségletei és az intézményi adottságok alapján a bölcsődei ellátást nyújtó intézménynek, szolgáltatónak helyi szakmai programot kell készíteni, amelynek meg kell felelni az Alapprogramban foglaltaknak. A bölcsődei nevelés középpontjában a kisgyermek és közvetett módon a kisgyermeket nevelő családok állnak. Az Alapprogram a családra, mint komplex rendszerre tekint, melynek értelmében nem csak a kisgyermek nevelését-gondozását, hanem az egész család támogatását célozza meg.

# A bölcsődei nevelés

A bölcsődei nevelés célja, hogy a kisgyermekek elsajátítsák azokat a készségeket, képességeket, amelyek segítik őket abban, hogy hatékonyan és kiegyensúlyozottan

viselkedjenek saját kulturális környezetükben, sikeresen alkalmazkodjanak annak változásaihoz. A bölcsődei nevelés mindezt olyan szemlélettel és módszerekkel teszi, amelyek segítik a családi nevelés elsődlegességének tiszteletét.

A bölcsődei nevelés további célja, hogy a koragyermekkori intervenció szemléletének széles körű értelmezésével összhangban minden kisgyermekre és családjára kiterjedő prevenciós tevékenységet folytasson.

A bölcsődei ellátást nyújtó intézmény, szolgáltató családbarát intézményként, szolgáltatásként hozzájárul a családok életminőségének javításához, a szülők munkavállalási esélyeinek növeléséhez.

**A bölcsődei nevelés-gondozás megvalósulása**

Bölcsődék szakmai programjában **hangsúlyos szerepet kap** a nevelés-gondozás valamennyi helyzete: **játék, mondóka, ének, mese, vers, mozgás, alkotó tevékenységek, egyéb tervezett tevékenységek, a tanulás és a gondozás.**

**Szakmai feladatok megvalósításánál az intézmény konkrét célkitűzései:**

* Kiemelt célunk az élményalapú pedagógiai nevelés, amely gyakorlati tapasztalatra épít, valamely élménybe ágyazva. Módszereinkben törekszünk a három év alattiakra jellemző adekvát nevelési módszerek alkalmazására. A szabályok közvetítése során, valamint a játék helyzeteiben is az élménypedagógiát hangsúlyozzuk. „Megtanítjuk” és megnevezzük a gyermekek érzelmeit, akik elsajátítják a szabályokat, és különböző helyzetekben az érzelmi reakciók és a viselkedés szabályozását.
* Ingyenes nevelési tanácsadást nyújtunk azon családok számára, akik bizonytalanságot, vagy elakadást észleltek szülői szerepeikben. A tanácsadás folyamatába a konduktort és gyógypedagógust is bevonjuk szükség esetén.
* Célunk az egészségmegőrzés, mind az ellátottak, mind a dolgozók körében. Ezt megfelelő kommunikációval, a családokkal való együttműködéssel, és az egészség megóvásának érdekében hozott szabályokkal biztosítjuk.
* Továbbra is célunk az egészséges életmódra nevelés. A nyugodt légkör biztosításával olyan elfogadó környezetet teremtünk a gyermekek számára, amely optimális a testi, lelki és szociális fejlődéséhez. A családokkal együttműködve, pozitív mintát nyújtva számukra, az egészséges táplálkozás, a szabad levegőn tartózkodás lehetőségeit közvetítve törekszünk egészséges, kiegyensúlyozott, boldog gyermekek nevelésére.
* A prevenció, a mielőbbi beavatkozás a koragyermekkori intervenciós alapelv értelmében kiemelt feladat intézményünkben. Az intézményben dolgozó konduktornak és gyógypedagógusnak nagy szerepe van a fejlődésbeli lemaradások észlelésében és ennek „orvoslásában”.
* Konduktor és gyógypedagógus szerepet vállal a korai beavatkozás terén. A konduktor **Longi-kid tesztet** végez minden bölcsődés gyermek esetében, a gyógypedagógus pedig **Seed teszttel** végez felmérést előzetes szülői egyeztetés szerint. Ennek segítségével felismerik az eltérő fejlődésre utaló jeleket.
* Az eredmények ismeretében figyelemmel kísérik azon gyermekeket, akik tesztje eltért az átlag fejlődéshez képest.
* Szükség esetén felveszik a kapcsolatot a Vas Vármegyei Pedagógiai Szakszolgálat Szombathelyi Tagintézményének munkatársaival.
* A gyógypedagógus, konduktor nagy szerepet vállal a családok támogatásában, a szülők számára biztosított tanácsadásban. Célunk, hogy a szülők bizalommal forduljanak hozzánk kérdéseikkel, segítsük őket szülői szerepeikben.
* *Célunk a környezeti nevelés, a fenntarthatóság közvetítése*. Programjainkkal és kezdeményezéseinkkel bevonjuk a családokat a környezetvédelem és környezet megóvásának folyamatába.
* *Állatbarát Bölcsődeként és Madárbarát Munkahelyként* érzékenyítjük a munkatársakat és családokat a környezet szeretetére és védelmének fontosságára.
* *Együttműködünk a családokkal, jó példával járunk elől a takarékos, átgondolt energiafelhasználás érdekében.*
* A néphagyományok felelevenítése a környezeti nevelés része. A népi játékokok, énekek, mondókák vidám hangulatot keltenek, érzelmeket közvetítenek, segítik a kisgyermeknevelők és gyermekek közti bizalomteli kapcsolat alakulását.
* Jól szervezett, folyamatos, rugalmas napirend alakítunk ki a gyermek igényeihez igazodva.
* Segítjük a korai szocializáció folyamatát az életkor, az egyéni sajátosságok, és az eltérő fejlődési ütem figyelembevételével.

**További célok:**

* A hátrányos helyzetű, a szegény és a periférián élő családok gyermekei esetében a hátrányoknak és következményeiknek enyhítésére törekszünk, szükség esetén más intézményekkel, szervezetekkel, szakemberekkel együttműködve.
* A családban nevelkedő kisgyermek számára a családi nevelést segítve, a család erősségeire építve, törekszünk a gyermek fizikai- és érzelmi biztonságának és jóllétének megteremtésére.
* Elősegítjük a gyermekek szocializációját az életkor, az egyéni sajátosságok, és az eltérő fejlődési ütem figyelembevételével.
* Alapellátáson túli szolgáltatásokat szervezünk, játszóházat működtetünk az egészségvédelemmel kapcsolatos szabályok betartása mellett. További szolgáltatásaink a só szoba használata a téli időszakban (a járványügyi helyzet függvényében), babamuzsika szolgáltatás szervezése az őszi és tavaszi időszakban. Pöttömtorna szervezése hat tornaszobával rendelkező bölcsődében, a Szedreskert bölcsőde nyitását követően hét bölcsődében.
* Nyári lezárás idején nyári testvértábort szervezünk.
* A kisgyermeknevelők jól ismerik a kisgyermekkori tanulás jellemzőit, alkalmazzák a korszerű játék módszertani ismereteket napi tevekénységükben.
* Nagy hangsúlyt fektetünk a művészeti nevelésre (zenei nevelés, mondóka, vers, mese, alkotótevékenységek) a 0-3 éves korosztályhoz illeszkedő módszertani ismeretek felhasználásával.
* Szakmai és módszertani ismereteinket frissítjük, naprakész tudást szerzünk a családról, a családi nevelés elsődlegességéről, ezáltal a családdal való együttműködést hatékonyabban valósítjuk meg.
* A gyakorlati képzés alkalmával felkészítjük a leendő csecsemő- és kisgyermeknevelőket, akik képességeik és attitűdjeik által alkalmasak a 0-3 éves korú gyermekek testi és pszichés szükségleteinek kielégítésére, nevelésére, fejlődésének segítésére.
* Figyelemmel kísérjük a pályázatokat, pályázunk a tagintézmények állagának megóvása, valamint új bölcsődei férőhelyek teremtésének érdekében.
* A családi programokkal színesítjük a szülők, gyermekek mindennapjait, a szombathelyi családok számára Bölcsőde EXPO-t szervezünk, mely segíti őket a bölcsődével kapcsolatos kérdésekben tájékozódni. A programok által bepillantást nyernek a bölcsőde szakmai tevékenységébe, valamint igazi élményt nyújtunk számukra.
* A Ciróka, maróka mondóka, mese, vers szöveggyűjteményt megismertetjük tanulóinkkal, hallgatóinkkal, a családokkal, szélesebb körben terjesszük, ezzel is törekszünk az irodalmi értékek átadására.

# [Képzések, továbbképzések megvalósulása a feladatok tükrében](#_Toc95122329)

Az intézmény fontosnak tartja, hogy a kisgyermeknevelők mindig a tudásuknak megfelelő maximumot tudják nyújtani mind a nevelés, mind a gondozás területén. Ehhez szükség van a folyamatos továbbképzésekre és képzésekre is. Az intézmény a 2024-es évben is nagy gondot fordított arra, hogy szakmai és egyéb képzések során fejlessze és segítse a kisgyermeknevelők munkáját és személyiségét.

Ebben az évben is kiemelt feladatunknak tartottuk, hogy a kisgyermeknevelők készségeit a játéktevékenységek szervezése terén fejlesszük. Második évben került megszervezésre intézményünkben a Magyar Bölcsődék Egyesülete által szervezett „*Jól játszani, jót játszani*” munkakörhöz kötött továbbképzés, amelyben a résztvevők megtapasztalhatták maguk is a játék örömét és fejlesztő hatását.

A képzésen korunk elvárásainak megfelelő professzionális ismeretekre tehettek szert a szakemberek. Intézményünkből 28 fő vett részt az ősszel megszervezett két képzés alkalmával. A továbbképzést Sebestyén Bianka intézményvezető tartotta Péter Anita intézményvezető helyettes segítségével.

***Akkreditált továbbképzések:***

Az egyes szociális tárgyú miniszteri rendeletek módosításáról szóló 7/2018. (II. 5.) EMMI rendelet értelmében a továbbképzési időszak tartama *négy évre változott.*

A továbbképzésre kötelezettnek a szükséges pontokat a kötelezettségük teljesítéséhez *kötelező továbbképzés*, *munkakörhöz kötött* vagy *választható továbbképzés*en való részvétellel kell teljesíteniük.

Minden tagbölcsőde rendelkezik továbbképzési tervvel, melyen nyomon követhető, ki az a dolgozó, akinek szüksége van továbbképzési pontokra, illetve kinek telik le az adott évben, vagy a közeljövőben a továbbképzési időszaka

*A 9/2000. (VIII. 4.) SzCsM rendelet értelmében a 2018. július 1-jén kezdődő továbbképzési időszakban a továbbképzési kötelezettséget 2022. december 31-ig kellett teljesíteni. Ennek értelmében a továbbképzési időszak 2023. január 1-én* újra kezdődött, így ismét szükséges mindhárom területen a pontok megszerzése.

**A továbbképzési terv elkészítésénél** nagy hangsúlyt fektetünk a képzések ütemezésére, hogy minden dolgozó tudja teljesíteni kötelezettségét, és megoldani az ezzel kapcsolatos helyettesítéseket**.**

**A képzések tervezésénél számolni kell az intézményre háruló költségekkel is, így a dolgozók képzését szükséges arányosan beosztani a következő 4 éves időszakra az intézmény költségvetésének függvényében.**

Az új dolgozók regisztrálása, valamint jelentkezéseinek figyelemmel kísérése minden bölcsődében kiemelt feladat.

## Továbbképzések megvalósulása

10. táblázat Teljesített akkreditált továbbképzések 2024-ben a Szombathelyi EBI-ben

|  |  |  |  |  |  |
| --- | --- | --- | --- | --- | --- |
| **Bölcsőde** | **Vezetőképzés**  **(alapozó)** | **Vezetőképzés**  **(megújító)** | **Kötelező**  **képzés** | **Szabadon választott**  **képzés** | **Munkakörhöz kötött**  **képzés** |
| **Bokréta** | 0 fő | 1 fő |  | 4 fő | 5 fő |
| **Csicsergő** | 0 fő | 1 fő |  | 8 fő | 3 fő |
| **Csodaország** | 0 fő | 1 fő |  | 10 fő | 7 fő |
| **Kuckó** | 0 fő | 1 fő |  | 3 fő | 3 fő |
| **Meseház** | 1 fő |  |  |  | 7 fő |
| **Napraforgó** | 0 fő | 1 fő |  | 5 fő | 5 fő |
| **Százszorszép** | 0 fő | 0 fő |  |  | 12 fő |
| **Városligeti** | 0 fő |  |  | 8 fő | 3 fő |
| **Összesen:** | **1 fő** | **5 fő** | **0 fő** | **38 fő** | **45 fő** |

*A kötelező továbbképzéseket az elmúlt években munkavállalóink 50 %- a teljesítette, így 2024-ben inkább a szabadon választható és munkakörhöz kötött továbbképzések teljesítésére törekedtek dolgozóink. A szabadon választható továbbképzéseket 38 fő, a munkakörhöz kötött továbbképzéseket 45 fő teljesítette.*

A magasabb vezetőknek és vezetőknek vezetőképzésen kell *négy évenként* részt venni. A bölcsődevezetők vezetőképzésre kötelezettek. *Intézményünkben a két magasabb vezető szociális szakvizsgával rendelkezik, egy bölcsődevezető pedagógus szakvizsgával rendelkezik, így ők is szakmai továbbképzésre kötelezettek.* A 2024-es évben 5 fő bölcsődevezető végezte el a megújító vezető képzést, 1 fő bölcsődevezető végezte el az alapvezetőképzést.

***Az alábbi továbbképzéseken vettek részt munkavállalóink:***

**Akkreditált továbbképzések szabadon választott témában**

* Népi játék, néptánc módszertan (Így tedd rá)

**Akkreditált továbbképzések munkakörhöz kötött témában**

* Jól játszani, jót játszani
* Csecsemő és kisgyermekek élelmezése a bölcsődében
* Gyermekprostitúció visszaszorítása, gyermekkereskedelem
* Az aktivitás és figyelem zavarai, magatartászavarok, hiperaktív figyelemzavar

**Házi továbbképzések – Műhelymunkák**

* Saját készítésű játékok a csoportban, különös hangsúllyal a környezeti nevelés szolgálatában
* Állatbarát Bölcsőde pályázat és az azzal kapcsolatos információk, feladatok
* Az önállósági törekvések segítésének helyzetei, helyes kisgyermeknevelői magatartás
* Alvási nehézségek okai, kezelésének lehetőségei
* Gyvt. változásainak, jelzőrendszeri tagok kötelezettségeinek ismertetése
* Púét törvény bölcsődére vonatkozó paragrafusainak ismertetése
* Gyermekbalesetek, protokoll gyermekbalesetek esetén, elsősegélynyújtás
* HACCP oktatás
* Bábozás a bölcsődében
* Kreatív ötletbörze
* Gyermekjóga csoportban megvalósítható elemei
* Kommunikációs technikák
* Kisgyermeknevelői dokumentáció vezetése, tapasztalatok megbeszélése, ötletadás
* Mese szerepe a kisgyermek életében
* Mozgásfejlődés 0-3 éves korig
* Hatékony kommunikáció-Gordon módszer alkalmazása
* Környezeti nevelés lehetőségei
* Állatbarát programok
* Néphagyomány őrzés lehetőségei a bölcsődében

# Munkakörhöz kötött továbbképzések szervezése az intézményben

**Jól játszani, jót játszani”** (munkakörhöz kötött továbbképzés)

Az élménypedagógia alapelveire épülő háromnapos továbbképzés igazi szakmai és emberi feltöltődést nyújtott a résztvevők számára. A program nem csupán a kisgyermekneveléshez kapcsolódó elméleti tudás bővítésére kínál lehetőségeket, hanem interaktív, gyakorlatközpontú megközelítésével azonnal alkalmazható módszertani ötletekkel is gazdagította a résztvevőket.

Az előadások és gyakorlatok strukturált időrendben zajlottak, ami kiszámítható keretet adott a tanulási folyamatnak.

A napindító játékok, az előadásokkal párhuzamosan zajló csapatmunka és az önálló feladatok mind azt a célt szolgálják, hogy a résztvevők aktívan bevonódjanak a tanulásba.

A képzés egyik kiemelkedő eleme a saját játékok készítése és bemutatása volt, amely nemcsak a gyakorlati tervezési készségeket fejlesztette, hanem teret adott az egyéni és csoportos kreativitás kibontakoztatására is. Az elkészített játékok sokszínűsége és a hozzájuk kapcsolódó pedagógiai reflexiók jól mutatták, hogy a résztvevők mennyire elkötelezettek szakmai fejlődésük iránt. A képzés külön figyelmet szentelt a bölcsődei környezet átalakításának lehetőségeire, így a csoportszobák tematikus „újragondolása” is inspiráló tapasztalatokat nyújtott.

Az elméleti ismeretek átadása mellett a képzés nagy hangsúlyt fektetett arra, hogy a játékok során az egyes tevékenységek fejlesztési hatásait is tudatosítsa. A résztvevők például táblázatos formában kapták kézhez a koragyermekkorra jellemző jellemzőket és képességek összefoglalását, a gyakorlatok során folyamatosan kész visszaidéztek, ezzel is erősítve a megszerzett tudás gyakorlati alkalmazását.

A továbbképzés végére a résztvevők nemcsak új ismeretekkel, hanem új szemlélettel térhettek vissza munkahelyükre. A „Játék az első életévekben” című jegyzet egyfajta kézikönyvként szolgált, amely bármikor segítséget nyújt a mindennapi pedagógiai munkához.

A közösen eltöltött napok során kialakult csapatszellem és az újszerű szemléletmód segít ahhoz, hogy a mindennapi nevelési gyakorlatuk friss, játékos energiákkal gazdagodjon. A képzés valódi hiánypótlóként szolgált, hiszen nemcsak a pedagógiai tudásukat mélyítette el, hanem felébresztette bennük azt az örömöt is, amit a jól játszott, jó játék nyújthat – mind a gyermekeknek, mind a felnőtteknek.

A képzéseken 25-25 fő vett részt, ebből összesen 28 fő a saját munkavállalónk volt.

**„Csecsemő és kisgyermekek élelmezése a bölcsődében**” (munkakörhöz kötött továbbképzés)

*Az egészséges táplálkozás alapjai bölcsődében*

Több munkatársunk is jelezte a 2024-es évben, hogy szeretne részt venni a fenti munkakörhöz kötött továbbképzésen. A Magyar Bölcsődék Egyesülete által szervezett képzésnek intézményünk adott otthont, intézményünk dolgozóiból 16 fő vett részt a tréningen.

A bölcsődei élelmezés során a korszerű csecsemő- és kisgyermektáplálási elveket kell figyelembe venni. A bölcsődei élelmezés alapja, hogy biztosítsa a gyermekek számára az életkoruknak és fejlődési igényeknek megfelelő, korszerű táplálkozást.

Ez nemcsak a gyermekek egészséges testi és szellemi fejlődéséhez elengedhetetlen, hanem a helyes étkezési szokások kialakításához is.

Az ételek tervezésénél és elkészítésénél a gyermekek és a felnőttek számára külön étlapot kell biztosítani, figyelembe véve a közétkeztetésre vonatkozó táplálkozásügyi előírásokat.

A 37/2014. (IV. 30.) EMMI rendelet a közétkeztetésre vonatkozó táplálkozás-egészségügyi előírásokról rendelkezik a bölcsődéskorú gyermekek számára adható ételféleségekről, változatossági útmutatókról, az ételek elkészítésének szabályairól.

A továbbképzés felkészíti a szakembereket a csecsemők és kisgyermekek étkezésének biztosítására a jogszabályi és szakmai előírásoknak megfelelően.

## Képzések

Intézményünk lehetőséget biztosít és kiemelten támogatja azon dolgozóit, akik szeretnének továbbtanulni. Dolgozóinkat támogatjuk a szakmai tanulmányaikban, technikumi képzésbe és felsőoktatási intézménybe is lehet jelentkezni és tanulni.

11. táblázat Iskolarendszerű képzésben résztvevő dolgozók száma 2024-ben

|  |  |  |  |  |
| --- | --- | --- | --- | --- |
| **Bölcsőde** | **SZESZI -PTE kisgyermek**  **gondozó-nevelő szak** | **Pannon Kincstár**  **kisgyermek**  **gondozó-nevelő szak** | **ELTE Savaria Egyetemi Központ**  **Csecsemő és kisgyermeknevelő**  **szak** | **Sopron Benedek Elek Pedagógiai Kar csecsemő és kisgyermeknevelő szak** |
| *Meseház*  *Bölcsőde* |  |  | 1 fő I. évf. | 1 fő II. évf. |
| *Százszorszép*  *Bölcsőde* |  |  |  | 1 fő II. évf.  2 fő III. évf. |
| *Napraforgó*  *Bölcsőde* | 3 fő  II. évfolyam | 2 fő  I. évfolyam |  |  |
| *Csicsergő*  *Bölcsőde* |  |  | 1 fő I. évf. |  |
| *Bokréta*  *Bölcsőde* |  |  | 1 fő I. évf. | 2 fő II. évf. |
| *Csodaország*  *Bölcsőde* |  |  | 1 fő I. évf. | 1 fő II. évf. |
| ***Összesen:*** | **3 fő** | **2 fő** | **4 fő** | **7 fő** |

***Munkatársaink közül összesen 16 fő vett részt iskolarendszerű képzésben* *2024-ben.***

Technikusi képzésben 5 fő munkatársunk végezte tanulmányait kisgyermekgondozó-nevelő szakon, közülük 3 fő sikeres záróvizsgát tett 2024. júniusban. Diplomás képzésen vett részt 11 fő munkatársunk, közülük 4 fő 2024. szeptemberben a Szombathelyi ELTE induló kisgyermeknevelő szakon kezdte meg tanulmányait, 7 fő a Soproni Benedek Elek pedagógiai Karon végzi szakirányú tanulmányait.

# [Terepintézményi feladatok](#_Toc95122331)

12. táblázat Gyakorlaton résztvevő tanulók és hallgatók száma a 2024-es évben

|  |  |  |  |  |  |
| --- | --- | --- | --- | --- | --- |
| **Bölcsőde** | **SZESZI-PTE** | | | **Boldog Salkaházi Sára** | **ELTE Savaria**  **Képzési Központ** |
| **Nappali** | | **Esti** | **Nappali** | **Levelező** |
| 12. évf. | 13. évf. | 14. évf. | 13.évf. | I.évfolyam |
| **Napraforgó** | 15 fő |  | 11 fő | 8 fő | 28 fő |
| **Százszorszép** |  | 8 fő |  |  | -- |
| **Összesen:** | **15 fő** | **8 fő** | **11 fő** | **8 fő** | **28 fő** |

Intézményünk terepintézményként is funkcionál, gyakorlati és vizsgahelyszínt biztosítva a középiskolás tanulóknak és a diplomás képzésekre járó hallgatóknak.

Együttműködünk a Pécsi Tudományegyetem Szociális és Egészségügyi Szakgimnázium és Szakközépiskola Szent Györgyi Albert Tagintézményével (továbbiakban PTE-SZESZI),

valamint a Boldog Salkaházi Sára Technikum és Kollégiummal. Szakmai tárgyakat oktattak kollégáink a PTE SZESZI technikumi képzésben, Boldog Salkaházi Sára Technikum és Kollégiummal kisgyermeknevelő képzésében. Tanulókat fogadtunk2 bölcsődében, a Százszorszép és Napraforgó bölcsődékben. fenti táblázatban látható a 2024-es évben fogadott tanulók létszáma.

***Összesen 42 fő tanulót és 28 fő hallgatót fogadtunk a 2024-es évben intézményünkben.***

A PTE-SZESZI-ből 34 fő tanulónak, a Boldog Salkaházi Sára Technikum és Kollégiumból 8 fő tanulónak, és az ELTE induló kisgyermeknevelő szakáról 28 fő hallgatónak biztosítottunk gyakorlati helyszínt. *Sikeres vizsgát tett 7 fő a PTE-SZESZI-bő**l.*

**Bölcsődei dajka tanfolyam**

Bölcsődei dajka tanfolyamnak 2024-ben egy alkalommal adott intézményünk otthont, 12 fő vett részt a Magyar Bölcsődék Egyesülete által szervezett tanfolyamon. Az elméleti órák mellett lehetőség volt a gyakorlatot is letölteni a megyéből érkező résztvevőknek, oktatóként az intézményvezető és intézményvezető helyettes készítette fel a leendő dajkákat.

Bázisintézményi feladatok

**A Magyar Bölcsődék Egyesülete** (továbbiakban MBE), **2017. február 15-től lát el bölcsődei módszertani feladatokat. Az MBE egyik kiemelt feladata olyan bázisintézmények kijelölése, melyek alkalmasak személyi és tárgyi feltételek tekintetében módszertani tevékenységek ellátására.**

**Az országban 7 bázisintézményt jelölt ki a bölcsődei módszertani szervezet, köztük a Szombathelyi Egyesített Bölcsődei Intézményt is.**

**A Magyar Bölcsődék Egyesülete bölcsődei módszertani szervezet által kijelölt Bázisintézmények:**

* Debrecen MJV Egyesített Bölcsődei Intézménye, 4024 Debrecen Varga u. 23.
* Újbudai Bölcsődei Intézmények, 1119 Budapest Tétényi út 46-48.
* Kőbányai Egyesített Bölcsődék, 1102 Budapest, Állomás u. 2.
* **Szombathelyi Egyesített Bölcsődei Intézmény, 9700 Szombathely, Bem J. u. 33.**
* Szolnok Megyei Jogú Város Önkormányzat Egészségügyi és Bölcsődei Igazgatósága, 5000 Szolnok, Jósika u. 4.
* Pécs Megyei Jogú Város Önkormányzatának Kisgyermek Szociális Intézmények Igazgatósága, 7622 Pécs, Apáczai Csere János Körtér 1.
* Veszprémi Bölcsődei és Egészségügyi Alapellátási Integrált Intézmény, 8200 Veszprém, Cserhát ltp. 13.

*A Kulturális és Innovációs Minisztérium 2023. április 1-án jelölte ki határozatlan időszakra a Magyar Bölcsődék Egyesületét a jogszabályban meghatározott szakmai, módszertani feladatok ellátására.*

Feladatköre 2023-tól bővült a családi bölcsődék, munkahelyi bölcsődék, alternatív napközbeni ellátás, napközbeni gyermekfelügyelet szakmai támogatásával. **A bölcsődei módszertani szervezet Nyugat-dunántúli bázisintézménye a Szombathelyi Egyesített Bölcsődei Intézmény**. Feladatunk évente két régiós értekezlet szervezése Vas, Zala és Győr-Moson-Sopron vármegye bölcsődéinek és minibölcsődéinek.

Számos alkalommal történik megkeresés részükről, szakmai tanácsadás, szakmai tapasztalatcsere igénye miatt. Ezekre emailben, telefonon próbálunk válaszolni, de online konferenciákat is szervezünk.

Az új, kis településen épülő bölcsődék miatt több helyszíni tanácsadásra is szükség van, mivel ezeken a településeken a bölcsődék, mini bölcsődék kialakításánál a helyi önkormányzatok vezetői, polgármesterek nem tudnak segítséget kérni.

A családi bölcsődék és munkahelyi bölcsődék szakmai támogatása az elmúlt évben személyes látogatás keretében történt, továbbra is feladatunk, hogy segítsük őket a minőségi gyermek ellátás érdekében. A Magyar Bölcsődék Egyesülete által megbízott bölcsődei szakértők látogatják, szakmai tanácsokkal segítik a három megye bölcsődéit, mini bölcsődéit, családi és munkahelyi bölcsődéit.

*A módszertani szervezet feladatai:*

* a vármegyei kormányhivatalok kirendelése alapján szakértőként vagy szakértő bevonásával részt vesz a hatósági ellenőrzésekben, illetve a korábbi években kitűzött és elmaradt ellenőrzésekben,
* a vármegyei kormányhivatalok kirendelése alapján szakértőként vagy szakértő bevonásával véleményezi az engedélyesek szakmai programját,
* feladatai körében minden bölcsődei ellátás területén szükség szerint módszertani anyagokat dolgoz ki,
* részt vesz a minőségfejlesztési stratégia, a standardok, a szolgáltatási protokollok, valamint a szakmai ellenőrzés módszertanának és eljárásrendjének kidolgozásában,
* együttműködik az intézményi ellenőrzések és nyilvántartások eredményeinek szakmai elemzésében és feldolgozásában,
* figyelemmel kíséri az ellátórendszert érintő tudományos kutatómunka eredményeit, elősegíti azok elterjesztését és gyakorlati alkalmazását,
* a bölcsődei dajka képesítési előírásait meghatározó miniszteri rendeletben előírt tanfolyam tekintetében képzéstervezési, képzésszervezési, képzés lebonyolítási, valamint nyilvántartási feladatokat lát el,
* munkakörhöz kötött és szabadon választható akkreditált továbbképzéseket szervez az ország számos pontján a kisgyermeknevelők számára,
* minden évben megszervezi és lebonyolítja országos rendezvény formájában a Bölcsődék Napját, évente legalább két alkalommal regionális szakmai napokat szervez,
* szükség szerint szakmai műhelyeket szervez a bölcsődei ellátás területén dolgozók számára,
* egységes intézményi adatbázist dolgoz ki, azt folyamatosan aktualizálja és közzé teszi a honlapján,
* regionális bázis intézményeket jelöl ki,
* szakértő bevonásával tanácsadással segíti a területen dolgozók munkáját,
* véleményezi a bölcsődei ellátás területén a vezetői pályázatokat.

A szervezet ezen feladatok ellátásához támogatási szerződés megkötését követően egyedi támogatásban részesült. Mely támogatást kizárólag a felsorolt feladatok elvégzésére fordíthatott a szervezet.

MBE bölcsődei módszertani szervezet kapcsolódása a Szombathelyi Egyesített Bölcsődei Intézményhez.

Elnök: Hegedűsné Végvári Katalin

Általános alelnök: Sebestyén Bianka a Szombathelyi EBI intézményvezetője

A Magyar Bölcsődék Egyesülete bölcsődei módszertani szervezet tevékenysége:

* A Magyar Bölcsődék Egyesülete bölcsődei módszertani szervezet elsődleges feladata az országban működő, illetve újonnan nyílt bölcsődék, mini bölcsődék, családi bölcsődék, munkahelyi bölcsődék tevékenységének szakmai felügyelete.
* A Kulturális és Innovációs Minisztérium, mint Támogató által kötött szerződés alapján meghatározott feladatokra kiemelt figyelmet fordít.
* Ennek megfelelően első lépésként Együttműködési megállapodást kötött a regionális Bázisintézményekkel, ahol szakértők felkérésére kerül sor. Ezen szakértők vállalják, hogy felkérésre részt vesznek hatósági ellenőrzéseken, valamint az engedélyesek szakmai programjának véleményezésében.
* A Magyar Bölcsődék Egyesülete bölcsődei módszertani szervezet munkája során szorosan együttműködik a Gyermekügyi és Idősügyi Főosztály vezetőjével, a Megyei Kormányhivatalok Szociális és Gyámügyi Osztályaival, valamint a regionális Bázisintézményekkel.
* Szakmai tanácsadók kijelölése történt megyénkként egy fő, illetve Budapesten 2 fő, így összesen 21 fő vállalja, hogy rendelkezésre áll emailen és telefonon a bölcsődei területről érkező szakmai kérdések megválaszolására. **Vas vármegyében ez a személy Sebestyén Bianka, bölcsődei szakértő.**
* Kiemelt feladata a minőségfejlesztés, a szervezet különféle módszertani anyagok kidolgozását vállalja, mely érinti például a szakmai ellenőrzések módszertanát, eljárásrendjét.
* Nyilvántartást, adatbázist hoz létre, az országban működő bölcsődékről, mini bölcsődékről. Ezenkívül évente 2 alkalommal kér adatokat a bázisintézményektől, melyeket összesít, statisztikákat készít, a változásokat figyelemmel kíséri.
* Az MBE bölcsődei módszertani szervezet évente két alkalommal tart regionális értekezletet a bázisintézmények vezetőinek, szakértőknek, melyek után a bázisintézmények is szerveznek értekezletet saját régiójukban.
* A Magyar Bölcsődék Egyesülete a 2024.es évben is segítette új szakmai anyagok kidolgozásával a bölcsődék működését.
* A meglévő szakmai anyagokat felülvizsgálta és átdolgozta a társadalmi és jogi környezetnek megfelelően. A Tudástár Kiadványok már harmadik éve ISSU formátumban elérhetők a Magyar Bölcsődék Egyesülete honlapján.
* ***A Tudástár alábbi kötetei elérhetők:***
* A Bölcsődei Nevelés-Gondozás országos Alapprogramja
* A beszoktatás módszertana- Szocializálódás a családból a bölcsődébe
* Tudástár mini bölcsődéknek-szakirodalmi ajánlás
* Csecsemőtáplálás a bölcsődében
* Kisgyermek táplálása a bölcsődében
* A továbbképzési rendszer labirintusa
* Gyermekek napközben ellátásához illeszkedő standart

További szakmai anyagok kerülnek aktualizálásra a professzionális bölcsődei ellátás

biztosításának érdekében.

* ***Számos telefonos megkeresés történt szakmai segítségnyújtás érdekében az ország összes bölcsődéjéből, emellett az újonnan létesülő bölcsődék szakmai programjának véleményezése is folyamatosan jelentős többletmunkát eredményez.***
* 2024. évben az országos megemlékezés Bölcsődék Napja alkalmából Budapesten a Radison Blue Béke Hotelben került megszervezésre. A Magyar Bölcsődék Egyesülete elnöke, és Kovácsné Bárány Ildikó, a Kulturális és Innovációs Minisztérium
* Gyermekügyi és Idősügyi Főosztályának vezetője és Hegedűsné Végvári Katalin a Magyar Bölcsődék Egyesületének elnöke köszöntötte a bölcsődei ellátásban dolgozó szakembereket. A kultúráért és innovációért felelős miniszter által adományozható *Bölcsődékért díjban részesült 5 fő szakember, Akócsi díjban 4 fő részesült*. Színvonalas ünnepi műsor keretében emlékeztek meg az I. magyar bölcsőde megnyitásának évfordulójáról.

**A Magyar Bölcsődék Egyesülete módszertani szervezet Nyugat-dunántúli bázisintézménye a Szombathelyi Egyesített Bölcsődei Intézmény**.

Számos alkalommal történik megkeresés részükről, szakmai tanácsadás, szakmai tapasztalatcsere igénye miatt. Ezekre emailben, telefonon próbálunk válaszolni, de online konferenciákat is szervezünk. Bölcsődei szakértőként 3 fő munkatársunk segíti a módszertani munkát.

Az új, kis településen épülő bölcsődék miatt több helyszíni tanácsadásra is szükség van, mivel ezeken a településeken a bölcsődék, mini bölcsődék kialakításánál a helyi önkormányzatok vezetői, polgármesterek nem tudnak közeli bölcsődék híján segítséget kérni. Ilyen esetekben a Magyar Bölcsődék Egyesületének bölcsődei szakértői segítenek, ez azonban plusz munkával jár.

Ebben az évben egy regionális értekezletet bonyolítottunk le, melyek időpontja:

* 2024. november 29.

## [Beszámoló a Magyar Bölcsődék Egyesületének IX. Regionális Értekezletéről](#_Toc95122333)

2024. november 29-én pénteken 10.00-14.00 óráig A **Magyar Bölcsődék Egyesülete** megrendezte a **Nyugat-dunántúli Régió Bölcsődéinek őszi regionális értekezletét.**

A régió minden bölcsődéjének elküldtük a meghívókat, sok érdeklődő eljött mindhárom megyéből. A résztvevők összlétszáma 159 fő volt, érkezéskor pogácsával, kávéval, ásványvízzel fogadtuk őket. **Az értekezlet helyszíne a NAIK-ERTI Kámoni Arborétum, Ökoturisztikai Látogató - és Oktató Központ** (9700 Szombathely, Szent Imre Herceg utca 84/B) volt, ahol természet közeli környezetben vehettek részt az érdeklődők a rendezvényen.

**10.00-10.20 Köszöntő**

Sebestyén Bianka A Szombathelyi Bölcsődei Intézmény intézményvezetője, a Magyar Bölcsődék Egyesületének alelnöke köszöntötte az előadókat és az értekezletre érkezett vendégeket.

**10.20-11.20 „Erőforrásaink-Hogyan tölthetjük fel lelki elemeinket?”**

címmel Limpár Imre tanácsadó, szakpszichológus adott elő a részvevőknek.

* Az előadás során célirányosan és humorosan mutatta be a jelenlévőknek, hogy milyen fontos, hogy legyenek olyan élményeink, technikáink, amelyek segítségével pozitívan tudunk hozzáállni a kihívásokhoz.
* „Erőforrásaink dobozában” helyezzünk el pozitív élményekhez kapcsolódó tárgyakat, ezek segítenek a mindennapokban a hozzájuk kötődő jó érzések felidézésével.
* Az előadás maga is hozzájárult a jelenlévők erőforrásainak feltöltéséhez.

**11.20-11.50 „Szakmai fejlődésünk lehetőségei”**

címmel Sebestyén Bianka bölcsődei szakértő adott elő a továbbképzési lehetőségekről és kötelezettségekről.

*Irányadó jogszabályok:*

* 1993. évi III. törvény, 9/2000. SzCsM rendelet, szakmai munkakörök a 15/1998. NM rendeletben felsoroltak

Továbbképzéssel kapcsolatos tudnivalók

* **Az intézményvezető vagy a munkáltató köteles bejelenteni**azokat az intézménynél **főállásban** foglalkoztatott szakmai feladatokat ellátó szakdolgozókat, akik rendelkeznek a képesítési előírásoknak megfelelő szakképesítéssel.
* **Önbejelentésre kötelezettek az** intézmények vezetői, és a szolgáltatást végzők.
* **Próbaidős** munkavállalóra nem vonatkozik.
* Továbbképzési időszak nincs ketté osztva, a munkakörhöz kötött továbbképzéseket a korábbitól eltérően nem kell a képzési időszak első felében megszerezni, a 4 év során bármikor teljesíthető.
* Továbbra is szükséges továbbképzési tervet készíteni, és a részvételi díj fizetése a munkáltatót terheli.
* A vezetői megbízással rendelkező vezető képzéséről a 25/2017. (X. 18.) EMMI rendelet alapján meghatározott vezetői beosztást betöltők esetében kivéve a szociális/pedagógus szakvizsgával, ezen kívül pedig felsőfokú szociálpolitikus, szociális munkás, szociálpedagógus, szociális szervező vagy szociális menedzser végzettséggel és – bármilyen tudományterületen szerzett – tudományos fokozattal rendelkező személyt, – kötelező a szociális ágazati vezetőképzés (alap vagy mester vezetőképzés) alapozó és megújító képzésének teljesítése, amely a 8/2000. SZCSM rendelet szerint bejelentési kötelezettséget von maga után.
* *A képzések az alábbi linkeken találhatók meg:*
* <https://nszi.hu/szakmai-tevekenysegek/kepzes/szocialis-szakmai-tovabbkepzesek/3-tovabbkepzesi-jegyzekek>
* <https://szocialisportal.hu/minositett-kotelezo-es-munkakorhoz-kotott-tovabbkepzesek/>
* *A Magyar Bölcsődék Egyesülete által szervezett munkakörhöz kötött továbbképzések:*
* Jól játszani, jót játszani!
* A kisgyermeknevelők által vezetett szakmai dokumentáció tartalma és vezetése.
* Eltérő fejlődésmenetű gyermekek a bölcsődében.
* A kisgyermeknevelő szerepe a bölcsődei játékpedagógiában.
* Ünnepek módszertani tervezése, és nevelési feladatai a bölcsődében.
* Csecsemők és kisgyermekek élelmezése a bölcsődében.
* A bölcsődei élet szervezése, minőségi gondozás.
* Tudatos nevelői tevékenység a bölcsődében.
* Hatékony kommunikáció a bölcsődében- különös tekintettel a család és a bölcsőde kapcsolatára és a szülői kompetencia fejlesztésére.

**11.50-12.20 Ebédszünet**

A meghívottak szendvicsebéddel, süteménnyel és gyümölccsel lettek megkínálva, ehhez fogyasztottak ásványvizet és kávét. A diétára szorulók számára teljesen mentes szendvicseket biztosítottunk.

**10.20-13.10 „A környezeti nevelésünk különleges szemlélete”**

címmel Tóthné Gróf Andrea a Zalaegerszegi Űrhajós Bölcsőde bölcsődevezetője tartott előadást és bemutatót a bölcsődéjükben alkalmazott jó gyakorlatokról, amelynek része az állatokról való gondoskodás, az állatokkal való közvetlen kapcsolat. Szemléletformálás a szülői, családi körben, a gyermekek számára különleges élmény és jó minta nyújtása.

**13.10-13.30 Gyermekvédelmi jelzőrendszer - a Gyvt. változásainak tükrében**

címmel Dr. Bozzay Ágnes a Vas Vármegyei Kormányhivatal főosztályvezetője hívta fel a résztvevők figyelmét a jogszabályi változásra, a jelentési kötelezettség betartására a törvényi előírásoknak megfelelően.

* Bemutatta a jelzőrendszeri tagok tájékoztatásának a jelzés megtételének módját, és szemléltette a különböző élethelyzetekben alkalmazandó protokollt.

A színvonalas, érdekes és informatív előadásokat követően a jelenlévők feltehették kérdéseiket, majd a rendezvény lezárásra került.

Jó hangulatban távoztak a résztvevők, többen is jelezték, hogy nagyon hasznosnak találták az értekezleten elhangzottakat.

# [Pályázati tevékenységek](#_Toc95122335)

A Szombathelyi Egyesített Bölcsődei Intézmény nagy figyelmet szentel az Európai Unió által nyújtott pályázati lehetőségeknek. Az intézmény számára nagyon fontos, hogy folyamatosan fejlessze bölcsődéit, korszerűsítse épületeit, hogy megfeleljen az európai uniós előírásoknak is. A bölcsődei ellátás iránti növekedő igények miatt lényeges, hogy a családok szükségleteire reagálva tudjuk a gyermekeket fogadni. A bölcsődei férőhelyek bővítése és az intézmény infrastruktúrájának fejlesztése érdekében az intézmény folyamatosan követi a megjelenő pályázatokat.

**Szedreskert Bölcsőde**

***A 2021. év végén beadott szombathelyi bölcsőde létesítésére irányuló pályázat, melyhez a szakmai anyagot intézményünk állította össze megvalósult, és a kivitelezés is a végére ért.***

**Szombathely déli városrészén bölcsődei férőhelyek kialakítása - Szentkirályi Bölcsőde**

A Szentkirályi városrészen nagy számban fiatal, családalapítás előtt állók, valamint kisgyermekes családok számára jelent megoldást a Szedreskert Bölcsőde, amely 2024. december 16-án nyitotta meg kapuját a bölcsődés gyermekek számára.

A bölcsőde a szentkirályi városrészen hiánypótló szerepet tölt be. Az épület a szentkirályi városrész régi általános iskolájának kisebbik épületének helyén került kialakításra. Ez a kertvárosi rész lehetővé tette egy ***mintaprojekt, egy zöld bölcsőde*** létrehozását.

*A XXI. századnak megfelelő, korszerű, minőségi gyermekellátást biztosító 3 csoportos 40 férőhelyes bölcsőde, célul tűzte ki a fejlődésükben megtorpant, eltérő fejlődésű, sajátos nevelési igényű gyermekek integrált nevelését-gondozását az ehhez szükséges optimális tárgyi és személyi feltételek biztosításával.*

**A 2024. december 16-i nyitás idejére a teljes létszám erejéig érkezett be felvételi kérelem a bölcsőde férőhelyeire**.

**3.3.3-21 Fenntartható humán infrastruktúra- Bölcsődei fejlesztés**

A pályázati kiírás célja a szociális infrastruktúra fejlesztése volt, amely keretében támogatási kérelmet nyújthattak be a szociális alapszolgáltatást és gyermekjóléti alapellátást nyújtó intézmények, fenntartói/fenntartói jogok gyakorlását ellátó szervezetek vagy épületek tulajdonosai.

Intézményünk hét bölcsődéjéből hat nyert a pályázaton összesen 215 millió Ft összegben. A pályázat a 2023-2027-ig tartó időszakban fog megvalósulni, és az intézmény hat tagbölcsődéjének tárgyi feltételeiben fog jelentős gyarapodást, infrastrukturális fejlődést eredményezni. A 2024-es évben elkészítettük a pályázatban résztvevő hat bölcsőde számára az eszközlistákat, mely tárgyi eszközök, telepített játékok, és egyéb eszközök beszerzése segíti a professzionális bölcsődei ellátást, mint például a gyermekek étkeztetését, játéktevékenységét.

**Pályázati felhívás szombathelyi rendezvények kulturális és civil alapból történő támogatására”**

A **Bölcsőde EXPO a** 2023-as évben valósult meg első alkalommal a szombathelyi Kámoni Arborétum és Ökoturisztikai Központban. Az egész délelőttöt felölelő program egy a kisgyermekes családokat támogató rendezvény, amellyel célunk volt segíteni a bölcsődéskorú gyermekek szüleit, és egy színvonalas, közös családi napot biztosítani számukra, sok tanulási lehetőséggel.

Ehhez pályázati forrásokat céloztunk meg, amely alkalmával Egyesületünk A Kulturális és Oktatási Civil Bizottság által meghirdetett „*Pályázati felhívás szombathelyi rendezvények kulturális és civil alapból történő támogatására”* pályázaton 100 000 Ft-ot nyert el, amelyet felhasználtunk a program egyes elemeinek megvalósításához.

**Egyesített Bölcsődei Intézmény Gyermekeiért Egyesület pályázatai**

***„Állatbarát Bölcsődék”***

Bölcsődénk egyesülete a tavalyi évben két pályázatot adott be, amelyek közül az egyik helyi szinten valósul meg. Nagy örömünkre szolgál, hogy ezen a pályázaton intézményünk sikeresen nyert támogatást, amely lehetőséget teremt arra, hogy az állatvédelem témáját kiemelt kezeljük, és a gyerekek számára tartalmas, értékteremtő programokat szervezzünk.

A pályázati forrásból három bölcsődében állatvédelmi témakör kerül megszervezésre, amely során számos színes programot kínálunk a gyermekeknek. Az állatvédelem kiemelt fontosságú terület, amely nemcsak a természet iránti felelősségvállalásra hívja fel a figyelmet, hanem a gyerekek érzelmi és szociális fejlődéséhez is hozzájárul. Célunk, hogy már a legkisebbek is megértsék, hogyan gondoskodhatnak az állatokról, és miért fontos az élővilág védelme, emellett célunk a gyermekek állatvédelem iránti érzékenyítése, valamint a sajátos nevelési igényű (SNI) gyermekek fejlesztésének elősegítése.

Szakemberek segítségével valósítjuk meg az alábbi programokat.

Lehetőséget biztosítunk, hogy a gyerekek testközelből találkozzanak különböző állatokkal, megtapasztalva a velük való bánásmód alapjait.

A gyerekek különféle állatokkal kapcsolatos tárgyakat készítenek, mint például madáretetők vagy állatfigurák, hogy kreativitásukat is fejlesszük.

Állatokkal kapcsolatos meséken keresztül mutatjuk be, hogy az állatok milyen szerepet játszanak az életünkben, és miért érdemlik meg a tiszteletet és gondoskodást.

Az állatvédelem témájának beépítése a bölcsődei programokba különösen fontos, hiszen már egészen kis korban alapozhatjuk meg a felelősségtudatos és empatikus állást a természet és az élővilág iránt. A gyerekek játékos formában ismerik meg az állatok igényeit, folyamatosan fejlődik érzelmi intelligenciájuk és szociális érzékenységük.

A kezdeményezés nem csak a gyerekek számára nyújt értékes tanulási lehetőségeket, hanem a szülők és a helyi közösség számára is példát mutat a fenntartható szemléletmódról.

**A pályázat keretében a Napraforgó, Százszorszép és Csicsergő bölcsődék nyerték el az Állatbarát Bölcsőde címet.**

***„A Nemzetközi Együttműködési Alap*** ***helyi és területi hatókörű civil szervezetek egyszerűsített támogatása 2025.” című pályázati kiírásra történt.***

*Állatkerti kalandok:*

Közös kirándulás keretében közösségépítés és tapasztalatszerzés a családokkal. Az esemény sokoldalúan támogatja a gyermekek szociális, érzelmi és kognitív fejlődését, a szülők és a kisgyermeknevelők közötti kapcsolódást is erősíti. A pályázat befogadásra került és érvényesnek minősült, de még nem dőlt el, hogy sikeres lett-e a pályázat.

*A pályázat célja:*

Az állatkerti látogatás egy különleges program, a gyermekek, szülők és nevelők közösen vesznek részt. Ez az esemény nemcsak szórakozási lehetőségeket kínál, hanem olyan sokoldalú tapasztalatot is, amely egyszerre építi a közösséget és támogatja a gyermekek fejlődését. Az állatkert felfedezése során a gyermekek játékos formában ismerkednek meg a természet csodáival, különféle állatokkal és azok élőhelyével.

Az állatkerti kalandok különösen gazdag tanulási lehetőségeket rejtenek. Az új gyermekek állatokkal találkozhatnak, megfigyelhetik azok viselkedését, megértik, hogyan kapcsolódnak ezek az élőlények a természethez. Ez a fajta tapasztalatszerzés nemcsak a kognitív fejlődést támogatja, hanem érzelmi szinten is hat: a gyerekekben megerősödhet az állatok iránti tisztelet, empátia és gondoskodás érzése.

A program egy másik kiemelt célja a közösségépítés. A közös kirándulás során a szülőknek és a kisgyermeknevelőknek lehetőségük nyílik kötetlenebb formában találkozni, beszélgetni, és megerősíteni kapcsolatot. Az ilyen alkalmak erősítik a bizalmat és a kölcsönös megértést, ami hosszútávon is pozitívan hat a bölcsődei közösség működésére.

***A Civil Életképek Fotópályázat***

**A pályázat célja** az volt, hogy bemutassa a civil szervezetek mindennapjainak sokszínűségét és fontosságát, valamint azt, hogyan járulnak hozzá a közösségi élet fejlődéséhez.

Intézményünk számára a részvétel kiváló támogatást nyújt arra, hogy megmutassuk, milyen elhivatottan dolgozunk a gyermekekért és a családokért, és hogyan valósítjuk meg mindennapi tevékenységeinket kreatív, értékteremtő módon.

A pályázatra benyújtott fotók intézményünk életének meghatározó pillanatait örökítették meg.

A képek olyan témák köré épültek, mint a gyermekek játék közbeni öröme, a kisgyermeknevelők gondoskodása, valamint a közös rendezvényeken és megélt közösségi élmények. A Civil Életképek Fotópályázaton elért siker intézményünk egy újabb fontos mérföldköve. A díjazott fotók nemcsak az intézmény életének egy-egy pillanatát örökítik meg, hanem azt az elhivatottságot és szeretetet is, amellyel a mindennapi munkánkat végezzük.

**Madárbarát Munkahely: Gondoskodás a természetért és a gyermekekért**

A tavalyi év során bölcsődénk elnyerte a "Madárbarát Munkahely" címet. Ez a cím nem csupán egy elismerés, hanem egy olyan szemléletmód kifejezése, amely a természetvédelem és a környezet iránti felelősségvállalás szorosan összekapcsolódik a gyermekneveléssel. Azóta folyamatosan azon dolgozunk, hogy a környezetünk és az itt élő madarak számára ideális feltételeket teremtsünk, így példát mutatunk a következő generáció számára.

A nyári időszakban különös figyelmet fordítottunk arra, hogy az itatók mindig friss vízzel legyenek feltöltve. A forró hónapokban a víz nélkülözhetetlen az itt élő madarak számára, nemcsak a szomjoltásban, hanem a testhőmérsékletük szabályozásában is segít. Az itatók rendszeres karbantartása és feltöltése nemcsak a madaraknak nyújt biztonságot, hanem a gyerekek számára is példát mutat a gondoskodásról. Az ilyen tevékenységek során a gyermekek közvetlenül tapasztalhatták meg, hogy kis lépésekkel hogyan segítsük a környezetünket, és hogyan járhatunk hozzá a természeti egyensúlyhoz.

Az ősz beköszöntével a bölcsőde udvarán madárodúkat és etetőket helyezünk ki, biztosítva, hogy a hidegebb hónapokban is otthont és élelmet találjanak a környéken élő szárnyas barátaink. A madárodúk elhelyezése nemcsak a fészkelési lehetőségeket biztosítja, hanem segít abban is, hogy a gyerekek megfigyelhessék a természetes viselkedést, közelebb kerülve ezzel a természet csodáihoz. Az ilyen tapasztalatok érzelmi kötődést alakítanak ki a természethez, a környezetvédelem iránt.

A madarakról való gondoskodás egyszerre természetvédelem és nevelési eszköz. A természethez való kapcsolódás segíti a gyermekek érzelmi fejlődését, empátiájuk és felelősségtudatuk kialakulását. A madarak megfigyelése – legyen az egy itató használata, egy odúba beköltöző madár vagy a téli etetők vendégei – közvetlen élményt nyújt, amely tanulási lehetőségekkel van tele.

# [Programok a bölcsődékben](#_Toc95122336)

## [Tagbölcsődék kiemelt](#_Toc95122337) programjai

**Január**

**Komatálat hoztam -Napraforgó Bölcsőde**

Január hónapban a csoportok aprósüteményt készítettek a többi csoport számára és elmentek egymáshoz vendégségbe. Idén linzert, sós rudat, sajtos pogácsát sütöttek a csoportok egymás számára. A gyermekek nagyon élvezték ezt a programot, izgalmas számukra a nem mindennapi anyagokkal való találkozás (liszt, tojás, cukor), sokuknak otthon nincs lehetősége a konyhai tevékenységekben részt venni. A program során fejlődik kézügyességük, együttműködési képességük, tapasztalatot szereznek arról, miből és hogyan készül a sütemény. A sütemény elkészültét követő napokban sorra látogatták a csoportokat. Az étkezést közös éneklés és tánc zárta. Így a *Komatálat hoztam!* nemcsak egy élménnyel teli program, de a szocializáció fejlődésében is fontos szerepet játszik.

**Szobrászat hónapja-Városligeti Bölcsőde**

A bölcsőde szakmai programjához kapcsolódóan a művészeti nevelés keretében megrendezésre került a szobrászat hónapja elnevezésű kezdeményezés, amelynek keretében a kisgyermeknevelők szobrászati albumokat nézegettek a gyermekkel, és azok hatására só-liszt gyurmából szobrászati alkotások készültek. A kisebbek tenyér és tárgynyomatokat készítettek.

**Február**

**Farsangi vígasságok-minden bölcsőde**

A farsang napján már reggel zeneszóval várták a bölcsődékben a gyermekeket. A kisgyermeknevelők, dajkák is jelmezt öltöttek erre a napra. A délelőtt a közös táncról, egymás meglátogatásáról és a közös falatozásról szólt. Jó hangulatban telt a délelőtt, a vidám pillanatokat fényképeken is megörökítették, és megosztották a szülőkkel a bölcsőde honlapján és facebook oldalunkon is. Ezen a napon a raguleves mellett „farsangi fánk” volt az ebéd, amelyet a gyerekek jóízűen fogyasztottak a mozgalmas délelőtt után.

**Vizes élőhelyek világnapja** – **Csicsergő, Százszorszép bölcsődék**

Ezen a zöld, jeles napon a tavak, folyók élővilágának megismerését hangsúlyozták a szakemberek. A gyermekek elkészítették a csoport plakátját. Ezzel is megalapozták a márciusban megrendezendő következő Zöld jeles napot, a Víz világnapját.

Leonardo, a térképteknős pedig várta a bátor jelentkezőket, akik szívesen megetették, megsimogatták, megvizsgálták a páncélját.

**Március**

**A víz világnapja- Bokréta, Csicsergő, Városligeti bölcsődék**

Ezen a napon a Csicsergő Bölcsődében a kisgyermeknevelők beszélgettek a gyerekekkel a víz fontosságáról, a vízben élő állatokról, azok tulajdonságairól. Felhívták a figyelmüket arra, hogy az állatok csak a tiszta vízben érzik jól magukat. Volt babafürdetés, játékmosás, vízben élő állatok színezése, hajtogatása. Egyre fontosabb a környezettudatos élet, ezért minél korábbi életszakaszban kell a gyermeket bevonni ennek érzékeltetésére, a víz értékére, és ez már megjelenik egy kézmosás, fogmosás elsajátításának alapozásánál is, felhívták a figyelmet a takarékosságra, hogy a vizet nem szabad pazarolni.

**Április**

**Húsvét-minden bölcsőde**

A bölcsődékbe ellátogatott a nyuszi, és a gyerekek a délelőtt folyamán játékos tojás- és ajándék keresővel töltötték az időt. A kis kosarakban összegyűjtötték a csokitojásokat, és a kisgyermeknevelők által készített ajándékokat. A Kuckó Bölcsődében kisgida is várta a gyermekeket. Az állatokkal ismerkedtek, megsimogatták, megetették, énekeltek, mondókáztak nekik.

**Föld Napja- Városligeti, Százszorszép, Bokréta bölcsődék**

Föld Napja alkalmából magaságyásokat és virágágyásokat készítettek több bölcsődében. Művelésükről a tavaszi és nyári időszakban a gyermekek gondoskodtak. A munkának meg is lett a gyümölcse, szép termés lett retekből, paprikából, paradicsomból, salátából, borsóból.

**Május**

**Anyák Napja -minden bölcsőde**

A gyermekek virágcsokorral, kis versikével, saját készítésű ajándékkal köszöntötték édesanyjukat az anyák napját megelőző péntek délutánján. Érkezéskor egy kis asztalnál fogadták őket, és kisgyermeknevelőjük közreműködésével szeretek szép élményt édesanyjuknak.

**Gyermeknap-minden bölcsőde**

A bölcsődében az év minden napján a gyerekek körül forog a világ, de ez különösen igaz erre a napra. A rendezvények a bölcsődék udvarán kerültek megszervezésre. Lehetőség volt ügyességi játékokra szülőkkel együtt, kézműves foglalkozásra, arcfestésre, csillámtetoválásra. Az udvart színes szalagokkal és lufikkal díszítették fel a kisgyermeknevelők, vidám zene szólt magnóból. A programok között szerepelt a pónifogat és minden bölcsődében egy -egy mesejátékot láthattak a kedves résztvevők a kisgyermeknevelők előadásában. Ellátogattak hozzánk a tűzoltók, akik hatalmas tűzoltókocsival érkeztek, amelyre a gyerekek nagy kedvvel ültek fel.

A hagyományos programok is megjelentek a kínálatban, mint célba dobás, horgászat, lufihajtogatás. Palacsintát, pogácsát, üdítőt, kínáltak a résztvevőknek.

**Búcsúuzsonna-Városligeti, Kuckó bölcsődék**

Az óvodába távozó gyermekeinknek minden csoport külön búcsúuzsonnát szervezett. A gyermekek szülők, szakemberek közösen falatoztak, énekeltek és a ballagási emlékek is átadásra kerültek. A szülők és nagyszülők meghatottan és meleg szívvel fogadták az eseményt.

**Július**

**Nyári testvértábor- Százszorszép, Csodaország, Csicsergő és Városligeti bölcsődék**

**Dzsungel tábor a Városligeti Bölcsődében**

A bölcsőde nyári lezárása alatt első hetében nyári tábort szerveztek a kisgyermeknevelők, melynek témája a Dzsungel volt. Minden nap 8-16 óra között fogadták a gyermekeket, változatos, dzsungelhez kapcsolódó játékokkal, kreatív alkotótevékenységekkel. Mivel az első két napban nagyon meleg volt, így a pancsolás, vizes játékok, vízibomba is helyett kapott a programok között.

A gyerekek megismerkedhettek a Dzsungelben élő állatokkal, környezetükkel a játékokon keresztül. A bölcsőde udvarán változatostevékenységekkel, kincskereséssel, az állatok búvóhelyének felfedezésével, lakhely készítéssel töltötték az időt. Kézműves tevékenységeken keresztül is megismerték a dzsungel növényzetét, az ott élő állatokat.

A tábor vidám vizes és mozgásos játékokkal és falatozással, gyümölcsök, - ananász, banán -kóstolásával zárult.

**„Farm, ahol élünk” tábor a Csodaország Bölcsődében**

A hét a háziállatokkal való ismerkedésről szólt. Változatos tevékenységeken keresztül ismerhették meg a gyerekek a háziállatokat, kutyát, macskát, lovat. A kisgyermeknevelők által készített tehenet „fejhették meg” a gyermekek, de gyűjtöttek tojást is a „baromfi udvarban”.

A falura jellemző ház körüli „munkálatokat” végeztek, mint ültetés, állatok etetése. Játékos versenyen a falóval díjugratáson, lóversenyen szereztek érmet a bátorságukért. A tábor zárónapján élő póni látogatott el a bölcsődébe, melyen a gyermekek lovagolhattak.

**„Zöld Tábor „a Csicsergő Bölcsődében**

A Zöld tábor minden nap játékos, frissítő tornával indult, a programok az újrahasznosítás és az élővilág megismerése, védelme köré szerveződtek.

Happy és Barni kutyus is ellátogatott a táborzókhoz a gyerekek nagy örömére, valamint Leo a teknős is bekukucskált.

Minden nap kreatív alkotások készültek, az újrahasznosítás és a természet megismerésének jegyében, mint ritmushangszer, távcső, kukac. Virágpréselés, virágültetés, a természet kincseinek gyűjtése, vizsgálata, rovarhotel kihelyezése is szerepelt a programok között.

**„Színek Tábora” a Százszorszép Bölcsődében**

A tábor minden napja egy-egy szín köré szerveződött. A gyermekek és felnőttek öltözéke is az adott nap színéhez igazodott, a programok is e köré szerveződtek, például a kék napon vizesjátékokat játszottak a gyermekek, buborékot fújtak. A zöld napon a természettel, fűvel, fával, virágokkal ismerkedhettek meg. A tevékeny tapasztalatszerzés, mint az ültetés, öntözés, gyűjtögetés a természettel való közelebbi kapcsolatot segítette. A sárga napon „méhészkedtek” és mézet kóstoltak. A piros napon piros gyümölcsöket kóstoltak , piros gyurmából készítettek kölönféle alkotásokat. Az utolsó napon a szivárvány minden színe megjelent a játékokban, arcfestéssel, csillámtetoválással zárult a tábor.

**Augusztus**

A lezárások után sok bölcsődés már nem tért vissza az óvoda megkezdése előtt a bölcsődébe, de a nyitva tartó bölcsődék továbbra is színes nyári játéktevékenységekkel készültek a gyermekek számára. Sokat tartózkodtak a gyermekek a szabad levegőn, vizes játékokkal, sok féle anyag megtapasztalásával, mint homok, agyag, valamint sok mozgásos játék szervezésével, akadálypályákkal színesítették ezeket a napokat. Néhány esetben megkezdődtek a beszoktatások is.

**Szeptember**

**Szüreti mulatság- Csodaország Bölcsőde**

A Szüreti mulatság a hó végén került megrendezésre. A családi programnak nagyon örültek a szülők és a kisgyermekek. A szüretelés minden munkafolyamatát kipróbálhatták a jelenlévők – szőlő szedés, darálás, préselés. A legnagyobb sor a must kóstolásnál volt. A prés tekerésébe az apukák is lelkesen csatlakoztak. A kisgyermeknevelők mesejátékkal örvendeztették meg a mulatozókat. A Répa mese jó hangulatot adott a programnak. Felszabadultan játszottak a gyerekek, élvezték, hogy az egész udvart birtokba vehették.

**Magyar Népmese Napja-Meseház, Bokréta, Százszorszép, Napraforgó bölcsődék**

Ezen a napon minden bölcsődei csoportban meséltek a kisgyermeknevelők. A mesékhez saját készítésű bábokat készítettek, amelyekkel színesebbé tették a délelőttöt. A csoportszoba is egy mesebeli helyhez, erdőhöz, tisztáshoz hasonlított és itt elevenedteka bábok, a mese szereplői. Az étlap is az ünnephez igazodott, a gyermekek „hamuba sült pogácsát” fogyasztottak tízóraira.

**Október**

**Állatok Világnapja- Kuckó, Bokréta, Csicsergő, Napraforgó, Százszorszép bölcsődék**

*Az Állatok világnapjához* kapcsolódóan a Falumúzeumba látogattak el a Kuckó bölcsőde munkatársai, a bölcsődébe járó gyermekekkel és családjukkal. Közösen megtekintették az ott élő állatokat, ismerkedtek élőhelyükkel, jellegzetes tulajdonságaikkal és megetették őket.

A Százszorszép Bölcsődébe örökbefogadható kiskutya érkezett a Fekete István Állatvédő Egyesület munkatársával, a Napraforgó Bölcsődébe madárkiállítást és madárbemutatót tekinthettek meg a gyermekek.

**November**

**Szent Márton napja- minden bölcsőde**

A bölcsődékben népi játékokat játszottak, pogácsát, kiflit sütöttek. Libás dalokkal keltették fel a gyermekek kedvét lámpások készítéséhez. Szebbnél szebb lámpások készültek a csoportokban, melyekkel lámpás felvonulást tartottak.

**December**

**Mikulás – minden bölcsőde**

A várva várt Mikulás december 6-án meglátogatta a bölcsődés kisgyermekeket. A Mikulást a kipucolt csizmák, cipők és éneklő gyermekek fogadták. Minden egyes csoportot körbe járva, egy-egy jóságos szót elmondva adta át az ajándékokat bölcsődénk Mikulása. A bátrabbak a Mikulás ölébe kuporodva köszönték meg a csomagokat. Néhány bölcsődében mesejátékkal várták a Mikulást, amit a gyermekek nagyon élveztek.

## [Intézményi programok](#_Toc95122338)

**Bölcsődék Napja 2024 – Csapatépítő túra és élményprogram Csepregen**

A rendezvény fél 9-kor kezdődött Csepreg város Önkormányzatának dísztermében, ahol a bölcsődei dolgozók elismerésére került sor. A kitüntetések ünnepélyes átadása méltó módon emelte ki a kisgyermeknevelők és a bölcsődei ellátásban dolgozók kiemelkedő szakmai munkáját.

A hivatalos megnyitó után a résztvevők könnyű terepű, vezetett túrán vettek részt. A túra kényelmes útvonalon haladt, lehetőséget nyújtva a Bene-hegyi tónál való rövid pihenésre, frissítő mellett. A természet szépségei és a közös barangolás remek alapot teremtettek a csapatépítéshez és a szakmai kapcsolatépítéshez.

Az ebédet a helyi Hangya Étterem és Panzió biztosította. A menü bográcsban készült pörköltből, savanyúságból és a híres Csepregi Babusgatós kenyérből állt. A kenyér különleges eljárással, hagyományos módon készült, amely a helyi pékség gasztronómiai örökségét tükrözte. A résztvevők számára ez nem csupán ízélményt, hanem kulturális betekintést is jelentett.

Az ebéd után borkóstolóval folytatódott a program, amely során ötféle helyi bort kóstolhattak meg egy részt. A borászat kitelepült standja remek felajánlás a helyi borkultúra megismerésére és az esemény gasztronómiai sokszínűségének megismerésére.

A délutáni program egy kvíz vetélkedővel folytatódott, amely a résztvevő bölcsődék között zajlott.

A vetélkedő során a csapatok különböző kérdéseken mérhették össze tudásukat és kreativitásukat, amely nemcsak szórakoztató, hanem tanulságos élményt is nyújt.

Az első három helyezett értékes hangszerjutalmat nyert, amely a zenei nevelés területén nyújt majd segítséget. Az Ethno Sound dobolása zárta a programot, amely az együtt zenélés örömét a résztvevőknek nyújtotta, és méltó lezárása volt a rendezvénynek.

Összegzésként elmondható, hogy a Bölcsődék Napja esemény gazdag és változatos programjai nemcsak szakmai szempontból bizonyultak, hanem a résztvevők közösségi kapcsolatainak mélyítéséhez és feltöltődéséhez is hozzájárultak. A természet közelsége, a gasztronómiai élmények, a kulturális programok és az interaktív közösségi tevékenységek mind hozzájárulnak ahhoz, hogy a rendezvény emlékezetes élményt nyújtson mindenki számára.

**Szociális Hét**

Ez évben 28.alkalommal került megrendezésre a Szociális Hét, amelyen különböző programokon vehettek részt a szakdolgozók.

Intézményünk idén is aktívan részt vett a szociális hét programjaiban, melynek célja a közösségi összefogás és a szakmai fejlődés támogatása volt. Ennek keretében vettünk az "Így tedd rá!" komplex fejlesztő pedagógiai képzésen, amely kiemelkedően hasznosnak bizonyult a bölcsődei korosztály fejlesztésében.

A két napos program keretében a résztvevők tevékenyen táncoltak, énekeltek, és olyan játékokkal, dalokkal ismerkedhettek meg, amelyek a bölcsődés korosztály igényeihez igazodnak. Az elsajátított anyag célja a gyermekek komplex fejlesztése, különös tekintettel az érzelmi, szociális, mozgásos és nyelvi készségek támogatására.

2024. november 14-15-én, a két napos program során a résztvevők betekintést nyertek a zene, a mozgás és a népi hagyományokra épülő játékok fejlesztő hatásaiba. Ezek az eszközök hatékonyan támogatják a gyermekek érzelmi, szociális és kognitív fejlődését, mind a gyermekek, mind a pedagógusok számára örömteli élményeket nyújt

A program különlegessége abban rejlett, hogy ötvözte a hagyományos nevelési gyakorlatokat a modern pedagógiai szemlélettel, így egyszerre képviselte a múlt értékeinek megőrzését és a korszerű, innovatív tanulási módszereket.

Az élményszerű tanulás mindenben megvalósult, mivel a résztvevők nem csupán elméleti ismeretekkel gazdagodtak, hanem aktívan részt vehettek különféle mozgásos és zenés tevékenységekben is. Ennek személyesen tapasztalhatták meg a módszerek hatékonyságát és a játékos tanulást.

A résztvevők különösen értékelték, hogy a módszereket gyakorlati példákon keresztül sajátíthatták el. Többen kiemelték, hogy a képzés során szerzett inspiráció segítséget abban, hogy a foglalkozásokat még színesebbé és élvezetesebbé tegyék a gyermekek számára.

Az elsajátított módszerek lehetőséget biztosítanak arra, hogy a nevelési folyamatok egyszerre legyenek fejlesztők és örömtelik, ezzel megteremtve a tanulást és a játékot.

A képzés közösségépítő hatása szintén jelentős volt. A szakdolgozók számára remek alkalmat kínál a tapasztalatcserére, a munkatársi kapcsolatok elmélyítésére és a csapatmunka megerősítésére.

**Bölcsőde EXPO**

A Bölcsőde EXPO keretében immár második alkalommal megrendezett esemény gazdag programkínálattal várta a szakmai közösséget és a családokat, amelyek fókuszálják a gyermeknevelést, a pedagógiai innovációkat, valamint az egészség- és életmódbeli kérdések területeire. A rendezvény középpontjában az interaktív ismeretátadás és a gyakorlati módszerek megismertetése állt, mindez kellemes, közösségépítő légkörben. Az alábbiakban részletezem a program legfontosabb elemeit.

A regisztrációt követően ünnepélyes megnyitó keretében köszöntötte Szuhai Viktor tanácsnok a résztvevőket. A szakmai előadások sorát Kassai Anita óvodapedagógus indította, bemutatva az „Így tedd rá!” programot, amely a népi játékok fejlesztő hatásaira és a néptánc alapjainak átadására épít. Ezt követően az intézmény konduktora TSMT tornát tartott az érdeklődőknek, amely a gyermekek mozgásfejlődésének elősegítését célozza.

A délelőtti program kiemelt eleme volt a Ringató foglalkozás egy zenepedagógus vezetésével, amely a legkisebbek zenei fejlesztésére koncentrált.

Később egy néptáncpedagógus tartott Kerekítő foglalkozást, amely a néptáncos játékos alapjaira épült. Az előadások sorát a Mesebolt Bábszínház előadása zárta, amely a gyermekek fantáziáját és érzelmi világát gazdagította.

A rendezvény egész nap kínált izgalmas programokat, lehetőségeket biztosított az interaktív részvételre és a tapasztalatcserére. A bölcsődék standjai bemutatkozási lehetőséget kínáltak az érdeklődőknek, míg a Művész Kuckó kreatív foglalkozásai során a résztvevők különböző technikákat próbálhattak ki, például festést és kézműves alkotást.

Az Ételkóstoló programban egy dietetikus és egy élelmezésvezető kollegánk ismertette az egészséges táplálkozás alapjait, így ízelítőt nyújtottak az ízletes ételekből.

A tematikus sarkokban különböző szakemberek foglalkoztak a gyermeknevelés kulcsterületeivel.

A helyes szájhigiénia kialakításáról, a szobatisztaság kérdéseiről a napirend kialakításának szempontjairól tanácsot kérhettek a résztvevők, gyógypedagógusunk pedig a gyermekekkel való közös játék jelentőségéről osztott meg gyakorlati tanácsokat. Az alvási szokások és nehézségek témáját járta körül egy dolgozónk, valamint a szoptatásról is hasznos útmutatót adott egy szakmai dolgozónk.

Az eseményen különböző kiállítók is helyet kaptak, például a Líra Könyvesbolt, a FÉHE Nonprofit Kft., valamint a Vid Világa alkotóműhely, színesítették a rendezvényt és lehetőséget kínáltak a résztvevők számára a vásárlásra és kapcsolatépítésre. Az arborétum látogatható területe különleges természeti élményt biztosít, kiegészítve az esemény közösségi és szabadidős aspektusait.

A Bölcsőde EXPO rendezvénye átfogóan és változatosan közelítette meg a gyermeknevelést, a pedagógia és az egészség témaköreit. A szakmai előadások, a kreatív foglalkozások, valamint az interaktív tematikus sarkok, valamint a résztvevők tudásának bővítéséhez és közösségi élményeik gazdagításához nyújtanak lehetőséget. A programkínálat különleges egyensúlyt teremtett a szakmai tartalom és a játékos kikapcsolódás között.

**Védd a gyermeket - Szakmai konferencia**

2024.október 3-án a ***Védd a gyermeket!*** szakmai konferencián, a gyermekbántalmazás megelőzése, felismerése és a jelzési kötelezettség fontossága volt a fő téma.

*„Minden gyermek kicsi kincs”* - ezzel a címmel jelent meg nemrég Gyurkó Szilvia gyermekjogi szakember könyve, amely szülőket tanít arra, hogyan óvhatják gyermekük biztonságát, a gyerekekben pedig tudatosítja az ún. bugyiszabályt, és segíti az egészséges testkép kialakulását.

A tájékoztatás és érzékenyítés volt a konferencia célja: a kisgyermeknevelők vegyék észre a bántalmazás jeleit, és figyeljenek a saját viselkedésükre is, mert akár egy rutinszerű mozdulat, szó vagy hangsúly is okozhat negatív élményt a gondjaikra bízott kisgyermekeknek.

A gyermekjogi szakértő kifejezte, hogy az alvási és étkezési problémák, a viselkedés, a szomorúság, a visszahúzódás, vagy éppen a fordított viselkedési minták – például, ha egy zárkózott gyerek hirtelen nyitottabb lesz, vagy egy extrovertált gyermek bezárkózik – mind figyelmeztető jelek. Továbbá olyan viselkedések, mint a test elrejtése, a ruhák folyamatos igazgatása, a haj vagy a köröm rágása szorongásra utal. Ezek a tünetek nem bántalmazás, hanem egyéb krízishelyzet – például szülők válása, költözése, új tanárok vagy osztály – következményei is lehetnek. Az előadó arra biztatta a hallgatóságot, hogy figyeljenek oda ezekre a jelekre, és ne zárják ki annak lehetőségét sem, hogy bántalmazás állhat a háttérben.

*A második előadásban*, a bölcsődei intézményhálózat gyermekvédelmi felelőse a gyermekjólét biztosításáról beszélt a fenntarthatóság jegyében. A gyermekjólét biztosítása a bölcsődék egyik legfontosabb feladata, hiszen ezek az intézmények az élet legkorábbi szakaszában játszanak szerepet a gyermekek fejlődésében. A hatékony működés azt jelenti, hogy a bölcsődék folyamatosan figyelnek a gyermekek fizikai, érzelmi és szociális jólétére, ezért hosszú távú megoldásokat alkalmaznak, amelyek a környezetvédelem és a társadalmi felelősségvállalás szempontjait is figyelembe veszik. Ez a szemléletmód nemcsak a gyermekek jelenlegi szükségleteire válaszol, hanem elősegíti, hogy a következő generációk is egészségesek, kiegyensúlyozott környezetben nőjenek fel.

# Csiribiri Kórus működése

A Csiribiri kórus 2007. januárjában alakult. A kórust 2011. óta Simkó Imréné Zsuzsa, karnagy vezeti. *A kórus létszáma 2024-ben 15 fő*. A 12 fővel induló énekkar több változáson esett át, fiatal munkatársaink gyermekvállalása, új tagok érkezése miatt. A nyugdíjas kollégáinkból 2 fő továbbra is oszlopos tagja kórusunknak.

A kórust repertoárja népdalokból, gyermekdalokból, és nagyobb zenei képzettséget igénylő Bartók, Kodály művekből áll. A műsorok összeállítása az alkalomnak megfelelően történik.

A kórus 2024-ben fellépett a szombathelyi Adventi Heteken.

# [SNI gyermekek ellátása az intézményben](#_Toc95122341)

**1997.évi XXXI. tv. 42. § szerint** (1) A bölcsőde a családban nevelkedő 3 éven aluli gyermekek napközbeni ellátását, szakszerű gondozását és nevelését biztosító intézmény.

(2) A bölcsőde az (1) bekezdésben foglaltakon túl végezheti a fogyatékos gyermekek nevelését és gondozását is.

A személyi és tárgyi feltételek jelenleg minden tagbölcsődében biztosítottak. A 9 tagbölcsődéből 7 rendelkezik tornaszobával, amely lehetőséget ad a mozgásfejlesztésre.

**A Szombathelyi Egyesített Bölcsődei Intézményben 2024. évben összesen 29 fő SNI vagy korai fejlesztésre jogosult kisgyermeket neveltek-gondoztak** (akik rendelkeznek a Pedagógiai Szakszolgálat határozatával).

A 29 gyermek ellátása a következő megoszlás szerint valósult meg: a Napraforgó Bölcsődében (2 fő), a Csodaország Bölcsődében (7 fő), a Csicsergő Bölcsődében (2 fő) és a Bokréta (8 fő), valamint a Kuckó Bölcsődében (1 fő), Százszorszép Bölcsődében (9 fő) történt.

Fogadjuk a látás-, hallás-, mozgássérült, enyhén értelmi fogyatékos gyermekeket, valamint a szociálisan hátrányos, sajátos nevelési igényű gyermekeket, és a bölcsődébe nem járó gyermekeknek és családjaiknak közös programokat ajánlunk.

## A konduktor és a gyógypedagógus feladatai a bölcsődében

A Szombathelyi Egyesített Bölcsődei Intézmény gyógypedagógusa és konduktora a ***2024.* *január-2024. augusztusig tartó időszakban,*** *összesen 60 gyermek* gyógypedagógiai, illetve mozgásfejlesztését látta el. ***Az 60 gyermekből 19 gyermeknek*** ***SNI/korai fejlesztésre és gondozásra jogosult státusza volt.*** Ezek a gyermekek a Korai Fejlesztő Központban kapott fejlesztéseken felül kaptak heti két óra bölcsődei fejlesztést. 41 gyermek a bölcsődében, heti két fejlesztésen vett részt.

Az érintett gyermekekből 45 gyermek szeptembertől óvodába távozott.

2024. szeptemberében a maradó gyermekek gyógypedagógiai fejlesztése folytatódott. Az ellátásban maradó gyermekek közül 7 fő SNI/korai fejlesztésre és gondozásra jogosult gyermek. A 2024-2025-ös nevelési év decemberéig 9 fő új gyermek érkezett SNI/korai fejlesztésre és gondozásra jogosult státusszal, 1 fő maradó gyermek vizsgálatának eredményeképpen korai fejlesztésre és gondozásra jogosult státuszt kapott.

***2024. augusztustól 2024. december 31-ig 17 fő gyermek rendelkezik sajátos nevelési igényű vagy korai fejlesztésre jogosult határozattal.***

A bölcsődei szűrés eredményeképpen a nyolc tagbölcsődében és két minibölcsődében összesen 33 gyermek esetében észlelt a gyógypedagógus, konduktor fejlődésben elmaradást, elakadást, esetükben a bölcsődei fejlesztés megkezdődött. A 33 gyermekből 6 gyermek esetében, a szülővel egyetértésben a szakértői vizsgálat iránti kérelem beadása megtörtént.

A bölcsőde gyógypedagógusa és konduktora a csoportokat járva ismerkedtek, játszottak a gyermekekkel, megfigyelték őket.

Amennyiben egy gyermek fejlődésmenetében megkésettséget, eltérést tapasztaltak a szakemberek, felvették a kapcsolatot a szülővel. Első beszélgetés után elkészítették az anamnézist, majd egy következő alkalommal a szülő jelenlétében felmérték a gyermek képességeit. Az eredményektől függően a szülővel közösen döntöttek arról, hogy a gyermek fejlesztését megkezdik a bölcsődében, vagy amennyiben indokolt, felveszik a kapcsolatot a Korai Fejlesztő Központtal, annak érdekében, hogy a gyermek kivizsgálása és fejlesztése hivatalos úton is megkezdődhessen. A bölcsődében ellátott gyermekek fejlődését három havonta felülvizsgálták. Azon gyermekek esetében, akik a bölcsődében kaptak ellátást, a nevelési év közben, a szülővel együttműködve döntöttek a Korai Fejlesztő Központtal történő kapcsolatfelvételről. Amennyiben a tapasztalatok tükrében úgy észlelték, hogy a gyermek fejlődése nem a megfelelő ütemben zajlik, vagy feltételezték, hogy a háttérben organikus eltérés állhat, kezdeményezték a diagnosztikus folyamat elindítását.

*A sajátos nevelési igényű gyermekek vagy korai fejlesztésre jogosult gyermekek száma egy változó adat.* Egyrészt a naptári év közben érkeznek és távoznak el gyermekek a bölcsődei ellátásból, másrészt sok esetben a bölcsődei ellátás alatt derül fény a gyermek fejlődésbeli lemaradására.

**A bölcsődében gyógypedagógiai és mozgásfejlesztésben részesülő gyermekek száma 2024. decemberére 50 fő az intézmény összes bölcsődéjében.**

*A gyógypedagógus és a konduktor tevékenysége és feladatai*

A gyógypedagógus és konduktor a nevelési év során fogadóórát biztosít A sajátos nevelési igényű, vagy korai gondozásra-nevelésre jogosult gyermekek szülei mellett, a bölcsődét látogató tipikus fejlődésmenetű gyermekek szülei számára is. Igény szerint részt vesznek a szülőcsoportos beszélgetéseken, különböző témákban előadásokat tartanak a szülőknek és kisgyermeknevelőknek.

A bölcsőde konduktora, TSMT terapeutája Pöttöm Torna néven 10 alkalmas játékos foglalkozást tart a bölcsőde csoportjainak.

A torna mozgásfejlesztésen túl szűrő funkciót is ellát. A 10. alkalom végén a konduktor felveszi a kapcsolatot azon gyermekek szüleivel, akik esetében fejlődésbeli elmaradást tapasztal.

Azokban az esetekben, melyekben a mozgásfejlődésen túl más terület is érintett, vagy egyéb területeken tapasztal atipikus fejlődésmenetet, a gyógypedagógus is bekapcsolódik a folyamatba.

A szülőkonzultáció után megkezdődik a gyermekek felmérése, a fejlesztési terv kidolgozása, a fejlesztési folyamat.

2024. szeptemberétől az intézmény gyógypedagógusa és konduktora kisgyermeknevelői képzésen vesz részt annak érdekében, hogy a bölcsődében folyó munkát még átfogóbban megismerjék, még hatékonyabban segíteni tudják.

* Amennyiben egy gyermeknél késést, elakadást, megtorpanást észlel, a családdal szoros együttműködésben, a kisgyermeknevelők bevonásával, a kompetencia határok betartásával megkezdi a gyermek felmérését (BKFK SEED vizsgálóeljárás segítségével), fejlesztését.
* Heti rendszerességgel esetmegbeszélést tartanak az érintett gyermekekről.
* Az eltérő fejlődésmenetű gyermekek szűrése, vizsgálata és fejlesztése mellett további feladataik a szülőkkel való kapcsolattartás, tanácsadás.
* Tájékoztatják a szülőket az érintett kisgyermek életkorához mért fejlettségi szintjéről, a fejlesztési tervekről, az esetlegesen szükséges további vizsgálatokról, terápiás lehetőségekről. Tanácsadást nyújtanak nevelési kérdésekben, javaslatokat tesznek az otthoni környezetben alkalmazható játékokról, mozgásos tevékenységekről.
* Segítséget nyújtanak a családoknak gyermekük másságának elfogadásában, speciális életvezetési tanácsok megoldásában.
* Együttműködnek a bölcsődevezetőkkel és tájékoztatást nyújtanak számukra, szakmai segítséget biztosítanak a kisgyermeknevelőknek, az érintett kisgyermeknevelőkkel heti rendszerességgel kapcsolatot tartanak.
* Házi továbbképzéseket tartanak a bölcsődében.
* Fejlesztési tervet készítenek, dokumentálják a megtartott foglalkozásokat. (Egészségügyi és Pedagógiai Célú Habilitáció, Rehabilitáció- Egyéni Fejlődési Lap).
* Rendszeres kapcsolatot tartanak a Korai Fejlesztést végző intézménnyel (esetmegbeszélés, rendszeres kapcsolattartás e-mailben, telefonon, szükség szerint időpont egyeztetés az érintett gyermekek számára).
* Az SNI gyermekek fejlődését nyomon követik, a korai fejlesztést végző gyógypedagógus fejlesztő foglalkozásain túl egyéni fejlesztést biztosítanak az érintett gyermekek számára.
* Szakmai irányú továbbképzéseken, szakmai konferenciákon vesznek részt, folyamatosan bővítve szakmai tudásukat, az ismeretek átadásával segítve a kisgyermeknevelőket.

Az alábbi táblázatban látható a SNI-s, vagy korai fejlesztésre és gondozásra jogosult gyermekek létszámának év közbeni alakulása. Magasabb létszámok tapasztalhatók a nevelési év, azaz augusztus végén, mint december hónapban, hiszen december után még érkeznek gyermekek a bölcsődébe.

Sokkal több szülő kér időpontot tanácsadásra, mint akinek gyermekénél megkésett fejlődés vagy valódi probléma jelentkezik, vannak, akik aggódnak gyermekükért, vagy szülői szerepükben várják a támogatást. Ezekben az esetekben a szakemberek törekszenek a szülők segítésére és szülői kompetenciáik megerősítésére, ez egy-egy család esetében akár több alkalmas tanácsadást is jelenthet.

**Az adatokat összevetve látható, hogy sokkal több gyermek kap fejlesztést a bölcsődében, mint ahány gyermek SNI-s, vagy korai fejlesztésre, gondozásra jogosult státusszal rendelkezik.**

**A Szombathelyi EBI gyermekei körében a konduktor és gyógypedagógus megfigyelésének, tapasztalatainak tükrében történt megállapítások**

13. táblázat SNI, korai fejlesztésre szoruló gyermekek, tanácsadásban részt vett családok, szakemberek

|  |  |  |  |  |
| --- | --- | --- | --- | --- |
| **Ellátott gyermekek**  **2024. 01- 2024.08-ig** | **Bölcsőde** | **A bölcsődében gyógypedagógiai ellátásban részesülő gyermekek**  **Fő**  **( Összes)** | Ebből  SNI  gyermekek/ Korai fejlesztésre és gondozásra jogosult  Fő | Csak a bölcsődében kap  ellátást  ( komplex  gyógyped.  fejlesztés és/vagy TSMT terápia) |
| Bokréta | **10** | 3  1 | 7 |
| Csicsergő | **7** | 1 | 6 |
| Csodaország | **16** | 5 | 11 |
| Kuckó | **2** | - | 2 |
| Meseház | **3** | - | 3 |
| Napraforgó | **8** | 2 | 6 |
| Százszorszép   |  |  |  |  |  |  | | --- | --- | --- | --- | --- | --- | |  |  |  |  |  |  |   Bölcsőde | **10** | 8 | 2 |
| Városligeti | **4** | **-** | 4 |
| **Összesen:** | **60** | **19** | **41** |
| **Ellátott**  **gyermekek**  **2024.09-2024.12-ig** | Bokréta | **13** | 6 | 7 |
| Csicsergő | **1** | 1 | - |
| Csodaország | **8** | 4 | 4 |
| Kuckó | **1** | 1 | - |
| Meseház | **4** | - | 4 |
| Napraforgó | **7** | 1 | 6 |
| Százszorszép | **9** | 4 | 5 |
| Városligeti | **7** | - | 7 |
|  | **Összesen:** | **50** | **17** | **33** |

# [Bölcsődék létszámadatainak alakulása](#_Toc95122342)

14. táblázat Bölcsődék havi létszáma a 2024-es évben

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Bölcsődék neve** | **2024. évben beíratott gyermekek létszáma** | | | | | | | | | | | |
| 01. | 02. | 03. | 04. | 05. | 06. | 07. | 08. | 09. | 10. | 11. | 12. |
| **Bokréta** | 77 | 78 | 76 | 77 | 77 | 77 | 69 | 68 | 51 | 62 | 63 | 63 |
| **Csicsergő** | 45 | 45 | 45 | 46 | 45 | 44 | 41 | 17 | 34 | 37 | 42 | 42 |
| **Kuckó** | 38 | 38 | 38 | 38 | 38 | 38 | 38 | 38 | 26 | 29 | 29 | 29 |
| **Csodaország** | 88 | 88 | 87 | 88 | 88 | 88 | 88 | 91 | 55 | 61 | 62 | 62 |
| **Napraforgó** | 77 | 77 | 77 | 77 | 77 | 77 | 77 | 80 | 57 | 64 | 66 | 66 |
| **Százszorszép** | 98 | 95 | 93 | 92 | 91 | 92 | 88 | 68 | 55 | 61 | 60 | 60 |
| **Meseház** | 90 | 90 | 90 | 90 | 90 | 90 | 89 | 76 | 60 | 72 | 75 | 75 |
| **Városligeti** | 48 | 48 | 48 | 48 | 48 | 48 | 48 | 48 | 33 | 43 | 44 | 44 |
| **Szedreskert**  **(2024. december 16-tól)** | -- | -- | -- | -- | -- | -- | -- | -- | -- | -- | -- | 35 |
| **Összesen** | **561** | **559** | **554** | **555** | **554** | **554** | **538** | **486** | **371** | **429** | **441** | **476** |

**15**. táblázat Mini bölcsődék havi létszáma a 2024-es évben

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Mini Bölcsődék** | **01.** | **02.** | **03.** | **04.** | **05.** | **06.** | **07.** | **08.** | **09.** | **10** | **11.** | **12.** |
| **Babóca Mini** | 7 | 7 | 7 | 7 | 7 | 7 | 7 | 7 | 5 | 6 | 7 | 7 |
| **Manócska Mini** | 7 | 7 | 7 | 7 | 7 | 7 | 7 | 7 | 3 | 4 | 5 | 5 |
| **Összesen** | **14** | **14** | **14** | **14** | **14** | **14** | **14** | **14** | **8** | **10** | **12** | **12** |

16. táblázat Várható 2025. január 31-i létszám

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Bokréta B. | Csicsergő B. | Kuckó B. | Csodaország B | Napraforgó B. | Százszorszép  B. | Meseház B. | Városligeti B. | **Szedreskert B.** | Babóca M.B. | Manócska M.B. | **Összesen** |
| **72** | **45** | **37** | **88** | **77** | **99** | **90** | **48** | **35** | **7** | **7** | **605** |

A bölcsődék létszámának alakulása emelkedő tendenciát mutat. Szeptembertől december elejéig az igénybe vevők több, mint 85%-a már túl van a beszoktatási időszakon. Január elején még történtek beszoktatások, de tavaszra már magas intézményi létszámmal működtünk. Sok esetben a gyermek kétéves kor alatt kezdi a bölcsődét, így a csoportba felvehető gyermekek száma legfeljebb 12 fő lehet. Amennyiben mindenki betölti a kétéves kort, abban az esetben bővíthető a csoportlétszám 14 főre. A nevelési év végére így több 12 fős csoport bővülhet 14 fős csoportra, ez pozitív hatással bír a létszámok alakulására.

A beíratott gyermekek létszámát csökkenti a Pedagógiai Szakszolgálat határozatával rendelkező gyermekek száma, ez akár 3 férőhely csökkenést is eredményezhet a csoportok kialakításánál. *2024. december 31-én a Szombathelyi EBI tagbölcsődéiben 17 fő SNI-s*, vagy korai fejlesztésre-gondozásra szoruló gyermeklétszám, amely esetében az eredetileg 14 fős csoportlétszám helyett (1 fő SNI-s gyermek fogadása esetén) mindössze 11 fő lehet a csoportba járó gyermekek száma. Ez két év feletti csoportok esetében akár 51 fővel csökkenti a felvehető gyermekek számát. Több esetben a szülő csak ősz végén, vagy a naptári év elején tud munkába állni, ebben az esetben a gyermek nem tudja megkezdeni a bölcsődei beszoktatást, amíg az édesanya nem kezdi el szabadságát vagy munkáját. Férőhelyet üresen nem tartunk, amennyiben más várólistán várakozó család előbb meg tudja kezdeni a bölcsődei ellátás igénybevételét, abban az esetben elsőbbséget élvez, és fogadjuk a várólistás gyermeket.

*A Szedreskert Bölcsőde nyitásával a 2024-es évben nem került gyermek várólistára, de december 16-án a Szedreskert Bölcsőde teljes létszámmal kezdte el működését.*

A férőhelyek bővülésével a 2024-es évben nem volt szükség a várólistákra, a tavaszi időszakban azonban még várható a kisgyermekes családok igényeinek jelzése.

Számos megkeresés érkezik telefonon intézményünkbe január után, valamint a tavaszi és nyári hónapokban is, amelyek a férőhellyel kapcsolatos azonnali igényeket jelzik. Ezeket az igényeket nem tudjuk rögtön kielégíteni a férőhelyek telítettsége miatt, így a nevelési év második felében előfordul, hogy el kell utasítani a jelentkező családokat, vagy a várólistás helyet felajánlani. Ezeket a jelzéseket nem teszik meg írásban, de számunkra visszajelzés arról, hogy nevelési év közben is szükséges lenne a munkavállaló szülők gyermekeinek fogadása.

Az 2025. év elején munkába álló édesanyák számára kedvezett a Szedreskert Bölcsőde 2024. decemberi nyitása, hiszen erre az időpontra a többi bölcsőde férőhelyei már megteltek. Sok esetben az őszi, új nevelési évre adták be jelentkezésüket a családok. A nyári időszakban is nagy szüksége van a családoknak a bölcsődei ellátásra.

# Ügyeletet igénybevevő gyermekek a nyári lezárás idején

2024-es évben június 24-augusztus 16-ig az intézmény 8 tagbölcsődéje biztosította az ügyeletet a nyári lezárások ideje alatt.

*Összesen 55 gyermeket fogadott a 8 bölcsőde*. Az ügyeletek szervezésénél figyelembe kell venni a 2023. évi LV: törvényt Magyarország 2024. évi központi költségvetéséről, melynek értelmében:

A nevelés nélküli munkanapon, valamint a nyári zárvatartás idején az ügyeletet biztosító intézményben kell jelenteni az áthelyezett, beíratott gyermeket. *Az ügyeletet biztosító intézményben a gyermekek létszáma egyetlen napon sem haladhatja meg a szolgáltatói nyilvántartásban szereplő férőhelyszám 120%-át. (2023.LV.* tv. 41.2.3.)

*Emellett az alábbi körülmények figyelembevételével szükséges az ügyeleteket megszervezni:*

* A főzőkonyhával rendelkező bölcsődék képesek legyenek a kapacitásuk függvényében a nyitva tartó bölcsődéket ellátni.
* Az ügyeletet igénybe vevő gyermekek lehetőség szerint ugyanazon az intézményben vehessék igénybe az ügyeletet saját intézményünk minden zárva tartási napján.
* Bölcsődénként a férőhelyszám 120%-át egyetlen nap se haladja meg a bölcsődébe járó és ügyeletben fogadott gyermekek száma.

17. táblázat Ügyeletet igénybe vevők száma az intézmény bölcsődéiben

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Bölcsődék | **06.24-06.28.** | **07.01-07.05.** | **07.08-**  **08.12.** | **07.15-07.19.** | **07.22.-07.26.** | **07.29-08.02** | **08.05-08.09.** | **08.12-08.16.** |
| Csodaország | 0 | 0 |  |  |  |  | 4 | 3 |
| Napraforgó | 0 | 0 | 7 | 7 |  |  |  |  |
| Városligeti | 7 | 7 | 8 | 8 |  |  |  |  |
| Százszorszép | 2 | 2 | 2 |  |  |  |  | 0 |
| Csicsergő |  |  | 6 | 7 |  |  |  |  |
| Meseház |  |  |  |  | 18 | 18 | 12 | 1 |
| Bokréta |  |  |  |  | 14 | 15 | 2 | 2 |
| Kuckó |  |  |  |  | 3 | 7 | 7 | 5 |
| **Összesen:** | **9** | **9** | **23** | **22** | **35** | **40** | **25** | **11** |

*(A tagbölcsődék a narancsszínnel jelzett heteken zárva voltak)*

Lényeges megjegyezni, hogy a jelentkezők száma a tényleges létszámnál körülbelül 5%-kal magasabb volt, több gyermek az ügyelet igénybevétele előtt mondta le ügyeleti igényét betegség, vagy egyéb ok miatt.

[Beíratott gyermekek életkor szerinti megosztása (2023. decemberi adat)](#_Toc63061326)

18. táblázat Gyermekek életkori megoszlása

|  |  |  |  |  |  |  |
| --- | --- | --- | --- | --- | --- | --- |
| **Gyermekek**  **száma bölcsődénként** | **6-12**  **hónap** | **13 – 18**  **hónap** | **19 – 24**  **hónap** | **25 – 30**  **hónap** | **31 – 36**  **hónap** | **36 hó**  **felett** |
| Meseház |  | 3 | 10 | 29 | 21 | 12 |
| Napraforgó |  | 1 | 8 | 29 | 18 | 10 |
| Bokréta |  | 2 | 4 | 25 | 21 | 11 |
| Csicsergő |  |  | 5 | 21 | 14 | 2 |
| Kuckó |  |  | 2 | 14 | 12 | 1 |
| Százszorszép | 2 | 3 | 5 | 31 | 16 | 3 |
| Csodaország |  | 2 | 9 | 15 | 23 | 13 |
| Babóca Mini |  |  |  | 1 | 6 |  |
| Manócska Mini |  | 1 |  | 2 | 1 | 1 |
| Városligeti | 0 | 1 | 2 | 26 | 12 | 3 |
| Szedreskert  (2024. dec. 16-tól) | 1 | 2 | 15 | 7 | 10 |  |
| **Összesen** | **3** | **14** | **60** | **200** | **154** | **56** |

A gyermekek nagy része kétéves kor körül kerül a bölcsődébe, egyre nagyobb azonban azoknak az aránya, akik korábban veszik igénybe veszik a bölcsődei szolgáltatást. Megnőtt azoknak a szülőknek a száma, akik a Gyed mellett már gyermekük egy-másfél éves korában munkába állnak. Decemberre, már csak a gyermekek 21%-a két év alatti, szeptemberben azonban körülbelül 50 % még nem töltötte be a második életévét. Ez hatással van a létszámok alakulására, január után már több csoportot is fel lehet tölteni a 12 fős létszámról 14 fős létszámra.

# [Ellenőrzések a régióban](#_Toc95122344)

2024. évben több alkalommal is felkérte a Győr-Moson Sopron és a Vas Vármegyei Kormányhivatal a bölcsődei módszertani szervezetet, hogy szakértőként vegyen részt a településeken működő bölcsődék ellenőrzésében. Ezekben az esetekben a módszertani

szervezet az adott régióban szakértői feladatokkal megbízott személyeket kéri fel a szakmai ellenőrzés lefolytatására, illetve a feljegyzés elkészítésére. A szakmai ellenőrzések elsősorban Győr város és környéke bölcsődéiben zajlottak. A szakmai ellenőrzések során a legtöbb esetben azt tapasztaltuk, hogy az általunk megtekintett bölcsődék többségében a munkafolyamatok megszervezése mértékben illeszkedik a gyermekek szakszerű neveléséhez-gondozásához. A napirendek az évszakoknak megfelelően a kisgyermeknevelői munkarendekkel összhangban kerültek kialakításra.

A kisgyermeknevelők felkészültek és elhivatottsággal végzik munkájukat. A gondozási műveleteket megfelelően végezték.

Néhány esetben a helyi szakmai program elkészítésére és egyes elemeinek javítására hívtuk fel a figyelmet. A mini bölcsődék és új bölcsődék esetében a tárgyi feltételek kialakítására, valamint a berendezési és játékeszközök elhelyezésére kellett nagyobb figyelmet fordítani. A dokumentáció vezetésében szükséges volt tanácsot adni. A megbeszélés a kisgyermeknevelők és bölcsődevezetők részvételével zajlott, és az ellenőrzésen tapasztaltakról feljegyzés készült.

A szakemberek minden esetben nyitottan fogadták a javaslatokat, szívesen vették a jelzéseket és az ellenőrzések alkalmával szakmai kérdésekben is tanácsot kértek. Több esetben jelezték, hogy szakmai tapasztalatcserén szívesen vennének részt.

[A bölcsődében fizetendő térítési díjakra vonatkozó rendelkezések](#_Toc63061332)

A Szombathelyi Egyesített Bölcsődei Intézményben a bölcsődei szolgáltatás térítésköteles.

**A Gyvt. 146.§ - 151.§ alapján** a bölcsődei ellátásért térítési díjat kell fizetni.

Személyi térítési díj összege :**100-900 Ft/ nap**

A személyi térítési díj a család 1 főre eső jövedelmének függvénye. A családok különböző okokból mentesülhetnek az étkezési és/vagy térítési díj fizetésének kötelezettsége alól.

Jelenlegi térítési díj számítása 2022. szeptember 1-től érvényes, a család összes jövedelmek függvénye. Sávos rendszerben történik a személyi térítési díj megállapítása az egy főre eső jövedelem arányának megfelelően.

Gondozási díjak alakulása 2024. évben /átlag/

19. táblázat Gondozási díjat fizetők átlaga a 2024-es évben

|  |  |  |  |
| --- | --- | --- | --- |
| **BÖLCSŐDÉK** | **Férőhely** | **Gondozási díj fizetésére kötelezettek száma/fő** | **Gondozási díj fizetése alól mentesülő gyermekek száma/fő** |
| BOKRÉTA  BÖLCSŐDE | 78 | 41 | 31 |
| CSICSERGŐ BÖLCSŐDE | 46 | 28 | 13 |
| CSODAORSZÁG BÖLCSŐDE | 104 | 39 | 40 |
| KUCKÓ  BÖLCSŐDE | 38 | 42 | 13 |
| MESEHÁZ  BÖLCSŐDE | 90 | 53 | 29 |
| NAPRAFORGÓ BÖLCSŐDE | 78 | 51 | 22 |
| SZÁZSZORSZÉP BÖLCSŐDE | 104 | 50 | 50 |
| SZEDRESKERT BÖLCSŐDE  ( 2024.dec.16-ól) | 40 | 23 | 12 |
| VÁROSLIGETI BÖLCSŐDE | 48 | 34 | 10 |
| BABÓCA MINI BÖLCSŐDE | 7 | 6 | 1 |
| MANÓCSKA MINI BÖLCSŐDE | 7 | 3 | 3 |
| ÖSSZESEN | **626+14** | **370** | **224** |

*A táblázatban szereplő számok a bölcsődék által leadott havonkénti adatokból kerültek átlagolásra.*

Ez egy folyamatosan változó adat a beíratott gyermekek számának, illetve életkorának függvényében. A gyermek 3. életévének betöltése napjától a szülők mentesülnek a gondozási díj fizetése alól. Az adatokból látható, a férőhelyhez viszonyított százalékos arányt tekintve 35 % körüli a gondozási térítési díj alól mentesülők száma.

Az alábbi táblázatban látható a személyi térítési díj számításának módja, a fizetési sávok meghatározásával

20. táblázat Személyi térítési díjak alakulása a bölcsődékben / fő

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Személyi  térítési díj | Január | Február | Március | Április | Május | Június | Július | Augusztus | Szeptember | Október | November | December |
| **0** | **199** | **200** | **215** | **252** | **267** | **290** | **324** | **304** | **75** | **98** | **111** | **144** |
| **100** | 14 | 15 | 12 | 12 | 9 | 8 | 6 | 4 | 5 | 12 | 12 | 11 |
| **300** | 13 | 14 | 14 | 12 | 15 | 16 | 13 | 13 | 13 | 14 | 12 | 13 |
| **500** | 23 | 24 | 23 | 19 | 17 | 15 | 12 | 10 | 12 | 16 | 21 | 18 |
| **700** | 19 | 18 | 13 | 10 | 10 | 8 | 6 | 6 | 13 | 11 | 13 | 12 |
| **900** | **263** | **294** | **286** | **265** | **249** | **233** | **178** | **202** | **289** | **292** | **289** | **290** |
| Int. gyermek  létszáma | **531** | **565** | **563** | **570** | **567** | **570** | **539** | **539** | **407** | **443** | **458** | **488** |

A fenti táblázatban látható a személyi térítési díjak összegének alakulása a sávos rendszernek megfelelően. Jól megfigyelhető, hogy bizonyos hónapokban a gyermekek jelentős része nem fizet személyi térítési díjat. Ez a mutató az intézménybe való bekerüléskor alacsonyabb, szeptemberben a gyermekek ötöde, októberben a gyermekek negyede, év elején több mint az egyharmada nem fizet személyi térítési díjat. A nyári hónapokban, mire a gyermekek nagy része betölti a 3. életévét a gyermekek fele, vagy több mint a fele mentesül a személyi térítési díj fizetése alól.

**A személyi térítési díj maximuma - 900 Ft/ nap-ez az összeg 2012. év óta nem emelkedett.**

21.. táblázat Személyi térítési díj alakulása a jövedelmek függvényében

|  |  |
| --- | --- |
| **A családban egy főre eső rendszeres jövedelem** | **Napi térítési díj összege** |
| **nyugdíjminimum 250%-a alatt 71.250** | 100 Ft |
| **nyugdíjminimum 250-350 % között 71.250 – 99.750** | 300 Ft |
| **nyugdíjminimum 350-450 % között 99.750 – 128.250** | 500 Ft |
| **nyugdíjminimum 450-500 % között 128.250 – 142.500** | 700 Ft |
| **nyugdíjminimum 500 %-a felett 142.500** | 900 Ft |

# [Gyermekétkeztetés térítési díja](#_Toc63061334)

Az 1997. évi XXXI. törvény 21. § (1) „Természetbeni ellátásként a gyermek életkorának megfelelő gyermekétkeztetést kell biztosítani a gyermeket gondozó szülő, törvényes képviselő vagy nevelésbe vett gyermek esetén a gyermek ellátását biztosító nevelőszülő, gyermekotthon vezetője, illetve az Szt. hatálya alá tartozó ápolást, gondozást nyújtó intézmény vezetője kérelmére

1. a bölcsődében, …”

„21/A. §167 (1) Ha a szülő, törvényes képviselő eltérően nem rendelkezik, az intézményi gyermekétkeztetés keretében a nem bentlakásos intézményben

1. a bölcsődei ellátásban részesülő gyermekek részére az ellátási napokon a reggeli főétkezést, a déli meleg főétkezést, valamint tízórai és uzsonna formájában két kisétkezést, kell biztosítani.”

„21/B. § (1) Az intézményi gyermekétkeztetést **ingyenesen kell biztosítani**

1. a bölcsődei ellátásban, ha

*aa)*rendszeres gyermekvédelmi kedvezményben részesül,

*ab)*tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,

*ac)*olyan családban él, amelyben három vagy több gyermeket nevelnek,

*ad)*olyan családban él, amelyben a szülő nyilatkozata alapján az egy főre jutó havi jövedelem

összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át vagy

*ae)*nevelésbe vették;”

Az ingyenes gyermekétkeztetésre vonatkozó szabályok 2015. szeptember 1-vel vannak érvényben. Ennek értelmében a szülő nyilatkozata alapján igényelhető az ingyenes étkezés a bölcsődeében a jogszabályban meghatározott körülmények fennállása esetén.

**Étkezési díjak alakulása a 2024. évben**

**Intézményünkben az étkezési térítési díj összege:**

**2024. évben:**  **583 Ft +Áfa azaz 740 Ft**

22. táblázat Étkezési kedvezményben részesülők száma 2024-ben (átlag)

|  |  |  |  |
| --- | --- | --- | --- |
| **BÖLCSŐDÉK** | **Férőhely** | **Étkezési díjat fizetők száma/fő** | **Étkezési díj fizetése alól mentesülő gyermekek száma/fő** |
| BOKRÉTA  BÖLCSŐDE | 78 | 20 | 42 |
| CSICSERGŐ  BÖLCSŐDE | 46 | 28 | 12 |
| CSODAORSZÁG BÖLCSŐDE | 104 | 24 | 55 |
| KUCKÓ  BÖLCSŐDE | 38 | 28 | 10 |
| MESEHÁZ  BÖLCSŐDE | 90 | 33 | 49 |
| NAPRAFORGÓ  BÖLCSŐDE | 78 | 43 | 29 |
| SZÁZSZORSZÉP  BÖLCSŐDE | 104 | 30 | 70 |
| SZEDRESKERT BÖLCSŐDE | 40 | 15 | 20 |
| VÁROSLIGETI BÖLCSŐDE | 48 | 24 | 20 |
| BABÓCA MINI BÖLCSŐDE | 7 | 5 | 2 |
| MANÓCSKA MINI BÖLCSŐDE | 7 | 4 | 2 |
| ÖSSZESEN | **626+14** | **254** | **311** |

Az Intézmény tagbölcsődéinek kimutatásai alapján 2024. évben átlagosan 254 gyermek után fizettek étkezési díjat, 311 fő pedig mentesült az étkezési térítési díj fizetése alól.

*A táblázatban szereplő számok a bölcsődék által leadott havonkénti adatokból kerültek átlagolásra.*

*Ez egy folyamatosan változó adat a beíratott gyermekek száma, illetve a szülők jövedelmének változásai nagy mértékben befolyásolják.*

Az adatokból viszont látható, a férőhelyhez viszonyított százalékos arányt tekintve közel 55% az étkezési térítési díj alól mentesülők száma.

A személyi térítési díjak tábláinak elemzéséhez hozzá tartozik még, hogy számos esetben több jogcímen is igényelhetne egy család kedvezményt, előfordul ugyanis, hogy aki például rendszeres gyermekvédelmi kedvezményben részesül, mellette három vagy több gyermekes kategória is illik rá, illetve előfordult már olyan eset is, hogy valaki mindemellett még tartós beteg is volt.

Ilyen esetekben a gyermeket csak egyik kategóriánál tüntetjük fel, mivel ezen szempontok bármelyike alapján teljesen ingyenes az ellátás igénybevétele.

Látható, hogy 2024-es évben is nagy számban fordult elő a teljesen ingyenes ellátottak száma.

# [Szombathelyi Bölcsődék ellátási területe](#_Toc63061335)

Szombathely Város bölcsődéiben az ellátás igénybevétele nincs körzetekhez kötve, bármely bölcsődébe be lehet adni a jelentkezést. A Szombathelyi EBI ezenkívül a vidékről érkező gyermekeket is képes fogadni, amennyiben a fenntartó Szombathely MJV Önkormányzata és az adott település között érvényes ellátási szerződés jön létre

*Az 1997. évi XXI. törvény a Gyermekek védelméről és a gyámügyi igazgatásról* értelmében

3a) Ha a bölcsődei ellátásra az adott településen legalább öt gyermek tekintetében igény jelentkezik, vagy a település - jogszabályban meghatározottak szerint megállapított - 3 év alatti lakosainak száma meghaladja a 40 főt, a (3) bekezdés *a)*pontja alá nem tartozó települési önkormányzat köteles gondoskodni a gyermekek bölcsődei ellátásáról a 42. § (2) bekezdése szerinti bölcsődei ellátást nyújtó intézmények, szolgáltatások bármelyik formájának biztosításával, önállóan, társulásban vagy ellátási szerződés útján.

(4) A járásszékhely település, a fővárosban a fővárosi kerületi önkormányzat és a megyei jogú város lakosságszámtól függetlenül köteles gyermekjóléti központot működtetni. A járásszékhely településen működő gyermekjóléti központ ellátási területe a járás lakosságára terjed ki.

(5) A települési önkormányzat által fenntartott intézmények ellátási területe a település lakosságára terjed ki, kivéve a 39/A. § (4) bekezdése szerinti kijelölés esetében, ha az intézményt társulás keretében közösen tartják fenn, vagy ha az ellátást szerződésben vállalta más önkormányzat lakosságára is kiterjedően.

(5a) A települési önkormányzat által fenntartott

*a)*bölcsőde a szolgáltatói nyilvántartásban szereplő férőhelyszáma legfeljebb 25%-áig,

*b)*mini bölcsőde a szolgáltatói nyilvántartásban szereplő férőhelyszáma legfeljebb 50%-áig

az ellátási területén kívül lakóhellyel, ennek hiányában tartózkodási hellyel rendelkező gyermek ellátását is biztosíthatja, feltéve, hogy az ellátási területén lakóhellyel, ennek hiányában tartózkodási hellyel rendelkező valamennyi bölcsődei ellátást igénylő és arra jogosult gyermek ellátását biztosítani tudja.

**Kistérségekből érkező gyermekek a Szombathelyi Egyesített Bölcsődei Intézményben**

A 2024-ben 4 kistérségi településsel volt szerződése az intézménynek, /, Torony, Gencsapáti, Nárai, Vép, / melynek értelmében az adott település önkormányzatának hozzá kell járulnia a

működési költségekhez. A szerződés értelmében az állami normatíván és a szülői befizetéseken felül fennmaradó részt a település önkormányzatának kell kiegyenlítenie.

Ezen településekről abban az esetben tudunk felvenni gyermekeket, ha a szülő rendelkezik egy nyilatkozattal, melyben a Települési Önkormányzat elismeri, hogy tud a bölcsődei ellátás igénybevételéről. Ez a későbbi számlázás miatt lényeges. A szerződésekben létszámkorlátok is meghatározásra kerültek: Gencsapáti 20 fő, Torony 5 fő, Nárai 5 fő gyermek bölcsődei ellátását tudja vállalni, Ják 6 fő ellátását igényelte.

***Összesen 19 fő gyermeket láttunk el 2024. szeptemberig, majd szeptembertől 32 fő vidékről érkezett gyermeket fogadtunk.*** Torony Önkormányzata korlátozott számban és közgyűlési döntést követően jegyezte ellen a bölcsődei igényfelmérő nyilatkozatot az adott településen élő gyermekek számára.

Torony esetében, a helyi települési önkormányzat kérésére többször egyeztetünk telefonon és emailben, havi rendszerességgel összevetjük az adatokat, az, hogy a felmerülő költségekkel tervezni tudjanak. Gencsapátiban a fogadható gyermekek száma magasabb lett, mivel a településen épülő bölcsőde nem nyitott meg. Azok a gyermekek, akik jelezték Gencsapáti településen az igényüket, a szülő kérésére felvételt nyertek a Szombathelyi EBI bölcsődéibe a feladatellátási megállapodás alapján.

**Összesen 35 fő vidékről érkezett gyermeket fogadtunk ebben az évben**.

A következő táblázatban látható a 2024-es évben fogadott gyermekek száma településenként és bölcsődéként.

**Kistérségből érkező gyermekek száma 2024. évi adatok alapján**

**23**. táblázat Kistérségből érkezett gyermekek a 2024-es évben

|  |  |  |
| --- | --- | --- |
| **Település neve** | **Bölcsőde neve** | **Létszám** |
| **Gencsapáti** | Csodaország Bölcsőde | **5 fő** |
| Csicsergő Bölcsőde | **2 fő** |
| Napraforgó Bölcsőde | **2 fő** |
| Százszorszép Bölcsőde | **7 fő** |
| Városligeti Bölcsőde | **1 fő** |
| Meseház Bölcsőde | **1 fő** |
|  | | **18 fő** |
| **Nárai** | Százszorszép Bölcsőde | 1 fő |
| Meseház Bölcsőde | 2 fő |
|  | | **3 fő** |
| **Torony** | Napraforgó Bölcsőde | 1 fő |
| Csodaország Bölcsőde | 1 fő |
| Százszorszép Bölcsőde | 1 fő |
| Városligeti Bölcsőde | 1 fő |
| Csicsergő Bölcsőde | 4 fő |
|  | | **8 fő** |
| J**ák** | Kuckó Bölcsőde | 1 fő |
| Meseház Bölcsőde | 3 fő |
| Csodaország Bölcsőde | 1 fő |
| Napraforgó Bölcsőde | 1 fő |
|  | | **6 fő** |
| **Összesen:** | | **35 fő** |

[Az intézményben működő szolgáltatások](#_Toc63061337)

**A Só-szobák**

A Só szobákat a gyermekek az őszi, téli hónapokban, az időjárás függvényében használhatják, preventív, egészségmegőrző jelleggel biztosítjuk. Csoportbeosztás szerint, saját kisgyermeknevelőjükkel a hidegebb napokon a légúti betegségek megelőzése céljából veszik igénybe. Énekes, mondókás játékokat játszottak, beszélgettek és légzőgyakorlatokat végeztek. A szolgáltatás a január, február, március hónapokban nem működött, október és november hónapban saját kisgyermeknevelővel használták a só-szobákat, abban az esetben, ha a szabad levegőn tartózkodás nem volt lehetséges. Sószoba üzemel a Kuckó, a Csicsergő, Csodaország, Városligeti, Meseház Bölcsődében.

**A Só-szoba szolgáltatás térítésmentesen vehető igénybe.**

**Pöttöm torna (TSMT torna)**

Konduktor vezetésével zajló játékos foglalkozás, melyre rendelkezésre áll tornaszoba is a gyermekek korosztályának megfelelő berendezéssel. A foglalkozásokra a Csodaország Bölcsődében, a Meseház Bölcsődében és a Százszorszép Bölcsődében és a Napraforgó Bölcsődében, Bokréta Bölcsődében, a Városligeti Bölcsődében és Csicsergő Bölcsődében került sor. Nagy érdeklődés volt a családok részéről a mozgásos, preventív jellegű tevékenység iránt.

A konduktor azokban az esetekben, amelyekben eltérést tapasztal célzottan TSMT eljárást alkalmaz az adott gyermeknél.

A Tervezett Szenzomotoros Tréning (TSMT) egy komplex mozgásfejlesztő eljárás, mely strukturálja az idegrendszer hálózati kapcsolatait. 3 hónapos kortól alkalmazható a megkésett mozgás- és/vagy beszédfejlődésű, figyelem, tanulási, viselkedési vagy magatartási problémákkal küzdő gyermekeknek. Célja az idegrendszer érési folyamatainak megfelelő minőségre javítása, az adott életkorban elvárható motoros, pszichés, kognitív és szociális teljesítmények elérése, felzárkóztatás.

A szolgáltatás díja bruttó 500,- Ft/alkalom.

**Pöttöm torna (Bölcsi jóga)**

A bölcsi jóga olyan jóga alapú, mozgásfejlesztő foglalkozás, amely ebben a különösen fontos életkorban komplex módon segíti a picik fejlődését. A foglalkozások középpontjában a mozgás áll, ami jótékonyan hat az egész fizikai testünkre: izmokra, csontokra, a teljes gerinc tartományára, az emésztésre, légzésünkre. A fizikai test mozgatása összekapcsolódik az idegrendszer fejlődésével, ezért stresszoldó hatása is van. A jóga nem vallás és nem sport. Indiából ered, több ezeréves mozgásrendszer, amely az idő múlásával fennmaradt és továbbfejlődött. Mivel a természetben alakult ki, a gyakorlatai is természetesek és egyszerűek. Állatutánzó mozgáselemek képezik az alapját, erre épül ezen elemek sorozata. Ez a szolgáltatás a Városligeti bölcsődében működik.

Időtartama: 25 perc

A szolgáltatás díja: 500 Ft / alkalom

**A játszóházi szolgáltatás leírása**

A Csicsergő Bölcsődében működő Játszóház a családoknak nyújt egy ismerkedési, találkozási lehetőséget, ahol hasonló élethelyzetben lévő szülők kicserélhetik egymással gondolataikat, tapasztalataikat és közben tanácsot kaphatnak a szakembertől. A játszóházban elsősorban családtaggal együtt vehet részt a gyermek és a családok igényeihez igazodó programok kerülnek lebonyolításra. Remek megoldás azoknak a családoknak, amelyek nem szeretnék igénybe venni a bölcsődei ellátást, de tartalmas programokat, szakszerű ellátást keresnek gyermekük számára. 1 fő szakképzett kisgyermeknevelő fogadja a gyermekeket, és valósítja meg az előre tervezett tevékenységeket. A bölcsőde emeleti szintjén található tágas játszóházban labdamedence, fejlesztő játékok, változatos mozgásfejlesztő eszközök várják a gyermekeket és szülőket.

A gyermekek itt töltött idejét tervezett programokkal tesszük színesebbé, érdekesebbé, mozgalmasabbá: Mesevár, Mini Manó torna, Csicsergő Zenebölcsi, Ciróka maróka, Ügyes kezek.

***Nyitvatartás***: játszóház hétköznapokon 8 órától 15 óráig tart nyitva.

*A játszóházi szolgáltatás térítés ellenében vehető igénybe:*

|  |  |
| --- | --- |
| **Díjak** | **2024. évben** |
| ***Óradíj*** | 500Ft/ óra |
| ***Havi bérlet***: | 20 000 Ft/ hónap |
| ***Étkezési díj***: | 582 Ft+ Áfa/nap |

**Nyári testvértábor**

Négy bölcsődében valósult meg a nyári testvértábor, a Csodaország, Csicsergő, Városligeti és a Százszorszép bölcsődékben. A tábort a nyári zárás ideje alatt 1 hét, azaz 5 nap erejéig volt lehetőség igénybe venni. A bölcsődés gyermekek mellett, testvéreik is részt vehettek a táborban 5 éves korig. Sok élménydús programmal vártuk a gyermekeket, amelyben szerepelt sok mozgásos játék, ültetés, „gazdálkodás”, állatokkal való ismerkedés, vizes játékok, arcfestés és csillámtetoválás. A tábor célja a családok segítése, a gyermekek nyári felügyeletének megoldása szakemberek segítségével. Élményteli, tapasztalást és sok vidámsággal töltött napokat, számos játéklehetőséget nyújtottunk a gyermekeknek.

*A tábor díja: 10 000 Ft/ hét a 2024-es évben*

*Étkezés díja: 582+ Áfa / nap a 2024-es évben*

24. táblázat Szolgáltatások igénybevétele bölcsődéként

|  |  |  |  |  |  |
| --- | --- | --- | --- | --- | --- |
| **Bölcsőde** | **Sószoba** | **Pöttöm-**  **torna (TSMT)** | **Játszóház** | **Nyári testvértábor** | **Pöttöm torna (Bölcsi**  **jóga)** |
| **Napraforgó** |  | 78 |  |  |  |
| **Kuckó**  **Babóca** | 45 |  |  |  |  |
| **Csicsergő** | 45 | 24 | 37 | 15 |  |
| **Bokréta** |  | 19 |  |  |  |
| **Százszorszép** |  | 45 |  | 25 |  |
| **Csodaország**  **Babóca** | 88 | 49 |  | 33 |  |
| **Meseház** | 90 | 61 |  |  |  |
| **Városligeti** | 48 | 31 |  | 23 | 12 |
| **Összesen:** | **316** | **307** | **37** | **96** | **12** |

A fenti táblázatban látható, hogy nagy érdeklődéssel viseltetnek a családok a szolgáltatások iránt. Sok esetben a bölcsőde választásánál is szempont, hogy az alapellátáson túl milyen szolgáltatásokat kínál a bölcsőde. Az ingyenes Só-szoba használatához minden család hozzájárul azokban a bölcsődékben, ahol kialakításra került. A Pöttömtorna szolgáltatásunk is nagy népszerűségnek örvend már évek óta, ez köszönhető a konduktor szakmai tevékenységének is. Egyre nagyobb számmal vesznek részt a nyári testvértáborban a családok, akiknek ez valódi segítség a nyári időszakban munkájuk megszervezésében.

# Gyermekvédelmi tevékenység az intézményben

**Gyermekvédelmi tevékenység az Intézményben**

A Szombathelyi Egyesített Bölcsődei Intézmény 8 tagbölcsődéjében és 2 mini bölcsődében a bölcsődében gondozott gyermekek száma: **563+ 14 fő**

A bölcsőde megítélése szerint a 2024-es évben nem volt veszélyeztette gyermek az intézményben.

*Az Intézményben 10 fő hátrányos helyzetű gyermeket és 2 fő halmozottan hátrányos helyzetű gyermeket nevelnek, gondoznak.*

**A Szombathelyi Egyesített Bölcsődei Intézmény eljárásrendet dolgozott ki a veszélyeztetettség megelőzésére és kezelésére**. **A szabályzatot minden bölcsődében dolgozó munkavállaló megismerte, tisztában van jelzési kötelezettségével és a jelzés módjával. Minden bölcsődében kihelyezésre kerültek a jelzőlapok, mellyel munkatársaink jelzési kötelezettségüknek írásban tehetnek eleget.**

A család a gyermek elsődleges szocializációs területe, ahol a kezdeti tapasztalatok szerzése elkezdődik. Ugyanakkor a család biztos és meghatározott alapot nyújt, ami fontos a későbbi fejlődéshez. Amikor a gyermek elhagyja ezt a környezetet, és a bölcsődébe kerül, ez gyakran egy nehezen kezelhető változássá válik számára. Azonban a bölcsődének kiemelt szerepe van abban, hogy biztonságos és szeretetteljes környezetet nyújtson a gyermek számára, segítve ezzel az átmeneti időszakot.

A bölcsődei nevelő munka alapja a családi nevelés, amit kiegészítve támogat a gyermek fejlődésében. Az együttműködés és az összehangolás kiemelten fontos a gyermek harmonikus fejlődése szempontjából. A bölcsőde az első olyan intézmény, amely kapcsolatba lép a családdal.

A napi tevékenységek során a családok segítése kiemelt jelentőségű és fontos, hogy a gyermekek egyedi nevelésben és gondozásban részesüljenek, figyelembe véve a családi értékeket és szokásokat.

Az intézmény hangsúlyt fektet a kisgyermek családjával való kapcsolattartásra és folyamatos tájékoztatásra. Az első szülőértekezleten bemutatják a bölcsődét, a szakembereket és a szakmai programot, és választanak érdekképviseleti fórum képviselőket.

A napi információcserét kiemelten kezelik, ahol a kisgyermeknevelők részletesen beszámolnak a gyermekek napi történéseiről. Az intézmény célja, hogy a családok számára segítő partnerként jelenjen meg, ahol bizalommal fordulhatnak a gyermekneveléssel kapcsolatos kérdéseikkel. A bölcsőde szeretettel fogadja a családokat, és biztosítja, hogy gyermekeik biztonságban legyenek.

Az integrált megközelítés részeként az intézmény aktívan törekszik megismerni a gyermeket és családi környezetét, felismerve az esetleges problémákat, és hatékony prevencióval megelőzve azok súlyosbodását. Szükség esetén más szakemberek bevonásával és irányításával segítik a problémák megoldását.

Nagyon fontosnak tartjuk a naponkénti információcserét. A kisgyermeknevelők részletesen beszámolnak a gyermekek napi történéseiről. Fontos számunkra, hogy a bölcsődei ellátást igénybevevő családok olyan segítő partnernek érezzék a bölcsődét, ahova bizalommal fordulhatnak a 0-3 éves korú gyermekneveléssel, kapcsolatos problémáikkal, ahol szeretettel fogadják őket és biztonságban tudhatják gyermekeiket. Törekszünk arra, hogy minél jobban megismerjük a gyermeket és családi környezetét, felismerjük azokat a jelzéseket, tüneteket, melyek problémák hátterében megjelennek. Célunk, hogy hatékony prevencióval, megfelelő intézkedéssel megelőzzük a kialakult probléma súlyosbodását. Szükség esetén más szakemberhez irányítjuk, akit bevonunk a megoldásba.

Azoknak a gyermekeknek a száma, akikkel kapcsolatban, a tárgyévben problémát tapasztaltak: 25 fő.

**25**. táblázat A 2024-es évben tapasztalt gyermekvédelemmel kapcsolatos problémák

|  |  |
| --- | --- |
| Probléma | gyermekszám |
| Életviteli | 4 |
| Családi-kapcsolati konfliktus | 3 |
| Bántalmazásra utaló jelek | - |
| Elhanyagoló szülői magatartás | - |
| Gyermeknevelési | 1 |
| Beilleszkedési nehézség | 2 |
| Magatartászavar, teljesítményzavar |  |
| Lelki-mentális | - |
| Egészségügyi veszélyeztetettség | - |
| Foglalkoztatással kapcsolatos | - |
| Anyagi (megélhetési, lakhatással összefüggő) | - |
| Fogyatékosság | 17 |

2024-es évben különböző területeket érintve tapasztaltak a bölcsődék problémát 27 fő gyermeknél. Előfordul, hogy egy kisgyermeknél több probléma együttesen jelenik meg.

Nevelésbe vett gyermekek száma az év folyamán 1 fő.

**Esetmegbeszélés és esetkonferencia 1-1 alkalommal volt a 2024-es évben.**

A tárgyévben az éves gyermekvédelmi tanácskozáson Intézményünk képviselte magát.

*A következő témákról hallanának szívesen a bölcsődevezetők:*

Veszélyeztetés, családon belüli erőszak fajtái, felismerése. Sor kerülhetne közös esetelemzésre, jó gyakorlatok ismertetésére. Szociális munka a gyakorlatban, hatósági intézkedésekről hallanának szívesen.

A hatékonyabb együttműködés érdekében a személyes kapcsolattartás igénye továbbra is fennáll a bölcsődei szakemberek részéről. A bölcsődékben dolgozó szakemberek pozitív együttműködő kapcsolatról számoltak be.

A gyermekek „előtörténetének” jobb ismerete (információ átadása a jelzőrendszeri tagok között). Intézménylátogatások, a kölcsönös megismerés, továbbképzések a közvetlen kapcsolattartás érdekében.

A bölcsődébe járó kisgyermekek hátrányos helyzetének, veszélyeztetettségének észlelésében, feltárásában és a segítésnyújtásban a bölcsőde szerepe elsődleges.

A preventív gyermekvédelmi munka fontos része, hogy felismerjék a bölcsődei szakemberek a kisgyermekeket érintő problémákat, keressék az okokat, segítsenek, illetve jelezzen a szakembernek. Továbbra is valljuk, hogy akkor segítjük igazán a gondjainkra bízott kisgyermeket, akkor tehetünk érte legtöbbet, ha segítjük a szülőket szülői szerepükben.

# Egyesített Bölcsődei Intézmény Gyermekeiért Egyesület működése

Az Egyesített Bölcsődei Intézmény Gyermekeiért Egyesület 2006-ban alakult meg 12 fővel, bölcsődei szakemberek civil kezdeményezésére. A bölcsődei pályán töltött éveink tapasztalatai, valamint a gyermekek iránti elkötelezettségünk hívta életre az egyesület létrehozásának gondolatát. **A jelenlegi taglétszám 19 fő.**

**Az Egyesület céljai** között a következők szerepelnek:

* a bölcsődés korú gyerekek sokoldalú harmonikus fejlődésének elősegítése
* a bölcsődék tárgyi feltételek javítása
* a bölcsőde – család kapcsolatának erősítése
* nők munkaerő-piaci helyzetének javítása – mindazon kezdeményezések támogatása, melyek a bölcsőde alapfunkciója mellett új ellátási formák bevezetésével segíti a családokat gyermekeik ellátásában.

Az elérni kívánt célokat azért határoztuk meg, hogy a gyermekek bölcsődei nevelése-gondozása még gazdagabbá váljon az egyesület által nyújtott támogatások révén. Egyrészt szeretnénk pótolni azokat a tárgyi eszközöket, játékokat és felszereléseket, amelyeket az Egyesített Bölcsődei Intézmény rendelkezésére álló költségvetés nem mindig fedezi. Másrészt tervezzük olyan családtámogató szolgáltatások bevezetését, amelyek kiegészítik az alapfeladat ellátását, és rugalmasan alkalmazkodnak a családok egyedi igényeihez és körülményeihez.

Célunk az, hogy felfedezzük azokat a lehetőségeket, amelyek segítik a családok és a bölcsőde együttműködését, valamint bővítik a családtámogató funkciókat. Kiemelten fontosnak tartjuk olyan programok szervezését, amelyekbe a család minden tagja – gyermek és felnőtt egyaránt – aktívan bekapcsolódhat. A város nyolc bölcsődéjében évente közel 600 gyermek és családjuk számára kívánunk segítséget nyújtani.

Ismerve a kisgyermekes családokkal kapcsolatos kihívásokat, szeretnénk támogatást nyújtani abban, hogy a szülők hatékonyan kezeljék a gyermekneveléshez kapcsolódó nehézségeket. Szorgalmazzuk a szülők részvételét különböző képzéseken, amelyek hozzájárulhatnak munkaerőpiaci helyzetük javításához. A célunk továbbá az, hogy azoknak a hátrányos helyzetű gyermekeknek is esélyt adjunk az egészséges fejlődésre és szocializációra, akik nem járnak bölcsődébe, bevonva őket a bölcsődei életbe vagy más szolgáltatások igénybevételébe.

Ezen keresztül kívánjuk csökkenteni a gyermekek közötti különbségeket, mindig szem előtt tartva a gyermekek érdekét.

A célok megvalósítását különféle szolgáltatások bevezetésével tervezzük, például támogatva különböző gyermek- és családprogramokat, rendezvényeket, mint például gyermeknap, babamuzsika, só-szoba kialakítása, bábszínházi előadások stb. Az egyesületünk munkájába szeretnénk bevonni a szülők és a szélesebb támogató közösség segítségét, akik lehetőségeikhez mérten támogatják azokat a programokat és célkitűzéseket, amelyeket a gyermekek részére biztosítunk az alapfeladatok mellett. Keressük azokat a lehetőségeket, amelyekkel a család és bölcsőde együttműködése, és családtámogató funkciója bővülhet.Ezenkívül egyesületünk sikeresen pályázott Madárbarát Munkahely címre, valamint az intézmény állatbarát bölcsődeinek támogatására, Állatkerti Kalandok és Állatvédelmi Témahét címmel.

A 2024-ben második alkalommal megvalósult Bölcsőde Expó megvalósulásához anyagi támogatást nyújtott.

Örömünkre szolgált, hogy ismét jogosultak lettünk az **adó 1%-ára** a támogatásból különböző játékok, babák, puzzlék, kirakók, udvari játékok kerültek beszerzésre.

# Arculatformálás az intézményben

**Tájékoztató anyagaink** részletes információkat nyújtanak intézményeinkről, szolgáltatásainkról és elérhetőségeinkről.

Szombathely MJV Önkormányzata a Szombathelyi Egyesített Bölcsődei Intézmény **saját honlapp**al rendelkezik mely megújult külsővel várja a kedves érdeklődő szülőket

* bolcsodeszombathely.hu – Honlapunkon tájékoztatást találhat mindenkit érdeklő témában, beleértve a bölcsődék személyi és tárgyi feltételeit, a szakmai munkát, programjainkat, valamint a leggyakrabban előforduló nevelési-gondozási kérdéseket.
* A kezdőlapon elérhetők továbbá a szombathelyi bölcsődékre és mini bölcsődékre vonatkozó információk, a szakmai programok, szolgáltatások és elérhetőségek.
* Saját facebook oldal:” Szombathelyi Bölcsődék”
* Instragram oldal: Szombathelyi Bölcsődék

*A letöltés menüpont* alatt található dokumentumok segítik az érdeklődőket a beszoktatás folyamatában, a házirend, napirend, bölcsődei beiratkozások és egyebekkel kapcsolatos tudnivalókban.

*A térítési díj kalkulátor* segítségével könnyedén számolható ki a bölcsődei térítési díj, emellett információk találhatók a pályázatokról is.

*A galéria* lehetőséget nyújt a képek megtekintésére, és a honlapon működő chat szolgáltatás segítségével a szülők közvetlenül kérdezhetnek a bölcsődékkel kapcsolatos kérdéseikről. Továbbá, az év során folyamatosan tájékoztattuk a helyi sajtót és médiát a jelentősebb eseményekről, így mindenki betekintést kaphatott a bölcsődékben zajló szakmai és egyéb tevékenységeinkbe

*Ezenkívül chat szolgáltatás* is működik a honlapon, ahol a szülők kérdezhetnek a bölcsődékkel kapcsolatban.

**Nagy hangsúlyt fektettünk a honlap és a hivatalos facebook oldal bejegyzéseinek frissítésére**. Az aktuális információkat mindkét felületen megosztottuk, hogy minél hatékonyabban tudjuk informálni és segíteni a családokat. A kérdőíves visszajelzések azt mutatták, hogy a szülők igénylik e platformokon a tájékoztatást, szeretnének naprakész információkkal rendelkezni az elérhető szolgáltatásokról, programokról.

Az év során folyamatosan **tájékoztattuk a helyi sajtót, médiát** a Szombathelyi Egyesített Bölcsődei Intézményben történt jelentősebb eseményekről.

# [Családbarát szolgáltatóhely- Családbarát munkahely](#_Toc63061342)

A Családbarát Magyarország Központ a családok megerősítését, a magyar társadalom családbarát szemléletének elmélyítését ösztönző nonprofit közhasznú gazdasági társaság.

A Családbarát Hely tanúsító védjegy által a munkaerőpiaci szereplőkkel szövetségre lépve képviseli a családbarát értékeket.

A programba jelentkező **munkahelyeket** a családbarát szempontok **szervezeten belüli**, míg a **szolgáltató helyeket** a családbarát szempontok **szervezeten kívüli** megvalósulása szerint minősítik. Egy szervezet mindkét kategóriában, munkahelyként és szolgáltató helyként is jelentkezhet.

Intézményünk rendszeresen pályáz a Családbarát védjegy elnyerésére. A védjegyek 2023. december 4-től 2025. december 3-ig érvényesek.

*Családbarát intézkedéseinek körét bővítettük, melyek az Esélyegyenlőségi Tervben rögzítésre kerültek.*

# Kapcsolatok

A Szombathelyi Egyesített Bölcsődei Intézmény folyamatos kapcsolatot tart a város több intézményével is. Ezen kapcsolatok folyamatos fenntartását jogszabályi előírások határozzák meg. Hozzájárulnak az intézmény zökkenőmentes működéshez, valamint a gyermekkel kapcsolatban felmerülő feladatok és problémák szakszerű és jogszerű megoldásához.

A Szombathelyi Egyesített Bölcsődei Intézmény folyamatos kapcsolatot tart a város több intézményével is. Ezen kapcsolatok folyamatos fenntartását jogszabályi előírások határozzák meg. Hozzájárulnak az intézmény zökkenőmentes működéshez, valamint a gyermekkel kapcsolatban felmerülő feladatok és problémák szakszerű és jogszerű megoldásához.

**Együttműködés és kapcsolattartás:**

* Magyar Védőnők Egyesületének Szombathelyi Szervezete
* Családok Átmeneti Otthona
* Szombathelyi Egészségügyi és Kulturális GESZ
* Fogyatékkal Élő és Hajléktalanokat Ellátó Közhasznú Nonprofit Kft.
* Szombathely MJV Önkormányzata
* Szombathelyi GAMESZ
* [Kulturális és Innovációs Minisztérium](https://kormany.hu/csaladokert-felelos-tarca-nelkuli-miniszter/)
* Magyar Bölcsődék Egyesülete Országos módszertani szervezet
* Vas Vármegyei Kormányhivatal
* Vas Vármegyei Kormányhivatal Népegészségügyi Szakigazgatási Szerv
* Nemzeti Élelmiszerlánc-biztonsági Hivatal
* Vas Vármegyei Pedagógiai Szakszolgálat Szombathelyi Tagintézménye
* Boldog Salkaházi Sára Technikum és Kollégium
* Vas Vármegyei Kereskedelmi és Iparkamara
* Vas Vármegyei Civil Közösségi Szolgáltató Központ

**Felelős:** intézményvezető

* Kapcsolattartás, együttműködés a körzeti képviselőkkel

**Felelős:** intézményvezető

bölcsődevezetők

* PTE-ETK Szombathely

**Felelős:** intézményvezető

* Kapcsolattartás az ELTE Savaria Egyetemi Központtal
* **Felelős:** intézményvezető
* PTE-SZESZI, Szombathely

**Felelős:** intézményvezető helyettes

* Pálos Károly Szociális Szolgáltató Központ Gyermekjóléti Szolgálat

**Felelős:** intézményvezető helyettes, gyermekvédelmi referens

* Kapcsolattartás a Családbarát Magyarország Központ munkatársaival

**Felelős:** intézményvezető, intézményvezető helyettes

* Kapcsolattartás Vas Vármegyei Pedagógiai Szakszolgálat Megyei Szakértői Bizottságával a sérült gyermekek napközbeni ellátása, korai fejlesztése kapcsán.

**Felelős:** intézményvezető, gyógypedagógus

* Kapcsolattartás a Pedagógiai Szakszolgálattal az eltérő fejlődésmenetű gyermekek napközbeni ellátása, korai fejlesztése kapcsán.

**Felelős:** intézményvezető, gyógypedagógus

* Kapcsolattartás, együttműködés a körzeti képviselőkkel

**Felelős:** intézményvezető

bölcsődevezetők

* Pálos Károly Szociális Szolgáltató Központ Gyermekjóléti Szolgálattal szakmaközi megbeszélésén való részvétel

**Felelős:** intézményvezető helyettes, gyermekvédelmi referens

* Kapcsolattartás a Hétszínvirág, Kőrösi Óvoda, Barátság Óvoda, Mocorgó Óvoda, Donászy Magda Óvoda, Szűrcsapó Óvoda és Pipitér Óvodával

**Felelős:** bölcsődevezetők

# [Esélyegyenlőségi Beszámoló a 2024. évről](#_Toc63061345)

A 2003. CXXV. törvény az egyenlő bánásmódról és az esélyegyenlőség előmozdításáról rendelkezik az egyenlő bánásmód követelményének biztosításáról, arról, hogy az egyenlő bánásmód követelménye megsértésének következményeit orvosolni kell, valamint arról, hogy a munkáltató eljárásával kapcsolatos vita esetén a munkáltatónak kell bizonyítania, hogy eljárása az egyenlő bánásmód követelményét nem sértette.

Az Egyenlő bánásmódról és az esélyegyenlőség előmozdításáról szóló 2003. évi CXXV. törvény 37.§-a előírja a települési önkormányzatok számára a hátrányos helyzetű csoportok életkörülményeinek javítását szolgáló helyi esélyegyenlőségi program elkészítését.

A Helyi Esélyegyenlőségi Programhoz (HEP) kapcsolódik a Szombathelyi Egyesített Bölcsődei Intézmény Esélyegyenlőségi terve.

Az **Esélyegyenlőségi Terv** – a Szombathelyi Egyesített Bölcsődei Intézmény vezetője, mint munkáltató, másrészről a Közalkalmazotti Tanács választott elnöke, valamint az esélyegyenlőségi referens között létrejött megállapodás alapján készült.

Az Intézményi Esélyegyenlőségi tervnek alapvető célja, hogy biztosítsa az intézményen belül a szegregációmentességet és az egyenlő bánásmód elvének teljes körű érvényesülését. Ezen belül alapvető, hogy az intézmény biztosítsa a szolgáltatásaihoz való egyenlő hozzáférést, de helyezzen hangsúlyt az esélyteremtésre.

A beszámoló a munkáltató valamennyi dolgozójára kiterjed függetlenül az alkalmazás jellegétől és a munkaidőtől. A munkáltató az egyenlő bánásmód elveinek tiszteletben tartása mellett a foglalkoztatás során figyelemmel volt a hátrányos megkülönböztetés elkerülésére.

2023. január 31-tól az intézmény rendelkezik helyi *Nemek szerinti Esélyegyenlőségi Tervet*, amely az 1997. évi XV. törvénnyel kihirdetett Helyi Önkormányzatok Európai Chartája értelmében a Horizont Europe ajánlásai szerint került elkészítésre. Az ehhez szükséges adatok összegyűjtésre és aktualizálásra kerültek. A Nemek Szerinti Esélyegyenlőségi Terv szorosan illeszkedik az Intézményi Esélyegyenlőségi terv célkitűzéseihez, nagy hangsúlyt fektetve a nemek közti egyenlőtlenség kiküszöbölésére a foglalkoztatás, munkavégzés és munkaerőtoborzás szintjén.

**A család és magánélet egyensúlyát 2024-ben a családbarát intézkedésekkel segítettük, és új intézkedések is kerültek bevezetésre, amelyek az alábbiakban olvashatók.**

## Az esélyegyenlőségi célok megvalósítása a munkavállalókra vonatkozóan

1. **A munkáltató** a Munkavédelmi Szabályzatban rögzítettek alapján védő-munkaruhát, védőfelszerelést biztosít munkakörönként. *A munkaruha juttatás összege 40 000 Ft.*

**A juttatás összege 2024-ben 10 000 Ft-tal emelkedett.**

1. Selejtezés előtt, a selejtezendő, de használható eszközök megvásárlásánál a dolgozók elsőbbséget élveznek.
2. A szakdolgozók főiskolai végzettségének megszerzését támogatva, igazolt távollétet, egyesesetekben tandíjat biztosít a tanulmányi szerződésben rögzítettek alapján. A **2024-as évben7 főnek volt tanulmányi szerződése az intézmény munkavállalói közül.**
3. Mentortanárképzésen, felsőfokú csecsemő és kisgyermeknevelő képzésben való részvételt, valamint egyéb magasabb képzettség megszerzését, támogatja.
4. Biztosítja a nyugdíjba vonuló dolgozónak az esedékes jubileumi jutalmat a közalkalmazotti jogviszonyban töltött évek után. **3 fő kapott jubileumi jutalmat 2024-ben.**
5. A dolgozó gyermeke számára ingyenesen biztosítja a bölcsődei szolgáltatások (babamuzsika, pöttömtorna, idegen nyelvi játékok, játszóház, nyári testvértábor) igénybevételét.
6. Munkáltatói kölcsönt, fizetéselőleg felvételének lehetőségét teszi lehetővé.
7. Kedvezményes áron dolgozói étkezést biztosít. **Átlagban 55 fő dolgozó vette igénybe a kedvezményes étkezést a 2024-es év folyamán, ami 11 939 adag alkalmazotti ebéd megfőzését jelentette.**
8. Közeli hozzátartozó halála esetén (férj, élettárs, szülő, gyermek, testvér) az intézmény egyszeri, 50 000 Ft összegű temetési segélyben részesíti a munkavállalót. **Temetési segélyben 16 fő munkavállalónk részesült 2024-ben.**
9. A munkavállalót érintő váratlan negatív esemény, (például tűzkár) esetén, amennyiben a kár összege meghaladja a 100 000 Ft-ot, a határozatlan idejű munkaszerződéssel rendelkező munkavállaló az intézményvezető döntése alapján 20 000-100 000 Ft-ig terjedő egyszeri juttatásban részesül, amelynek összege függ a kár mértékétől.
10. **Bölcsődék Napja alkalmából egyszeri 20 000 Ft-os cafeteria juttatást biztosított minden dolgozónak.**
11. Utazási kedvezmény: A közalkalmazottak, közszolgálatban dolgozók részére az utazási kedvezményt a 85/2007.(IV.25) Kormányrendelet szabályozza. **72 fő munkavállalónk utazik vidékről. 18 fő közösségi közlekedését támogatja az intézmény, 54 fő saját gépkocsival utazik, ők üzemanyag hozzájárulást kapnak.**
12. Pedagógusigazolványra jogosult a pedagógus, a nevelő-oktató munkát közvetlenül segítő munkakörben foglalkoztatott, továbbá az a személy, akinek köznevelési foglalkoztatotti jogviszonya vagy munkaviszonya a nyugdíjjogosultság megszerzésére tekintettel szűnt meg.

(Púétv. int. hatály, 2024.01.01)

1. A pedagógusigazolványhoz kapcsolódó jogokat és kedvezményeket az oktatási igazolványokról szóló 362/2011. (XII. 30.) Korm. rendelet 24. § határozza meg.
2. Évente 3- 6 fő dolgozót kiemelkedő munkájáért elismerésre/ kitüntetésre terjeszt be a munkáltató. (Bölcsődék Napja, Pálos Károly Díj, Miniszteri Dicséret …)

**Intézményünkben 5 fő részesült Bölcsődék Napi kiemelkedő szakmai munkáért kiérdemelt elismerésben, 1 fő pedig a Pálos II díjat nyert el kiemelkedő munkájával**.

1. **Kiemelkedő munkájáért ösztönző jutalomban részesült a 2024-es évben 159 fő az intézményben.**

Munkavállalók munkakörülményeire és egészségük megőrzésére irányuló intézkedések

***Több új intézkedés került bevezetésre a kisgyermekes munkavállalók támogatására.***

**Kisgyermekes családok, valamint családalapítás előtt állók kedvezménye (Kismama program)**

1. *Házasságkötés esetén + 2 nap fizetett szabadságot kap a munkavállaló, melyet utólag a házassági anyakönyvi kivonat bemutatásával igazol.* *(int. 2023. október)*

**Házasságkötés miatt plusz szabadságot vett igénybe 8 fő.**

1. *Nászajándék juttatást kap a munkavállaló 20 ezer Ft értékben utalvány vagy ajándék formájában. (int. 2023. október)*

**Nászajándék juttatást kapott 2024-ben 8 fő.**

1. Gyermekvállalás esetén a munkáltató munkaidőkedvezményt biztosít a munkavállaló várandósságának 18. hetétől. A munkahelyen eltöltendő idő 6 órára csökken, a munkabér a 8 órának megfelelő munkaidő alapján jár.
2. *A munkavállaló gyermeke születése alkalmával 10 ezer Ft értékben babacsomagot kap. (pelenkacsomag, bébijáték) (int. 2023. október)*

**Babacsomagot kapott 2024-ben 11 fő.**

1. *A munkáltató azon a munkavállalók számára, akik lombik/ meddőségi programban vesznek részt, a vizsgálatok vagy kezelések idejére távolléti díjat biztosít. Az orvosi vizsgálatokról a munkavállaló igazolást mutat be. (int. 2023. október)*
2. *A szoptató anya a szoptatás első hat hónapjában naponta kétszer két órára, ikergyermekek esetén szintén kétszer két órára, a tizenkettedik hónap végéig naponta egyszer egy órára, ikergyermekek esetén naponta két órára távozhat a munkahelyéről szoptatás céljából. (int. 2023. október)*
3. A munkáltató a Gyes, GYED-ről visszatérő munkavállalók számára mentort biztosít a visszailleszkedés támogatására, amelynek időszaka 6 hónap.

**Mentori pótlékban 7 fő részesült.**

1. Pályakezdő fiatalok munkába állását támogatja – a gyakornoki idő figyelemmel kísérésével, értékelésével, mentorok kijelölésével.

**Munkakörülmények javítása**

1. Az intézmény továbbra is biztosította a minőségi munkaeszközöket, tiszta – korszerű munkaterületet A pihenőidőre, regenerálódás lehetőségére kiemelt figyelmet fordított.
2. A munkaeszközök beszerzésére kiemelt figyelmet fordított, ilyenek a speciális ollók, szerszámok, LCD monitorok, emellett a gyakorlat teljesítéséhez demonstrációs termek állnak a tanulók rendelkezésére.
3. A bölcsődei dokumentáció vezetéséhez a kisgyermeknevelők számára összesen 43 db, csoportonként egy-egy laptop áll rendelkezésre, a kisgyermeknevelői dokumentáció vezetésének érdekében. A bölcsődevezetők számára is biztosított 7 db laptop az esetleges Home Office munkavégzés elősegítésére, valamint a szükség szerinti online konferenciák lebonyolításának érdekében. 2024-ben minden dolgozó számára biztosított pendrive-t az intézmény.
4. *Home Office munka lehetőségét biztosítja irodai munkakörben dolgozó munkavállalóknak a munkáltató abban az esetben, amennyiben a munkavállaló valamely okból akadályozott a munkahelyen való munkavégzésben, de feladatait Home Officeban el tudja végezni.*

*Ezt engedélyezteti az intézményvezetővel, a feladatok elvégzéséről kimutatást készít, melyet köteles a nap végén a munkáltató részére megküldeni.*

*A Home Office időtartama a helyzet és a munkáltatóval való megegyezés függvénye. (int. 2023. október)*

1. A konyhai dolgozóknak és a szakmunkásoknak ásványvíz (szénsavas/ mentes) naponta, más munkakörben dolgozónak az időjárástól függően (nyári melegben) biztosított. A munkavédelmi-tűzvédelmi oktatást szerződés alapján, szakképzett oktató végzi évente. A foglalkoztatás egészségügyi orvos évente egy alkalommal, illetve szükség szerint vizsgálja felül a dolgozók egészségi állapotát ingyenesen.
2. A munkáltató szűrővizsgálatokat szervez a dolgozók körében, a prevencióra helyezve a hangsúlyt: szemészet, munkaalkalmassági vizsgálat, állapotfelmérés.
3. A dolgozók egészségének megőrzésének érdekében az őszi időszakban influenza elleni védőoltás lehetőségét biztosítja, a fokozott fertőzésveszély miatt prevenciós jelleggel. **5 fő igényelt influenza elleni védőoltást a 2024-as évben.**
4. Valamennyi dolgozó igénybe veheti a bölcsődében rendelkezésre álló egészségügyi felszereléseket: vérnyomásmérő, véroxigénszint mérő, 5 bölcsődében sószobát, 8 bölcsődében tornaszobát.
5. Eldobható vagy textil maszkokat, kézfertőtlenítőket a fertőzés megelőzése érdekében az intézmény biztosítja.
6. Minden bölcsődében közösségi terek kerültek kialakításra a munkavállalók részére, kávézás, étkezés, regenerálódás céljából.
7. Jogi tanácsadás –ingyenesen igény bevehető.
8. Az intézmény tulajdonában lévő gépkocsikat a jogszabályban foglaltak szerint térítés ellenében az intézmény dolgozói igénybe vehetik, amennyiben az intézmény működését nem akadályozza.
9. Az Élelmezési csoport korszerű informatikai programmal dolgozik, amely segíti az élelmezésvezetők pontos és szakszerű munkáját.
10. Az étkezések és a gyermekek jelenléti napjai egy mindenki által átlátható számlázási programmal kerülnek rögzítésre, ezzel történik a számlázás is. Ennek segítségével megoldott a tagbölcsődék, az élelmezéscsoport és a gazdasági hivatal közti kapcsolattartás, így a gyermekek étkezésével és kapcsolatos nyersanyag megrendelés, valamint a számlázás is gördülékenyebben működik.
11. A Bölcsődék Napja megünnepléséről a 7/2010.(II.19.) SZMM utasítás rendelkezik, A Szombathelyi Egyesített Bölcsődei Intézmény a naphoz kapcsolódó akkreditált magas szintű szakmai tanácskozást vagy csapatépítő programokat szervez**.**

**Ebben az évben minden dolgozó részt vett a Csepregi Csapatépítő napunkon.**

1. A nyugdíjas korba való átmenet megkönnyítése. Kiemelt szerepet kap az időben való tájékoztatás, felkészítése a munkából távozónak.

Az új munkatársak betanításában, az utánpótlás segítésében fontos szerepet kapnak a munka és szakmai tapasztalatuk átadásával.

1. Negyven évnyi szolgálati idő után életkortól függetlenül minden nő nyugdíjba mehet.
2. Felmentés: A közalkalmazotti jogviszony felmentéssel történő megszüntetése a Munkaügyi Szabályzatban foglaltak alapján történik. (Kjt.33.§).

Időtartalma: a közalkalmazotti jogviszonyban eltöltött évektől függ. Legalább hatvan

nap, de a nyolc hónapot nem haladhatja meg.

1. Az intézmény kiterjesztette a családos munkavállalók számára biztosított kedvezményeket, mint a munkarend változtatása, figyelembevétele, gyermekápolási táppénz igényelhetősége, gyermeke ellátását biztosító bölcsőde megválasztása.
2. A munkáltató figyelembe veszi a dolgozó kérését a munkarendjének változtatásánál.

(például műszakcsere esetén) a többi dolgozóval egyenlő arányban, úgy, hogy közvetlen

munkatársai érdekei se sérüljenek!

1. *A már állományban lévő munkavállaló kérelmére-az élethelyzetből adódó feladatok*

*megoldásáig- részmunkaidős foglalkoztatás lehetőségét biztosítja határozott időre*

*(maximum 1 évre), abban az esetben, amennyiben a munkavállaló nem vezetői munkakörben dolgozik, valamint a részmunka idős foglalkoztatás iránti igényét 6 hónappal előbb jelzi. (int. 2023. október)*

1. Hozzátartozó halála esetén szabadságot ad a munkáltató.
2. Alkalmanként + 1 nap szabadságra jogosult véradásért a munkavállaló a véradás napján.
3. *Az intézmény partneri kapcsolatban áll a szombathelyi Plazma Ponttal, amely kiemelt juttatást biztosít a Szombathelyi EBI dolgozóinak, akár 78 000 Ft támogatást is kaphat intézményünk azon dolgozója, aki 5 plazmaadásban részt vesz. (int. 2023. október)*
4. A kisgyermekét egyedül nevelő szülő támogatása érdekében a lehetőségek figyelembevételével biztosítja a gyermek nevelésének, gondozásának megfelelő munkaidő beosztást.
5. Az intézményben dolgozó pedagógus, gyógypedagógus, konduktor, egészségfejlesztési mentálhigiénikus, szociális munkás szakképesítéssel rendelkező kollégák tanácsadás keretében segítik a családokat, a család rendszerszemléletű megközelítését előtérbe helyezve.
6. **A 2024-es évben 6 fő munkavállaló fordult hozzájuk, akiknek tanácsadás keretében segítséget nyújtottak a munkatársaknak.**
7. **A Csiribiri Kórus működését biztosította, a kórus minősítési eljárásának költségét átvállalta. Kóruslétszám 2024-ben 15 fő.**
8. Valamennyi bölcsőde rendelkezik internet kapcsolattal - a hozzáférés szükség esetén.
9. Internethálózat kiépítésre került minden bölcsődében, a számítógéphálózat korszerűsítése folyamatos.
10. A Napraforgó Bölcsődében kialakított szakmai könyvtár igénybevétele ingyenesen rendelkezésre áll a továbbtanulók, képzésben résztvevők, valamint az érdeklődők - egyéni önképzés céljából- számára. Könyvtárunkban a saját szakmai folyóiratainkon kívül a társszakmák folyóiratai, időszakos kiadványai is megtalálhatók ezzel is segítve mások munkájának megismerését, saját munkánk minőségi fejlesztésének ösztönzése céljából. Ebben az évben bővült a könyvtár könyvállománya, a megszűnt Szentkirályi kiskönyvtárból kaptunk jelentős könyv felajánlást.

### **A képzési programokhoz való egyenlő hozzáférést ebben az évben is biztosítottuk.**

1. Az intézmény akkreditált továbbképzéseken való részvételt biztosított, a pontszerző tanfolyamokat feltérképezte és ajánlotta a munkavállalók részére. A gyermekellátás zavartalan biztosítása mellett ezeken a napokon a dolgozók igazolt távolléttel vesznek részt.
2. Gyakornokok mellé mentort jelölt ki, aki gyakornoki ideje alatt támogatást, segítséget nyújtott. Az intézmény fontos feladatának tartja a gyakornokok patronálását a minősítési eljárásban, és a minősítő vizsgára való felkészülésben.
3. **Bölcsődei dajka** képesítési előírásait meghatározó miniszteri rendeletben előírt tanfolyamot indított.
4. Együttműködött a Pécsi Tudományegyetem Szent-Györgyi Albert Egészségügyi Technikum és Szakképző Iskolával, a kisgyermeknevelő tanulóknak a Napraforgó, Csodaország, Százszorszép és Bokréta Bölcsődében terephelyszínt biztosított, emellett óraadóként az intézmény munkatársai részt vettek a kisgyermeknevelő-gondozó képzésben.

## Az esélyegyenlőségi célok megvalósulása az ellátottakra vonatkozóan

* A bölcsőde és mini bölcsőde a családban nevelkedő 3 éven aluli gyermekek napközbeni ellátását, szakszerű nevelését/gondozását biztosítja. Ha a gyermek a 3. életévét betöltötte, de testi vagy szellemi fejlettsége szintje alapján még nem érett az óvodai nevelésre, a 4. évének betöltését követő augusztus 31-ig nevelhető és gondozható bölcsődében.
* **Az intézmény 8 fő hátrányos helyzetű és 2 fő halmozottan hátrányos helyzetű** gyermeket, valamint 29 fő sajátos nevelési igényű gyermek ellátását biztosította a 2024-es év folyamán, ebből 17 fő vett részt az ellátásban az előző nevelési év második felében, és az óvodába távozó, valamint az érkező gyermekekkel **2024. szeptember és december között 17 fő SNI-s gyermeket látott el intézményünk.**
* Gyermekvédelmi referens megbízásával, a külső és belső jelzőrendszer, a szakmaközi kapcsolatok működtetésével a hátrányban lévő gyermekek kiemelt figyelmet kaptak.
* A bölcsőde különböző szolgáltatások bevezetésével is segíti a családokat. Ingyenesen igénybe vehető szolgáltatás a só – szoba használat 5 bölcsődében, tornaszoba használat és konduktor által vezetett Pöttöm torna szolgáltatás 6 bölcsődében. *Díjfizetés ellenében igénybe vehető 1 bölcsődében játszóház, 4 bölcsődében nyári tábor – bölcsődébe járó gyermekeknek és testvéreiknek 5 éves korig.*

# [A Szombathelyi EBI Központi Élelmezése](#_Toc63061347) 2024-ben

Az Élelmezési Csoport a munkáját az éves munkaterv alapján végezte.

**A fő feladatunk** a bölcsődei gondozottak részére négyszeri étkezés - reggeli, tízórai, ebéd, uzsonna - illetve az alkalmazottak számára egyszeri étkezés - ebéd - biztosítása, a Mini Bölcsődéket igénybe vevők élelmezése. Benyújtott kérelem alapján a szünidőben, a rászoruló kisgyermekek részére egyszeri meleg ebéd adása, melyet átadás-átvételi papírral igazolva nyújtunk át. 2020.09.01-től biztosítjuk lebetegedés esetén az aznapi gondozotti ebéd elvitelét, mivel elvitel esetén is megvalósul a szolgáltatásnyújtás, ezért azt figyelembe lehet venni az étkeztetési napoknál.

Az élelmezési csoport feladatait **2 fő látja el, 1 fő dietetikus, 1 fő élelmezésvezető**

Ellátási rendszerünk:

- Beszerzés

- Tárolás

- Ételkészítés

- Étkeztetés

**A Központi élelmezés az alábbiak szerint épül fel:**

* Élelmezési Csoport a számviteli,
* A főzőkonyhák felelős szakácsnői látják el a raktárkezelési teendőket.
* Konyhák a nyersanyag - kiszabati ív kiírásai alapján főznek és adagolnak az étkezésben résztvevőknek.
* 100 adagos receptúra az élelmezésvezetők gépén található a fő étkezésekről, a gyermekek kisétkezéseihez a főző- és tálalókonyhákon.

2024. 01.01- 12.16-ig három főzőkonyha és öt tálalókonyha üzemelt, majd 2024.12.16-ával megnyitottuk Szedreskert Bölcsődénket, így tálalókonyháink száma hatra nőtt.

**Főzőkonyhák:**  Napraforgó Bölcsőde

Csodaország Bölcsőde

Bokréta Bölcsőde

**Tálalókonyhák:** Kuckó Bölcsőde

Csicsergő Bölcsőde

Százszorszép Bölcsőde

Meseház Bölcsőde

Városligeti Bölcsőde

Szedreskert Bölcsőde

**A bölcsődei főzőkonyhák feladatköre:**

* az egyes szállítóktól a megrendelt élelmi anyagok, élelmiszerek /tejipari, sütőipari, húsipari termékek/ átvétele
* az áruk eredetének, szavatossági idejének, szállítás idejének ellenőrzése
* az alapanyagok mennyiségi és minőségi kontrolljának elvégzése
* a nyersanyag - kiszabati ívek alapján az ételek elkészítése
* előírásnak megfelelően az elkészített ételek készentartása, elosztása, kiadagolása
* a HACCP rendszerben megkövetelt nyomtatványok vezetése, higiéniai előírások betartása
* az ételmintára vonatkozó szabályok betartása
* az élelmezési csoport által megrendelt áruk átvétele minőségi és mennyiségi szempontoknak megfelelően.
* a minőség megőrzési idő ellenőrzése, a szállítmányok sértetlenségének, eredetének figyelése
* az áruk nyomon követhetőségének biztosítása
* a bölcsődei konyhákra kiadagolt élelmi anyagok szabályoknak megfelelő tárolása, elszállíttatása az ételszállító gépjárművel a megfelelő helyre
* az élelmiszerek szabályos HACCP előírásnak megfelelő tárolása
* adagoláskor, tálaláskor a higiéniai szabályok betartása, ételminta kezelése
* kapcsolattartás a beszállítókkal
* Élelmiszer beszerzési szerződés alapján, a megrendelt áruk átvétele /töltősúly, minőség, mennyiség/
* a leltározás feltételeinek biztosítása
* a keletkezett ételhulladék előírásoknak megfelelő tárolása, kezelése, nyomon követése

**A főzőkonyhák, tálalókonyhák ellenőrzése a munkaterv alapján:**

1. **félév**

**26**. táblázat Ellenőrzések a főző és tálalókonyhák működését illetően I. félév

|  |  |  |
| --- | --- | --- |
| **Hónap** | **Bölcsődék** | **Tevékenység** |
| **Január** | Csodaország | Nyomon követés |
| Bokréta  Napraforgó  Kuckó | Ételkészítés, készétel minősége CCP hőmérők kalibrálása, élelmiszer biztonsági előírások betartása |
| Csicsergő | Készétel minősége CCP hőmérők kalibrálása, élelmiszer biztonsági előírások betartása |
| **Február** | Csodaország  Bokréta  Napraforgó  Kuckó | Éves HACCP oktatás- visszakérdezéssel |
| **Március** | Bokréta  Napraforgó | Nyomon követés |
| Csodaország | Ételkészítés, készétel minősége CCP hőmérők kalibrálása, élelmiszer biztonsági előírások betartása |
| **Április** | Kuckó | Nyomon követés |
| Városligeti | Ételkészítés, készétel minősége CCP hőmérők kalibrálása, élelmiszer biztonsági előírások betartása |
| **Május** | Csodaország  Napraforgó  Bokréta | Ételkészítés, készétel minősége CCP hőmérők kalibrálása, élelmiszer biztonsági előírások betartása |
| Kuckó  Csicsergő | Készétel minősége CCP hőmérők kalibrálása, élelmiszer biztonsági előírások betartása |
| **Június** | Napraforgó Bölcsőde | Nyomon követés |

**Az ételszállító gépjármű higiéniai ellenőrzése minden hónapban megtörtént.**

1. **félév**

**27**. táblázat Ellenőrzések a főző és tálalókonyhák működését illetően II. félév

|  |  |  |
| --- | --- | --- |
| **Hónap** | **Bölcsődék** | **Tevékenység** |
| **Július** | Kuckó | Készétel minősége CCP hőmérők kalibrálása, élelmiszer biztonsági előírások betartása |
| **Augusztus** | Százszorszép  Meseház | Éves HACCP oktatás- visszakérdezéssel |
| Százszorszép  Meseház | Nyomon követés |
| Csodaország  Bokréta  Városligeti | Ételkészítés, készétel minősége CCP hőmérők kalibrálása, élelmiszer biztonsági előírások betartása |
| **Szeptember** | Csodaország  Bokréta  Százszorszép  Csicsergő  Meseház | Nyomon követés |
| Csodaország  Napraforgó | Ételkészítés, készétel minősége CCP hőmérők kalibrálása, élelmiszer biztonsági előírások betartása |
| **Október** | Kuckó | Nyomon követés |
| Százszorszép  Csodaország | Ételkészítés, készétel minősége CCP hőmérők kalibrálása, élelmiszer biztonsági előírások betartása |
| Meseház  Csicsergő  Százszorszép | Készétel minősége CCP hőmérők kalibrálása, élelmiszer biztonsági előírások betartása |
| **November** | Napraforgó | Konyhai folyamatok, főzés, tálalás felügyelete |
| **December** | Városligeti  Százszorszép  Csicsergő | Nyomon követés |
| Meseház | Készétel minősége CCP hőmérők kalibrálása, élelmiszer biztonsági előírások betartása |

**Az ételszállító gépjármű higiéniai ellenőrzése minden hónapban megtörtént.**

**Az élelmezési csoport további munkája:**

Az élelmezés a komplex EcoStat élelmezési programot használja, Raktárkezelés, Élelmezési kiszabások, adagszámok nyomon követése, élelmezési nyersanyag leltárok elkészítéséhez is.

2022. 07.01-től a létszám jelentés az EcoStat Ebédjegy moduljában történik, valamint a

Gondozást is ott vezetik a bölcsődék. 2024. január 08-tól a szülők, törvényes hozzátartozók által történik a bölcsődei étkezés lemondása a CT - EcoSTAT programon keresztül webes felületen.

* tételes anyagnyilvántartás, értékkönyvelés, elszámolás
* az Élelmiszer beszerzési pályázaton nyert beszállítók szerződéses árainak figyelése, ellenőrzése
* energia- és tápanyagszámítás elvégzése az EcoStat Élelmezési program segítségével, ezek feltüntetése az étlapon
* élelmiszerekben, ételekben előforduló allergének étlapon való megjelenítése
* a Gazdasági Hivatal felé havonta a nyersanyag normák szerinti felhasználás jelentése
* szükség szerint hónapon belül felhasználás számolása
* a konyhák által főzött adagszámokról, negyedévente jelentés készítése a Gazdasági Hivatal felé
* havonta létszámjelentés végzése a Szombathelyi EBI vezetője részére
* Gazdasági vezető kérésére kalkulációk készítése a költségvetéshez
* évvégi teljes körű leltár készítése, kiértékelése
* receptúrák kidolgozása, étlaptervezés, árurendelés, étrendek összesítése, összehangolása, változatossági mutató számolása
* fokozott figyelem fordítása a bölcsődei gyermekeknél a fejlődő szervezet energia,- és tápanyag igényére
* 2015. január 1-től hatályba lépő *37/2014. (IV. 30.) EMMI rendelet* betartása, betartatása
* az Élelmiszer beszerzés kiírásához szükséges anyagok elkészítése

A Csodaország Bölcsődéből 1 fő, a Bokréta Bölcsődéből 2 fő konyhai kisegítő beiskolázásra került szakácsnői képzésre. A képzést 2024.09.16 - 2026. 02.27 közötti időszakban, munkaidőn kívül végzik el a dolgozóink.

**Élelmiszer beszerzési eljárás:**

*2024. évben meghirdetésre kerültek a 2025. évre szóló Élelmiszer beszerzési kiírások az alábbi termékcsoportokra:*

* Konzerv és fűszertermékek
* Szárazáru termékek
* Zöldség és gyümölcs termékek
* Mirelit termékek
* Baromfihús
* Tőkehús
* Hentesáruk, felvágottak
* Tojás
* Sütőipari termékek
* Tej és tejtermékek

Intézményünk Élelmiszer beszerzési eljárást indított. Előkészítési munkáiban részt vettünk, elkészítettük az élelmiszer mennyiségi, minőségi jellemzőkről a kimutatást és számítást készítettünk a várható költségek alakulásáról.

*A pályázatot elnyerő beszállítók:*

- Konzerv és fűszertermékek: EC Kereskedelmi és Vállalkozási Kft.

- Szárazáru termékek: EC Kereskedelmi és Vállalkozási Kft.

- Zöldség és gyümölcstermékek: FODOR és Társa Bt.

- Mirelit termékek: Jégtrade Kft.

- Tej és tejtermékek: Food-Contact Kft.

- Tőkehús: METRO Kereskedelmi Kft.

- Hentesáruk, felvágottak: Jégtrade Kft.

- Tojás: Godó Dániel őstermelő

- Baromfihús: Jégtrade Kft.

- Sütőipari termékek: FERROSÜT Sütő- és Édesipari Kft.

**Élelmezési norma alakulása:**

2024 január 01-december 31 között az alábbiak szerint alakult a norma:

* Gondozott gyermek esetén (négyszeri étkezés) 582,- Ft
* Mini bölcsődében (gyermek, négyszeri étkezés) 582,- Ft
* Szünidei, rászoruló, vendéggyermek ebéd 310,- Ft
* Alkalmazotti ebéd 462,- Ft

2024-ben minden hónapban részt vettünk egy, az OGYÉI és KÖZSZÖV által online szervezett előadássorozaton.

A közétkeztetésre vonatkozó táplálkozás-egészségügyi előírásokról szóló *37/2014. (IV. 30.) EMMI rendelet* 2025.02.09-étől hatályos módosításaira megkezdtük a felkészülést.

A **28-as táblázat a** 2024. év főzési adagszám bölcsődénkénti megbontását tartalmazza.

28. táblázat 2024-es év gondozotti és alkalmazotti étkezés adagszámai

|  |  |  |  |  |  |  |  |
| --- | --- | --- | --- | --- | --- | --- | --- |
| **2024. év adagszámai** | | | | | | | |
|  |
| **Főző- és tálalókonyha** | **Gondozott** | **Mini bölcsődék** | **Játszóház** | **Tábor** | **Alkalmazott** | **Szünidei rászoruló, vendéggyermek** | **Összesen** |  |
|  |
| **Csodaország** | **13 608** | **1 061** |  | **149** | **1 390** |  | **16 208** |  |
| **Bokréta** | **11 991** |  |  |  | **65** | **116** | **12 172** |  |
| **Csicsergő** | **7 299** |  | **18** | **67** | **269** |  | **7 653** |  |
| **Kuckó** | **6 162** | **1 200** |  |  | **0** |  | **7 362** |  |
| **Napraforgó** | **12 307** |  |  |  | **3 736** | **56** | **16 099** |  |
| **Százszorszép** | **13 653** |  |  | **107** | **4 610** |  | **18 370** |  |
| **Meseház** | **15 088** |  |  |  | **1 163** |  | **16 251** |  |
| **Városligeti** | **8 291** |  |  | **74** | **706** |  | **9 071** |  |
| **Szedreskert** | **35** |  |  |  |  |  | **35** |  |
| **Összesen:** | **88 434** | **2 261** | **18** | **397** | **11 939** | **172** | **103 221** |  |

# Központi Mosoda és Varroda működése

A Barátság úti Bokréta Bölcsődében működik az Intézmény Központi Mosodája és varrodája, amely az összes bölcsőde számára végzi a szennyes ruha mosását és ezen kívül még bérmosást is végez a Szombathelyi Egészségügyi- és Kulturális GESZ számára.

**2024-ben a tagbölcsődék részére 9920 kg-ot, bérben pedig 166,4 kg ruhát mostak. Ez összesen 10086,4 kg textília volt.**

A bölcsődékből egy héten kétszer, hétfőn és csütörtökön érkezik a szennyes ruha, ekkor

szállítják a tisztát is vissza.

Kettő dolgozója van a mosodának, napi 8 órában dolgoznak.

Varrodánkban 1 fő varrónő dolgozik, aki a javítások mellett a bölcsődékben használatos

textíliák pelenka, előke, asztalterítő, függöny, ágynemű, kötény varrását végzi. Kreativitásával aktívan bekapcsolódik a bölcsődei csoportszobák és kiszolgálóhelyiségek díszítésébe. A tagbölcsődék számára puhasarkokba szivacsokat és hozzá párnákat, játék babaruhákat, zsebestárolókat stb. varrt.

2024-ben feldolgozott méteráruk:

* 64 fm frottír textilanyagból készül 930 db előke
* 7,80 fm frottír textilanyagból készül 109 db fürdőkesztyű
* 6 fm anyagból 6 db kötény készült a konyhákra.
* 2 fm anyagból 2 db kötény
* 4,10 fm vászon anyagból 46 db tarisznya készült.
* 15 fm sötétítő anyagból 8 db függöny
* 4 fm sötétítő anyagból 3 db függöny
* 20 fm anyagból 4 db függöny
* 22 fm anyagból 11 db függöny
* 9,23 fm vászon anyagból 3 db szivacshuzat, 8 db párnahuzat és 2 db függöny
* 1,20 fm vászon anyagból 7 db asztalterítő
* 1,20 fm vászon anyagból 6 db asztalterítő
* 1,0 fm vászon anyagból 7 db asztalterítő
* 84 fm vászon anyagból 31 pár ágyruha
* 76 m krepp anyagból 30 pár ágyruha
* 75 m krepp anyagból 23 pár ágyruha
* 200 fm pelenka anyagból 437 db pelenka készült a bölcsődékbe
* 2 fm vászon anyagból 104 db kiszsák
* 2,5 fm vászon anyagból 37 db babaruha
* 2,3 fm vászon anyagból 32 db babaruha
* 5 m műbőr anyagból 5db pelenkázószivacshuzat készült

# Gazdasági Hivatal feladatai a 2024. évben

**I.** A Gazdasági Hivatal feladata az intézmény működéséhez szükséges szolgáltatások és tárgyi feltételek biztosítása a pénzügyi források leghatékonyabb felhasználásának figyelembevételével. További feladatai közé tartozik:

* a mindenkori szakmai és számviteli előírások betartása mellett a szükséges elszámolások, beszámolók, jelentések elkészítése;
* a gazdálkodással kapcsolatos tevékenység összehangolása a szabályszerűség, szabályozottság és a megbízható gazdálkodás elveivel;
* költségvetés elkészítése, majd az elfogadott költségvetés és az évközi módosítások figyelembevételével a pénzügyi és gazdasági feladatok ellátása;
* részvétel a pályázati kiírásokban és a közbeszerzési eljárások pénzügyi előkészítési és elszámolási munkáiban;
* az Intézményben foglalkoztatott tanulók felvétele, a kapcsolódó elszámolások és adatszolgáltatások készítése

**Személyi feltételek**

**A Gazdasági Hivatal állományába jelenleg 14 fő tartozik, részletesen:**

* 7 fő gazdasági dolgozó
* 2 fő élelmezésvezető
* 3 fő szakmunkás: 1 fő festő, 1 fő kőműves, 1 fő asztalos
* 2 fő gépkocsivezető (2024. dec. 1-től 3 fő gépkocsivezető)

Személyi változások 2024. szeptemberében a Gazdasági Hivatalban: 1 fő pénztáros, pénzügyi ügyintéző személye cserélődött.

**A Gazdasági Hivatal dolgozóinak bérkategóriánkénti megoszlása (14 fő, 2024. december 31.)**

|  |  |  |  |  |  |  |  |
| --- | --- | --- | --- | --- | --- | --- | --- |
|  | „A” fizetési osztály | „B” fizetési osztály | „C” fizetési osztály | „D” fizetési osztály | „E” fizetési osztály | „F” fizetési osztály | „H” fizetési osztály |
| **Gazdasági dolgozó** | **0** | **0** | **0** | **0** | **2** | **5** | **0** |
| **Élelmezési Csoport** | **0** | **0** | **0** | **1** | **0** | **1** | **0** |
| **Szakmunkás** | **0** | **1** | **1** | **1** | **0** | **0** | **0** |
| **Gépkocsivezető** | **0** | **0** | **1** | **1** | **0** | **0** | **0** |
| **Összesen:** | **0** | **1** | **2** | **3** | **2** | **6** | **0** |

**Tárgyi, szakmai környezet**

Új könyvelési program került bevezetésre, az E-KATA rendszer, amely az ingatlanok, tárgyi eszközök nyilvántartására szolgál. Jelenleg még párhuzamosan működik az ANDIT nevű programmal, ami fokozatosan kivezetésre kerül. A többi használt programban (GORDIUS, KIRA, CT-ECOSTAT). nem volt változás.

**2024. január 01-től a bankszámlá(i)nkat az OTP Nyrt-nél vezeti az intézmény.**

2024. évben is részt vettek a gazdasági hivatal munkatársai a kötelező és egyéb továbbképzéseken: mérlegképes továbbképzésen, valamint az aktuális változásokkal kapcsolatos munkaügyi és élelmezéssel kapcsolatos rendezvényeken. Például a Vas Vármegyei Kereskedelmi és Iparkamara által szervezett továbbképzéseken.

1 fő gazdasági hivatali dolgozó számvitel mesterképzését 2025. év júniusában fejezi be.

**Kapcsolattartás más intézményekkel**

Az alábbi intézményekkel tartottunk kapcsolatot, akikkel a felmerülő problémákat, tapasztalatokat megbeszéltük, információkat cseréltünk:

* SZMJ Város Polgármesteri Hivatal Közgazdasági és Adó Osztálya, Egészségügyi és Közszolgálati Osztály, Városüzemeltetési Osztály
* Magyar Államkincstár Vas Vármegyei és Somogy Vármegyei Igazgatósága
* Vas Megyei Kormányhivatal Szombathelyi Járási Hivatal Foglalkoztatási Osztály
* OTP Bank Nyrt.
* Vas Vármegyei Kereskedelmi és Iparkamara
* Pálos Károly Szociális Szolgáltató Központ és Gyermekjóléti Szolgálat
* Szombathelyi Egészségügyi és Kulturális GESZ
* Szombathelyi Köznevelési GAMESZ

1. **A Szombathelyi Egyesített Bölcsődei Intézmény foglalkoztatási létszámában 2024. november hónaptól történt változás, amikor megnyitott az új Szedreskert tagbölcsődénk.**

* 2024. december 31-én az engedélyezett létszám **202 fő volt.**
* Összetétel: **155 fő** **szakmai dolgozó**, **47 fő intézményi üzemeltetési területen** dolgozó

1. **2024. évben szakmunkások által elvégzett munkálatok (karbantartás, felújítás)**

**29**. táblázat Felújítások, karbantartások a Szombathelyi EBI tagbölcsődéiben

|  |  |
| --- | --- |
| **Bölcsődék megnevezése** | **Munkálatok megnevezése** |
| **Bokréta** | Vasaló és mosoda helyiség felmérése, munka megbeszélése |
| Függönykarnis felszerelése |
| Vasaló helyiség: kipakolás, gipszkarton profilozás, szerelés |
| Vasaló helyiség: fal csiszolás, glettelés, festés, linóleum eltávolítása |
| Szennyesruha és tisztaruha szállítás |
| Tornaszoba válaszfal bontás, törmelék rakodás, elszállíttatás |
| Polcok felfúrása, szekrény átalakítás, szerelés |
| Szék, asztal javítás |
| Újonnan kialakítandó helyiségekben bútorok felmérése, anyag kiírása |
| Tornaszoba kialakítás: gipszkarton profilozás, gipszkartonozás, gyapotozás, festés előkészítés, glettelés, csiszolás, festés |
| Tornaszoba linóleum, lambéria lerakása, karnis szerelés |
| Mosoda csempeburkolás, fugázás |
| Mosoda függöny karnis szerelés, szárítógép |
| Mosodába bútor anyag szétválogatás, szerelvényezés, összeállítása és beszerelése |
| Tolóajtó, vasalóasztalok szerelvényezése, beszerelése |
| Tornaszoba aljzat betonozás, vakolat javítás, bontás, gipszkarton ragasztás, gipszkarton fal hálózás, glettelés, festés |
| Vezetői iroda csempe bontás, vízcső eltávolítása |
| Szertár+raktár+iroda vakolat javítás, glettelés, festés |
| Beltéri ajtó beépítése |
| Szertár+raktár aljzat előkészítés, járólapozás, fugázás |
| Szertár aknafedél csiszolás, festés |
| Tornaszoba ablak külső hőszigetelő rendszer javítás |
| Tornaszoba parkettázás, szegélyezés, Polifoam ragasztás |
| Ablak szigetelés javítás |
| Konyha meszelés |
| Tornaszoba bordásfalak rögzítése falra |
| Folyosó festés előkészítés, vakolat javítás, festés |
| Mosdó, csaptelep szerelés |
| Ajtók szegélyezése, mázolása |
| Tükör, lambéria szerelés |
| Védőrács lakkozás |
| **Csicsergő** | Ereszcsatorna tisztítása |
| Szekrények javítása, pántok olajozása |
| Polc javítása, felfúrás |
| Küszöb javítás, kosárlabda palánk felszerelés |
| Udvari játék összeszerelés |
| Csoportszoba ajtók javítása |
| **Csodaország** | Kapu zárcsere |
| Gazdasági bejárat lépcső zsaluzás, betonozás |
| Szállítási feladatok |
| Konyha festés |
| Étkező felmérés |
| Anyatejgyűjtő bontási munkálatok, törmelék rakodás, elszállítás |
| Ablak spaletta javítás |
| Bontás utáni vakolat javítás |
| Gipszkarton profil szerelés, gipszkarton profilozás mennyezeti |
| Betonozás |
| **Kuckó** | Függönykarnis felszerelése |
| Szekrények, fiókok javítása, zárcserék |
| Kapu, bejárati ajtó zárcsere |
| Felmérés csúszdák, vonat |
| Csúszda anyag darabolás, csiszolás, alapozás, festés |
| Vonat anyag darabolás, csiszolás, alapozás, festés |
| Csőtörés feltárás |
| Radiátorvédő, polcok, ajtó javítása |
| Csőtörés során sérült csempe bontás, pótlás, fugázás |
| Öltöző, fürdő festése |
| **Meseház** | Homokozó ülőke méretre szabás, gyalulás, csiszolás, festés, felszerelés |
| Fiók, ajtózár szerelés |
| Harmonika ajtó szerelés |
| Udvari munka, esővíz elvezetés udvari játék alól, térkövezés |
| Udvari játékhoz anyag darabolás, ragasztás, festés, csiszolás |
| Kisház csiszolás, festés |
| Árnyékoló, kézmosók szerelése, udvari játékok felmérése |
| **Napraforgó** | Szúnyogháló csere |
| Tálalószekrény ajtócsere |
| Vezetői iroda kipakolása, festés előkészítés, glettelés, festés |
| Keretanyag marás, csiszolás, alapozás |
| Táblák csiszolása, alapozás |
| Szekrény beállítás, állvány készítés |
| Vezetői és egyéb irodák parkettázás, visszapakolási munkálatok |
| Magaságyáshoz anyag darabolás, gyalulás, összeállítás |
| Dekorfal szerelés, festés |
| Csúszda felújítás |
| Bútor hátfalazás, összeszerelés |
| Radiátor védők leszerelése |
| Pakolás, radiátor leszerelése |
| Csoportszoba parkettázás, szegélyezés |
| Konyhában csempézés |
| Öltöző vakolat javítás, parkettázás, szegélyezés, falburkolat javítás |
| Radiátor védők csiszolása, alapozása, festése, visszaszerelése |
| Terasz járólap szegély bontás, javítás, alapozás, festés |
| Dobogó, védőrács készítés |
| **Százszorszép** | Iroda, műhely, raktár rendezés, takarítás |
| Tálalószekrény javítás |
| Parketta szegély ragasztás |
| Ajtók javítása |
| Udvari játék (mozdony kémény) gyalulás, csiszolás, alapozás |
| Kiságy javítás, festés |
| Bejárati ajtó zár csere |
| Szekrények javítása, szegélyek ragasztása |
| Iroda neoncső csere |
| **Városligeti** | Ajtózár csere |
| Szekrények, kiságy javítás, élfóliázás |
| Kisház ajtó javítása |
| Kiskapu szerelés |
| **Szedreskert** | Bútor és játékok összeállítása, összeszerelése |
| **Minden Bölcsőde** | Szennyescsere (helyettesítési feladat), falevelek összegyűjtése |
| Szállítási feladatok bölcsőde expo-ra |

Az Intézmény Gazdasági Hivatala érvényes kormányrendeletek alapján, a helyi önkormányzati rendelkezések értelmében, elkészíti a költségvetést, majd az elfogadott költségvetés és évközi módosítások figyelembevételével ellátja a pénzügyi és gazdasági feladatokat.

A gazdálkodással kapcsolatos tevékenységet összehangolja a szabályszerűség, szabályozottság és megbízható gazdálkodás elveivel. A rendeletek változását figyelemmel kíséri és a saját területén, a gyakorlatban alkalmazza. A Gazdasági Hivatal feladatkörébe tartozik a működéshez szükséges tárgyi eszközök és szolgáltatások biztosítása a rendelkezésre álló pénzügyi források, pénzügyi keretek tervezett módon történő felhasználásának figyelembevételével. Elszámolások elkészítése a szakmai gazdaságossági és törvényi előírások betartása mellet. Feladata az épületek állagmegóvása és a gépek karbantartása saját szakmunkásokkal vagy külső kivitelező igénybevételével. A Gazdasági Hivatal feladatkörébe tartozik továbbá az Intézmény alap-és kiegészítő tevékenység személyi, tárgyi és pénzügyi feladatainak megvalósítása.

A gazdasági hivatal további feladatai:

* a gazdálkodással kapcsolatos, pontos és naprakész információk határidőre történő elkészítése,
* a tagbölcsődékben jelentkező hibák sürgős legrövidebb időn belüli elhárítása,
* a humántőke legoptimálisabb kihasználása, törekvés a maximális hatékonyságra a feladatok szervezése során
* takarékossági szempontok figyelembevétele az üzemeltetési feladatok ellátásánál
* részvétel a pályázati kiírásokban és a közbeszerzési eljárások pénzügyi előkészítési és elszámolási munkáiban;
* a Diákmunka-programban részt vevő diákok felvétele, gyakornokok, tanulók felvétele, munkájuk koordinálása, elszámolások és adatszolgáltatások készítése.

**Kitüntetésben részesültek a 2024. évben**

**Kiemelkedő szakmai munkáért díjat kapott Bölcsődék Napján**

* Horváth Lilla -bölcsődevezető helyettes
* Kulcsár Sándorné- kisgyermeknevelő
* Vargáné Kovács Alíz- kisgyermeknevelő
* Páncélné Némethy Anett-adminisztrátor
* Kanizslai Karolin- élelmezésvezető

*Szociális Hét keretében Pálos Károly Díj II. fokozata* 1 fő munkatársunk érdemelte ki, mivel kimagasló szakmai munkájával hozzájárult a bölcsődei ellátás eredményességéhez, a kisgyermekek és a családok támogatásához.

**Pálos Károly II. Díjat kapott 2024. évben**

* Péter Anita -intézményvezető helyettes

# Ellenőrzések a Bölcsődékben

*Napraforgó Bölcsőde*

* Élelmezésvezetők konyhai ellenőrzése*-negyedévente*
* Tűz és munkavédelmi ellenőrzés- *havonta*
* Vas Vármegyei Kormányhivatal Népegészségügyi Osztálya – *2024.03.18.*
* *Szakmai ellenőrzés -2024.02.29.,2024.03.08.*

*Bokréta Bölcsőd*e

* Élelmezésvezetők konyhai ellenőrzése-*negyedévente*
* Tűz és munkavédelmi ellenőrzés- *havonta*
* HACCP Élelmiszerbiztonsági Felülvizsgálat-*2024. 01. 23.*
* Vas Vármegyei Kormányhivatal Szombathelyi Járási Hivatal-élelmiszerbiztonsági ellenőrzés-*2024.01.24.*
* TÜV udvari játékok ellenőrzése-*2024. 02.*
* Vas Vármegyei Kormányhivatal Népegészségügyi Osztálya – *2024.09.03.*
* Vas Vármegyei Kormányhivatal gyámügyi ellenőrzés-*2024.09.05.*

*Százszorszép Bölcsőde*

* Élelmezésvezetők konyhai ellenőrzése*-negyedévente*
* Tűz és munkavédelmi ellenőrzés- *havonta*
* *Szakmai ellenőrzés-2024.07.17.*

*Csodaország Bölcsőde*

* Élelmezés vezetők konyhai ellenőrzése-*negyedévente*
* Tűz és munkavédelmi ellenőrzés- *havonta*
* ÁNTSZ-*2024.01.24.*
* TÜV udvari játékok ellenőrzése-*2024.02.28.*
* *Szakmai ellenőrzés – 2024.03.19.;2024.03.20.*
* Vas Vármegyei Kormányhivatal Népegészségügyi Osztálya – *2024.08.05.*

*Kuckó Bölcsőde, Babóca Mini Bölcsőde*

* Élelmezés vezetők konyhai ellenőrzése*-negyedévente*
* Tűz és munkavédelmi ellenőrzés- *havonta*
* Vas Vármegyei Kormányhivatal gyámügyi ellenőrzés-*2024. 04.29.*
* Vas Vármegyei Kormányhivatal Népegészségügyi Osztálya – *2024. 05.22.*

*Meseház Bölcsőde*

* Élelmezés vezetők konyhai ellenőrzése*-negyedévente*
* Tűz és munkavédelmi ellenőrzés- *havonta*
* TÜV udvari játékok ellenőrzése*-2024. 07.18.*

*Csicsergő Bölcsőde*

* Élelmezés vezetők konyhai ellenőrzése*-negyedévente*
* Tűz és munkavédelmi ellenőrzés- *havonta*
* Vas Vármegyei Kormányhivatal gyámügyi ellenőrzés-*2024. 12.04.*
* Vas Vármegyei Kormányhivatal Népegészségügyi Osztálya – *2024. 12.02.*
* *Szakmai ellenőrzés-2024.01., 2024.03.*

*Városligeti Bölcsőde*

* Élelmezés vezetők konyhai ellenőrzése*-negyedévente*
* Tűz és munkavédelmi ellenőrzés- *havonta*

# A szülői elégedettség mérésének eredményei

2024. június hónap elején a Szombathelyi Egyesített Bölcsődei Intézmény nyolc tagbölcsődéjében és két mini bölcsődéjében szülői elégedettségi kérdőíveket küldtünk ki. Bölcsődénként kaptunk képet a szülők véleményéről, észrevételeiről, igényeikről. A kapott eredmények intézményi szinten is összesítésre kerültek. A kiküldött 594 kérdőívből 316 kérdőív érkezett be. Ez a megkérdezettek 52,7 %-a, a tavalyi évhez képest ez a mutató csökkent 10%-kal.

Legtöbb esetben édesanyák töltötték ki a kérdőívet, néhány esetben az édesapák is részt vállaltak a kérdőíves felmérésben, és 1 esetben a nagyszülő osztotta meg velünk véleményét.

A kitöltők átlagéletkora 34,8 év volt.

A szülők a bölcsődét elsősorban munkavégzés céljából veszik igénybe, a második leggyakoribb indok, hogy jónak tartják a bölcsődei ellátást, a megkérdezettek egyharmada fontosnak tartja, hogy gyermeke közösségben legyen. Kevesebb esetben jelölték a napi teendők elvégzését, mint indokot, és néhány esetben a gyermekorvos, védőnő vagy a pedagógiai szakszolgálat javasolta a bölcsődei nevelést-gondozást.

A bölcsődeválasztásnál a legfontosabb szempont a lakhely-munkahely közelsége, második legfontosabb szempont pedig az ismerősök tapasztalata volt. A saját tapasztalat is befolyásolja azt, hogy melyik bölcsődébe íratják a szülők gyermeküket, és lényeges szempont a bölcsődei környezet is. *A szülők 31,8%-a figyelembe veszi a bölcsőde választásnál a kisgyermeknevelők személyiségét is.* Honlapunkat és hivatalos facebook oldalunkat követik a kisgyermekes családok, ezt a platformot is használják a tájékozódás céljára.

A bölcsődékbe jelentkezés nem okoz gondot a kisgyermekes családok számára. A válaszadók kétharmada abban az időben kezdte meg a bölcsődei ellátást amikor szerette volna, és több, mint a válaszadók egyharmada a választott bölcsődében veheti igénybe az ellátást. Mindössze 9 fő számára okozott nehézséget, hogy nem a választott bölcsődébe került a gyermek. A kérdőívet kitöltők közül 39 család gyermeke került be a várólistáról az ellátásba.

A megkérdezett családok 91,4%-a hét minden napján igénybe veszi a bölcsődei ellátást, amennyiben gyermekük betegsége nem akadályozza őket. Mindössze 6,3% nyilatkozta, hogy 4 napot vesznek igénybe hetente, és ,2,2%, hogy 3 napot jár a gyermek bölcsődébe hetente.

Naponta a legtöbb gyermek 8 órát tartózkodik a bölcsődében, kevesebben töltenek 9 órát, 6 óránál kevesebb időt pedig csak néhány gyermek tölt a bölcsődében.

A családok bölcsődébe érkezésének ideje a legtöbb esetben 7 és 8 óra közé tehető.

A bölcsődei ellátás terén a családok nagyobb része szerint minőségi ellátást biztosítunk. Az étkezés, a szolgáltatások biztosítása terén, valamint nevelési kérdésekben viszont nagyobb támogatást várnak a családok a bölcsődétől.

A szolgáltatásokkal kapcsolatban érkezett negatív jelzés, néhányan az étkezéssel kapcsolatban jelezték elégedetlenségüket, a gyógypedagógus és konduktor segítségét nagyobb mértékben igényelnék az érintett szülők**.**

Pozitív visszajelzés számunkra, hogy a szülők közül 242 fő tisztában van azzal, hogy intézményünkben konduktor és gyógypedagógus dolgozik. Összesen 218 esetben jelezték, hogy van tapasztalatuk az általuk nyújtott segítségről. Ezek a számok a tavalyi évhez képest emelkedtek, 5%- kal.

A szülők szerint a bölcsőde pozitív hatást gyakorol a gyermekekre. Úgy tapasztalják, hogy a bölcsőde segíti a gyermeket a környező világ megismerésében, a szakemberek a gyermekek fejlettségének figyelembevételével végzik a nevelőtevékenységet, és a bölcsődei programok is népszerűek.

A családok nagy része elégedett a gyermekeket körülvevő környezet biztonságával és esztétikumával, a megkérdezettek 97,1 százaléka. A csoportszobák berendezésével 97,1 % elégedett. A legtöbb elégedetlen jelzés az udvari játékok mennyiségére és minőségére vonatkozóan érkezett.

A megkérdezettek 89,2 %-a úgy érzi, hogy az intézmény számára fontos a véleménye.

A szülők nagy része ismeri a bölcsődei programokat, és megfelelő információval rendelkezik tartalmukról. Mindössze 1 fő nyilatkozta, hogy nem tájékozott e kérdésben, 3 fő pedig a programok tartalmát nem ismeri. Néhány semleges válasz is született, de összességében 96,5 98,1% -a elégedett a válaszadóknak a programok és azok tartalmának ismertetésével.

A programok ismerete az előző évhez képest 2-3%- kal nőtt a családok körében.

A szülők 93 %-a úgy érzi, hogy gyermekük eltöltött napjáról elegendő információt kap. Ezzel az állítással 4 fő (1, 26%) nem ért egyet, és 1 fő egyáltalán nem ért ezzel egyet.

Számottevő többsége a családoknak, 91,7 % tudja, hogy intézményünk Családbarát Intézmény.

233 család, azaz 73,3 % tud a bölcsődékben elhelyezett ötletládákról, amelyek a családbarát intézkedések részét képezik. Mindössze 16 fő azaz 5 % jelzett ezen a fórumon, és 13 fő kapott is erre visszajelzést. 3 fő nehezményezte, hogy az ötletládába elhelyezett észrevételeire nem kapott választ. *282 fő, azaz 89 % egyáltalán nem tett javaslatot.*

*Bár az ötletek, jelzések száma 1 %-al megnőtt a tavalyi eredményekhez képest,nagyon kevés észrevételt tettek ezen a módon.*

*A kapcsolattartás tekintetében 3-4%-ban kevesebb elégedett választ kaptunk a szülőktől és több semleges válasz és nemleges válasz is születetett a tavalyi eredményhez képest.*

*Valószínűleg változtak a családok igényei is, hiszen számos platformon kapnak a szülők információt gyermekük bölcsődében eltöltött idejéről. A kisgyermeknevelők számára kihívás a szülők egyéni igényeire szabva tájékoztatni a családokat a megfelelő módon, írásban, vagy szóban.*

Honlapunkat és/vagy hivatalos facebook oldalunkat a megkérdezettek közül 163 fő (51,6 %) követi rendszeresen, 128 fő (40,5%) alkalmanként tájékozódik, és 25-en (7,9 %) egyáltalán nem követik. Ez a mutató a tavalyihoz képest számottevően nem változott.

A szülők szerint a bölcsődei ellátás magas színvonalon történik, 225 fő (71,2%) teljes mértékben egyetért 72 fő (22%) pedig egyetért ezzel. 19 fő (6 %) semleges választ adott, 1 fő nem elégedett a bölcsődei ellátás színvonalával. Az elmúlt évhez képest számottevően nem változott az elégedettség az ellátás színvonalával kapcsolatban, ebben az évben több semleges választ kaptunk, és elégedetlen választ kevesebbet, mindössze 1 esetben.

311 család jelezte, hogy bölcsődénkben jól érzik magukat, 5 fő adott nemleges választ a kérdésre. Az előző évben ez a szám mindössze 2 fő volt.

A Meseház Bölcsődében a bejárati kapuval kapcsolatban, az udvari területekkel és játékokkal kapcsolatban volt 3 negatív jelzés, a Százszorszép Bölcsődében a kisgyermeknevelői hozzáállást kifogásolta 2 fő szülő.

A bölcsődei étkezést tekintve 223 fő nyilatkozta, hogy tud a reformételek bevezetéséről, és a menüt egy 1-5-ig terjedő skálán átlagban 4, 57-re értékelték. 88 fő nyilatkozta, hogy hatással van a bölcsődei reform ételek bevezetése az otthoni étkezésre.

Az étkezést tekintve a szülők véleménye pozitív változást mutat, mivel az előző évben az 1-10-ig terjedő skálán a bölcsődei étkezést mindössze 7, 62-re értékelték.

291 családnak (92%) nem okoz gondot a **bölcsődei gondozási díj** kifizetése, 25 fő (8, %) számára viszont megterhelést jelent. *Ebből 24 fő élne a méltányossági eljárás keretében kapható kedvezmény lehetőségével.*

A tavalyi évhez képest a szolgáltatások ismertsége kapcsán kevésebb esetben jelölték a szülők a sószobát (36-tal kevesebb), pöttömtornát (47 -el kevesebb), TSMT tornát, nyári tábort (23-kal kevesebb), játszóházat mindössze 1 fő jelölte meg. Nagyobb ismertsége van a gyógypedagógus, konduktor által nyújtott tanácsadásnak, segítésnek, valamint a szülők értékelik a kapcsolattartást a Pedagógiai Szakszolgálattal.

A bölcsődében a szülőknek a legjobban a rendezett környezet, a kisgyermeknevelők személyisége, valamint a bölcsőde nyugodt, jó légköre nyerte el a tetszését. A legtöbb kifogás az udvari játékok, az udvar állapotára vonatkozott, valamint az árnyékolás megoldását hiányolták. Néhány jelzés vonatkozott az étkezésre is, de az értékelő skála szerint a tavalyihoz képest az étkezés jobban elnyerte a szülők tetszését, int a tavalyi évben.

242 fő (76,5 %) válaszolta e kérdésre, hogy a bölcsődében tapasztaltak megfeleltek elvárásainak, 63(19,9%) jobb ellátást kapott, mint amire előzetesen számított, 12 fő (3,6%) jobb ellátásra számított.

E szempontok tekintetében a 2023-as évhez képest 1%-kal többen jelezték, hogy az elvárásoknak megfelelő ellátást kaptak a bölcsődében, viszont 3,3%-kal kevesebben jelezték, hogy jobb ellátást kaptak, mint reméltek és több esetben fejezték ki az ellátással kapcsolatos magasabb elvárásukat.

Arra a kérdésre, hogy ajánlaná-e a szülő a bölcsődét más ismerősének **295 esetben határozott Igennel** feletek a kérdőív kitöltői, A **Nem tudom, talán** választ **20 fő** jelölte, **nemleges** válasz **1** érkezett.

# A dolgozói elégedettség mérésének eredménye

2024. május végén a **kerdoivem.hu** online felületen 189 fő dolgozó számára kiküldött kérdőívből 169 érkezett vissza kitöltve, ez 89, 4 %-os kitöltöttséget jelent. Az előző évben a kitöltők száma 154 fő (81,5%) volt, tehát ez a mutató 7, 9%-kal nőtt, a növekedés arra utalhat, hogy a munkavállalók úgy érzik, érdemes véleményüket megosztani.

Az alábbi eredményeket kaptuk a kérdőívek összesítése után.

Az intézményben munkavállalóink beosztásukkal és munkarendjükkel elégedettek, 97% jelezte ezt, míg az elégedetlenségének mindössze 3% adott hangot. A tavalyi évben erre a kérdésre nem született nemleges válasz.

A munkavállalók 93,4% -a érzi úgy, nagyobb vagy csekélyebb mértékben megkapja a szükséges információkat ahhoz, hogy munkáját elvégezhesse.

91,9% -a munkatársainknak érzi munkájának elismertségét, mindössze 8,1 %-tól kaptunk nemleges választ erre a kérdésre. A tavalyi évhez képest az elismertség terén az elégedettség 4,4%-kal nőtt, az elégedetlenség pedig 2, 9 %-kal csökkent.

Mind az anyagi, mind az erkölcsi megbecsülésnek is jelentős szerepe van munkatársaink elégedettségében.

74% szerint a jó munkabérnek van a legnagyobb jelentősége. Nem sokkal kevesebb esetben, 72%-ban jelölték a felettes pozitív visszajelzését. Szintén anyagi juttatás áll a 3. helyen, a cafetériát 57% tartja lényegesnek. A negyedik helyen álló nevelői szabadság 117 főt érint intézményünkben, ezen kívül még az esélyegyenlőségi tervben meghatározott esetekben lehet plusz szabadságot igénybe venni. A kirándulás és a csapatépítő tréningek is népszerűek a munkavállalók körében, ez ötödik legfontosabb előnyként szerepel a rangsorban. A továbbtanulás 25, 4% szerint fontos, kevesebb, mindössze 10 % számára van jelentősége a tanulmányutaknak, az előléptetés áll az utolsó helyen, a megkérdezettek 7, 7%-a szerint.

A fenti mutatók az előző évhez hasonlóan alakultak, annyiban változtak, hogy a felettes pozitív visszajelzése tavaly az első helyen állt, nagyobb értéket képviselt a munkatársak szerint.

Az intézményünk munkavállalói jónak ítélik munkateljesítményüket, 84% igaznak, 16% pedig inkább igaznak tartja ezt az állítást. Többségében fizetésüket felkészültségüknek, szakmai tudásuknak megfelelőnek tartják, ezzel az állítással nem ért egyet dolgozóink 12,5% -a.

Az előző évhez képest csekély mértékben nőtt azoknak az aránya, akik úgy érzik, a fizetésük a felkészültségnek nem megfelelő, 2, 5 %-kal magasabb, mint az elmúlt évben.

A hatékonyság fokozására vonatkozóan születtek javaslatok, amelyek közül a legtöbb jelzés

(8 esetben) a plusz ember biztosítására vonatkozott, valamint a dajka csoportban való részvétele is több esetben szerepelt a válaszok között. A kommunikáció, együttműködés, tisztelet és empátia is a hatékony munkavégzés feltétele munkavállalóink szerint. A múlt évi eredményekből is látszik, hogy a munkavállalók számára lényeges szempont, hogy számíthassanak arra, hogy kollégáik csapatban dolgoznak, a helyettesítés megoldható betegség vagy egyéb ok miatt. A hatékonyság feltétele, hogy a kollegális kapcsolatokat őszinte, nyílt kommunikáció, együttműködés jellemezze, valamint az új munkavállalók megfelelő felkészítése alapfeltétele a jól működő bölcsődei ellátásának.

*Összességében munkavállalóink szerint a vezetőség megfelelő szakmai hátteret biztosít, problémáikkal és ötleteikkel fordulhatnak közvetlen feletteseikhez, akik megfelelő kompetenciákkal rendelkeznek*. A tavalyi évhez képest több szempont mentén tudták jelezni észrevételeiket munkatársaink, így az elmúlt év eredményeit összevetve tapasztalhatjuk, hogy míg tavaly 2, 5% nyilatkozta, hogy nem tehette meg javaslatait a vezetőség felé,3, 8% pedig, nem kapott szakmai támogatást, a bővített szempontsor alapján láthatjuk, hogy ebben az évben munkatársaink 2, 9%-a érzi úgy, hogy javaslatait nem veszik figyelembe, 3,5% a szakmai támogatást hiányolja, 20, 7 % a közvetlen munkatársak kiválasztását kifogásolja.

A válaszadók nagy többsége 72% nem keres új munkahelyet, a munkahelyváltás igénye legtöbb esetben a nem megfelelőmunkahelyi légkörnek köszönhető, de indok az alacsony fizetés, az előléptetés, vagy fejlődés lehetőségének hiánya, valamint a sok utazás is. Ennek ellenére 89% tervez hosszabb távra intézményünkben.

**Családbarát intézkedéseink** közül elsősorban az anyagi juttatások lényegesek, kiemelten fontos a cafeteria, az ösztönző juttatás kiemelkedő munka esetén, és a munkaruha. Az alkalmazotti étkezést is fontosnak jelölték munkatársaink, de itt már több semleges válasz született. Kevésbé lényeges az intézményes telefonos flottához való csatlakozás lehetősége.

Kiemelten kedvező fogadtatása van a csapatépítő programoknak intézményünkben, de munkavállalóink neméből és korából adódóan a várandóság esetén kapott munkaidőkedvezményt is lényegesnek tartják munkatársaink. Pozitív a fogadtatása a házasságkötés, vagy véradás esetén kapható szabadnapoknak is, és a babakelengye csomagnak is.

*A munkahelyi étkezést 169 főből 69 fő veszi igénybe*, legtöbben azért, mert kedvező az ára*,* munkavállalóink 10%-a pedig azért, mert egészségesnek és ízletesnek találja, néhányan pedig a kényelmi szempontokat tartják szem előtt. Az elmúlt évhez képest nőtt az étkezést igénybe vevők aránya, míg 2023-ban 37,7%, 2024-ben 40, 8 % vette igénybe az étkezést.

Az alkalmazotti étkezés lehetőségét elutasítók közül a legtöbben otthon főznek, így nem gazdaságos nekik befizetni az ebédet, de az ételallergia is számos esetben az igénybevétel kizáró oka. 1-2 esetben történt jelzés arra, hogy nem megfelelő az ételek minősége, mennyisége, vagy az étlap változatossága.

Munkavállalóink csaknem 50%-a nyitott a továbbtanulásra. Legtöbben BA diplomát szeretnének szerezni, de a mesterképzésre is nagyobb számban jelentkeznének munkatársaink. Az elmúlt évben mindössze 28 % jelezte munkavállalóink közül, , hogy iskolarendszerű vagy BA képzésen szeretnének részt venni. Az idei megnövekedett szám annak is köszönhető, hogy az ELTE Savaria Egyetemi Központ kisgyermeknevelő szakot indít a 2024-25-ös tanévben. Megjelölésre került több szak is, mint a fejlesztő pedagógia, vagy a pszichológia területe, az integrált szülő-csecsemő kapcsolat, de lenne igény nyelvi képzésre, és HACCP képzésre is.

**A dolgozóink által javasolt családbarát intézkedések** elsősorban az egészségmegőrzésre, az egészséges életmódra irányultak. A legtöbb javaslat a sportolási, mozgási lehetőségek támogatásával, a szűrővizsgálatok, orvosi vizsgálatok igénybevételével kapcsolatban érkezett. Az anyagi juttatások, mint a cafeteria, Szép kártyára utalható összeg szintén magasabb számban fordult elő a jelzések között, de van, aki a kulturális programokat, vagy a kiégés megelőzését célzó intézkedéseket tartja lényegesnek.

Intézményünket a megkérdezettek 70%-a **elköteleződésből, hivatástudatból** választotta munkahelynek. Másodikként a karrier lehetőségét jelölték indokként, ennek oka lehet a pedagógus életpályában való részvétel a diplomások körében. Harmadik helyen az anyagi juttatások állnak, mint indok a munkahelyválasztásra, negyedik helyen a munkakörnyezet hangsúlyosságát jelölték meg munkavállalóink. Lényeges, hogy van lehetőség tanulni és fejlődni. Van, aki a munka és magánélet egyensúlya, vagy a munkahelyi légkör miatt szeret intézményünkben dolgozni. Érdekesség, hogy míg a 2023-as évben a munka és magánélet egyensúlya került a legtöbb esetben megjelölésre indokként, a 2024-es évben ez mindössze a 6. helyen lett említve az okok között.

Munkavállalóink 89,3 %-a hosszú távra tervez a Szombathelyi EBI-nél, mivel karrierterveikbe beleillik az itt végzett munka.

168 fő kifejezetten azt a választ adta, hogy szeretne intézményünkben dolgozni a jövőben, mindössze 1 fő hivatkozott nyugdíjba vonulására. Ez a tavalyi évhez képest változott, mivel tavaly a dolgozóink 2, 6 %-a nyilatkozott úgy, hogy nincs hosszabb távú terve intézményünknél. A megkérdezetteknek 83,4%-a teljes mértékben elégedett, 14,8% pedig elégedett a munkakörével.

Saját teljesítményüket munkatársaink megfelelőnek tartják, mindössze 4 fő, 2,1% adott erre a kérdésre nemleges választ.

Megkértük a nálunk dolgozókat, hogy 10 fokos skálán jelöljék tapasztalataik alapján a **stresszszintjüket** otthon és a munkahelyen.

Az alábbi eredmények születtek. A munkahelyen dolgozóink 4,14-re értékelték stresszszintjüket, míg ez az otthon tekintetében mindössze 2, 57 fokot ért el. Ugyanakkor az otthoni és munkahelyi stressz hatására munkavállalóink az általános stresszszintjüket 4, 28-ra érzékelték. A stressz leggyakoribb okaként a feladatok határidejét nevezték meg, de nagyobb számban jelölték a stressz forrásának a munkatársakat, szülőket, gyermekeket is. Van, akinek a minősítési eljárás, tanulás, vagy korán kelés okoz nehézséget. A tanulók, vendégek jelenléte is zavaró néhány munkatársunk számára. Legkevesebb jelzés a vezetőségre és a közvetlen felettesre érkezett.

Konfliktusok a legtöbb helyen előfordulnak a munkatársak között, 80 esetben, (42,3%) jelezték ezt dolgozóink. A konfliktusokat megbeszélik, mindössze 15 fő nyilatkozott úgy, hogy inkább nem, és 2 fő, hogy nem tudja megbeszélni társaival a véleménykülönbségeket.

A munkahelyi vezetők kompetensek a konfliktusok kezelésében. Mindössze 11 fő gondolja úgy, hogy nem igazán és 3 fő, hogy egyáltalán nem kompetens a vezetője a munkahelyi konfliktusok kezelésében.

A megkérdezettek 26%-a szerint lenne coach segítségére szükség a munkahelyi stressz, konfliktusok, felmerülő problémák kezelésében, ez számottevően nem változott a tavalyi 28, 6%-hoz képest.

Intézményünk bölcsődéiben a megkérdezettek döntő többsége szerint jó a munkahelyi légkör, munkavállalóink számára fontos a csapatmunka, pozitív jövőképpel rendelkeznek, minden megkérdezett szívesen dolgozik a bölcsődében.

Jó érzéssel, jó közérzettel dolgozik munkahelyén 89,9 %. 3 esetben történt jelzés azzal kapcsolatban, hogy a munkavállaló más bölcsődében is kipróbálná magát, 1 esetben a szentkirályi Szedreskert Bölcsődében végzett munka volt a vonzó, 1 esetben munkatárssal való konfliktus miatt váltana dolgozónk, 1 esetben pedig a tanulók és vendégek okoznak nehézséget válaszadónak.

Munkatársaink 75, 7%-a optimálisnak tartja munkateljesítményét. 11,3% úgy ítéli meg, hogy fejlesztendő a munkája, kiemelkedőnek találja a teendői elvégzését 8,3%. 4, 7% találja a minimális követelményeknek elegendőnek bölcsődei tevékenységét. Egy fő sem gondolja nem megfelelőnek a munkateljesítményét.

A legtöbben arra büszkék, hogy a gyermekek optimális fejlődését segítik, a gyermekek ragaszkodnak hozzájuk, és jól látják munkájuk eredményét. Másodikként a jó munkatársi kapcsolatok ápolását tartják elismerésre méltónak, harmadikként a kitüntetéseket, pozitív visszajelzést tartják kiemelkedő eredménynek. A kreativitás, precizitás, csapatmunka, helyzetfelismerés, probléma megoldás is szerepel a felsoroltak között, de munkakörtől függően nagy eredménynek tartja munkatársunk a főzőkonyhák megfelelő működtetését is.

Az SNI-s gyermekekkel végzett munka, vagy a fejlődésre való törekvés, dalanyagok bővítése elismerésre méltó munkatársaink szerint.

Fejlesztendő területnek a legtöbben a kommunikációt és az önbizalom, önismeret, magabiztosság kérdéskörét tartják. A türelem és tolerancia is szerepelt több alkalommal a fejlesztendő területek között, valamint a szakmai készségek, zenei képességek, mesélés, kreativitás. Ezek a fejlesztendő területek egyénileg változnak, munkavállalóink készségeinek megfelelően.

Munkatársaink tisztában vannak azzal, hogy milyen módon tudják megőrizni egészségüket. Sokan közülük tesznek is ennek érdekében. A legtöbben a mozgással, étkezéssel, folyadék fogyasztással, szabadlevegőn tartózkodással, kulturális programokkal és kikapcsolódással igyekeznek megőrizni egészségüket, és a javaslatok is ebben a témában kerültek megfogalmazásra.

A szűrővizsgálatok fontossága, ennek igénye, valamint a mentális egészség megőrzésére való törekvés is hangsúlyos szerepet kapott a válaszok között.

Javaslatok is születtek a bölcsődék további működésre vonatkozóan, amelyekre vonatkozóan szükséges megvizsgálni az anyagi lehetőségeket és a humánerőforrások átcsoportosítását, vagy a munkafolyamatok optimalizálását.

# Szakmai célkitűzés

Az elmúlt évek tapasztalatait felhasználtuk a 2024-es év feladatainak tervezésénél, így nagyobb hangsúlyt helyezünk a gyermekek harmonikus testi és lelki fejlődéséhez szükséges egészséges és biztonságos környezet megteremtésére.

A munkatervben vállat feladatokat teljesítettük, és ezen túl rugalmasan reagáltunk az előre nem látható feladatok megoldására. A 2023-as évben nyílt Városliget Bölcsőde létesítésével kapcsolatos tapasztalatokat hasznosítottuk az új, 2024. december 16-án megnyitott Szedreskert Bölcsőde kapcsán.

Fókuszba került a 2024-es évben a fenntarthatóság, melyre a bölcsődék energiafelhasználásával, intézményi és bölcsődei programokkal, innovációval, mint az „Állatbarát bölcsődék”, „Madárbarát Munkahely” helyeztünk nagyobb hangsúlyt.

Állatbarát programjainkkal teszünk a fenntartható környezetért, a természettel való harmónia értékét közvetítjük a kisgyermekes családok felé érdekes programokkal, informatív tájékoztatókkal.

A kisgyermek nevelése a család joga és kötelessége. A bölcsőde a családi nevelés értékeit, hagyományait és szokásait tiszteletben tartva és azokat erősítve vesz részt a gyermekek nevelésében. Mindezek érdekében fontos a szülők számára biztosítani a tevékeny részvételt, hogy érezzék véleményük fontos az intézmény számára, jelenlétük hatást gyakorol gyermekük és az intézmény életére is. A bölcsődei nevelésben a korosztály életkori sajátosságaiból adódóan meghatározó a kisgyermeknevelő szerepe, aki személyiségén keresztül hat a kisgyermekre és a családra. A kisgyermeknevelés terén szükség van olyan szakemberekre, akik hivatástudattal, magas szintű szakmai tudással, megfelelő kommunikációs készségekkel rendelkeznek. Lényeges, hogy a kisgyermeknevelők tudatában legyenek felelősségüknek, kellő feladattudattal és önismerettel rendelkezzenek, felelősséget vállaljanak tudásuk gyarapításáért.

A pályakezdő munkatársaink beilleszkedését, szakmai ismereteinek gyarapítását segítjük, mentoráljuk őket, hogy az elméletben tanultakat hasznosíthassák a gyakorlati munkájuk során.

A nyugdíjba vonuló és gyermeket vállaló kisgyermeknevelőket jól képzett, tanulni vágyó, megújulásra képes szakemberekkel szeretnénk pótolni, de szívesen látjuk azokat a kollégáinkat is, akik a törvényi változásnak köszönhetően nyugdíj mellett dolgoznak, tapasztalataikat és munkájukat megbecsüljük.

Továbbra is támogatjuk a továbbtanulni szándékozókat, segítjük előmenetelüket, büszkék vagyunk rájuk.

A csecsemő és kisgyermeknevelő képzésben óraadóként, tereptanárként és vizsgáztatóként is részt veszünk, ezzel is segítve, hogy a jövő szakemberei átlássák a kisgyermeknevelés rendszerét, képesek legyenek a kisgyermeknevelői feladatokat a szakmai kompetenciájuk alapján elvárható autonómiával és felelősséggel ellátni.

Célkitűzésünk, hogy továbbra is biztosítsuk a meglévő színvonalas képzésekhez a terepgyakorlati helyszíneket, ezzel is hozzájárulva, hogy a leendő kisgyermeknevelők a gyermekek ellátásához a megfelelő alapokat tanulmányaik során megszerezzék és a későbbi munkájuk során kamatoztatni tudják. A gyakorlóhelyeken demonstrációs helyiséget biztosítunk a gondozási műveletek szakszerű elsajátítása érdekében.

Az intézmény infrastruktúrájúnak fejlődése, a bölcsődék megújult környezete, családias légkört, harmonikus, nyugodt környezetet biztosít gyermekeknek, dolgozóknak egyaránt.

Egyre több család esetében gyakorlat, hogy a gyermek korai éveiben mindkét szülő visszatér a munkaerőpiacra, így több igény van a professzionális bölcsődei ellátásra. A szülői igényekre megoldást nyújt a két új bölcsőde létesítése, melyek közül a Városliget Bölcsőde a belváros környékén élő családoknak, a Szedreskert Bölcsőde pedig a Szentkirályon és környékén élő családoknak jelent megoldást.

A tagintézmények bővülő száma több feladattal jár, nagyobb szervezést igényel a szakmai munka, szervezési feladatok és gazdálkodás terén is. Legjobb tudásunk szerint igyekszünk megfelelni a kihívásoknak.

Továbbképzésekkel, önképzéssel, önismereti tréningekkel hozzájárulunk munkavállalóink mentális jólétéhez és szakmai tudásuk gyarapításához. A Szombathelyi EBI minden esetben támogatja azokat a képzéseket, amelyek a kisgyermeknevelés területén hasznosítható ismereteket nyújtanak.

A szülőkkel, gyermekekkel való hatékony kommunikáció, a kisgyermeknevelő személyisége meghatározza a gyermekek bölcsődei életét, így ezen területek fejlesztése kiemelt jelentőséggel bírnak.

A gyermek joga, hogy segítséget kapjon a saját családjában történő nevelkedéséhez, személyiségének kibontakozásához, állapotának megfelelő fejlesztésre, nevelésre, amelyet, mint napközbeni gyermekellátó intézmény a legmesszebb menőkig támogatunk.

Törekszünk arra, hogy a gyermekek emberi méltóságát mindenkor tiszteletben tartva a hátrányos megkülönböztetés minden formájától mentes nevelésben-gondozásban részesülhessenek.

Fontosnak tartjuk, hogy a kisgyermeknevelők feltétel nélküli elfogadással fordulnak a gyermekek felé, hiszen a bölcsőde az első intézmény a gyermek életében, és itt szakad el először a családjától.

A szülői bizalom, a kisgyermeknevelő és gyermek közti szeretetteljes kapcsolat megalapozza a gyermek későbbi felnőtt életét. Csak a kiegyensúlyozott gyermek válik boldog felnőtté.

A változásokról, aktualitásokról folyamatosan tájékoztatjuk a családokat, használjuk az online felületeket az adatvédelmi jogszabályok betartása mellett.

Konduktor, gyógypedagógus segítségével észleljük a fejlődésbeli eltéréseket és a koragyermekkori intervenciós szemlélet értelmében kompetenciahatárainkat betartva segítjük, hogy mielőbb a megfelelő ellátásban, fejlesztésben részesüljön.

A 2024-es évben is igyekeztünk a munkatervben vállalt célok mentén haladni, a vállalt feladatokat megvalósítani, a cél elérésére több utat is kijelölni az éppen aktuális helyzetnek megfelelően. A munkaterv készítésénél figyelembe vettük az új bölcsőde nyitásához szükséges átszervezéseket, gazdasági intézkedéseket.

*Mindezek a tervek és célkitűzések nem valósulhattak volna meg a fenntartó támogatása nélkül, ez úton is köszönjük, hogy segítik munkánkat és céljaink elérését!*

Továbbra is célul tűztük ki, hozzájárulni a gyermekek, a jövő nemzedékének harmonikus fejlődéséhez, és szívvel-lélekkel segíteni a szombathelyi családokat

Szombathely, 2025. január 31.

Sebestyén Bianka

Intézményvezető

# Táblázatok jegyzéke

[1. táblázat Normatíva elszámolása a 2024-es évben 13](#_Toc189047905)

[2. táblázat Intézmény dolgozóinak munkakör szerinti megoszlása 14](#_Toc189047906)

[3. táblázat Szakdolgozók iskolai végzettsége (kisgyermeknevelők, konduktor, gyógypedagógus) 15](#_Toc189047907)

[4. táblázat Szakdolgozók, bölcsődei dajkák besorolása 15](#_Toc189047908)

[5. táblázat Az üzemeltetéshez kapcsolódó dolgozók besorolása 16](#_Toc189047909)

[6. táblázat Az intézmény összes dolgozójának besorolása 16](#_Toc189047910)

[7. táblázat A dolgozók munkakörönként való megoszlása tagbölcsődéként 2024. decemberi létszám 17](#_Toc189047911)

[8. táblázat 2024-ben kilépett dolgozók száma, kilépés okai 18](#_Toc189047912)

[9. táblázat Gyakornokok, gyakornoki vizsgák az intézményben 22](#_Toc189047913)

[10. táblázat Teljesített akkreditált továbbképzések 2024-ben a Szombathelyi EBI-ben 34](#_Toc189047914)

[11. táblázat Iskolarendszerű képzésben résztvevő dolgozók száma 2024-ben 37](#_Toc189047915)

[12. táblázat Gyakorlaton résztvevő tanulók és hallgatók száma a 2024-es évben 38](#_Toc189047916)

[13. táblázat SNI, korai fejlesztésre szoruló gyermekek, tanácsadásban részt vett családok, szakemberek 65](#_Toc189047917)

[14. táblázat Bölcsődék havi létszáma a 2024-es évben 66](#_Toc189047918)

[15. táblázat Mini bölcsődék havi létszáma a 2024-es évben 66](#_Toc189047919)

[16. táblázat Várható 2025. január 31-i létszám 66](#_Toc189047920)

[17. táblázat Ügyeletet igénybe vevők száma az intézmény bölcsődéiben 68](#_Toc189047921)

[18. táblázat Gyermekek életkori megoszlása 69](#_Toc189047922)

[19. táblázat Gondozási díjat fizetők átlaga a 2024-es évben 71](#_Toc189047923)

[20. táblázat Személyi térítési díjak alakulása a bölcsődékben / fő 72](#_Toc189047924)

[21. táblázat Személyi térítési díj alakulása a jövedelmek függvényében 72](#_Toc189047925)

[22. táblázat Étkezési kedvezményben részesülők száma 2024-ben (átlag) 74](#_Toc189047926)

[23. táblázat Kistérségből érkezett gyermekek a 2024-es évben 77](#_Toc189047927)

[24. táblázat Szolgáltatások igénybevétele bölcsődéként 80](#_Toc189047928)

[25. táblázat A 2024-es évben tapasztalt gyermekvédelemmel kapcsolatos problémák 82](#_Toc189047929)

[26. táblázat Ellenőrzések a főző és tálalókonyhák működését illetően I. félév 99](#_Toc189047930)

[27. táblázat Ellenőrzések a főző és tálalókonyhák működését illetően II. félév 100](#_Toc189047931)

[28. táblázat 2024-es év gondozotti és alkalmazotti étkezés adagszámai 104](#_Toc189047932)

[29. táblázat Felújítások, karbantartások a Szombathelyi EBI tagbölcsődéiben 108](#_Toc189047933)